ಪಿಂಕ್ ಫ್ಲಾಯ್ಡ್

**ಪಿಂಕ್‌ ಫ್ಲಾಯ್ಡ್‌**  ಒಂದು ಇಂಗ್ಲಿಷ್ ರಾಕ್ ಸಂಗೀತ ತಂಡ. 1960ರ ದಶಕದ ಕೊನೆಯಲ್ಲಿ ಈ ಸಂಗೀತ ತಂಡ ವಿಲಕ್ಷಣ ಮತ್ತು ಸ್ಪೇಸ್ ರಾಕ್ ಸಂಗೀತದಲ್ಲಿ ಗುರುತಿಸಿಕೊಂಡಿತ್ತು. 1970ರಲ್ಲಿ ವಿಕಸನಗೊಳ್ಳುತ್ತಾ ಹೋದಂತೆ ಪ್ರಗತಿಶೀಲ ರಾಕ್ ಸಂಗೀತದಲ್ಲೂ ಅದು ಹೆಸರು ಮಾಡಿತು. ಪಿಂಕ್‌ ಫ್ಲಾಯ್ಡ್‌ ಕೆಲಸಗಳಲ್ಲಿ ತಾತ್ವಿಕ ಸಾಹಿತ್ಯ, ಶಬ್ಗ ಪ್ರಯೋಗ, ಅಲ್ಬಂನ ರಕ್ಷಾಕವಚದ ವರ್ಣಚಿತ್ರದಲ್ಲಿ ನಾವಿನ್ಯತೆ, ಮತ್ತು ಹೊಸ ಕಲ್ಪನೆಯನ್ನು ಬಿಚ್ಚಿಡುವ ಲೈವ್ ಶೋಗಳನ್ನು ಕಾಣಬಹುದು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ 74.5 ದಶಲಕ್ಷ ಪ್ರಮಾಣಿತ ಘಟಕಗಳು ಸೇರಿದಂತೆ ವಿಶ್ವದಾದ್ಯಂತ 200 ದಶಲಕ್ಷ ಆಲ್ಬಂಗಳನ್ನು ಮಾರಾಟ ಮಾಡುವುದರೊಂದಿಗೆ ಈ ರಾಕ್ ಸಂಗೀತ ತಂಡ ವಾಣಿಜ್ಯವಾಗಿ ಅಭೂತಪೂರ್ಪ ಯಶಸ್ಸು ಪಡೆಯಿತಲ್ಲದೆ, ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಗಳಿಸಿತು.  ನೈನ್ ಇಂಚ್ ನೇಲ್ಸ್ ಮತ್ತು ಡ್ರೀಮ್ ಥೀಯೆಟರ್‌ನಂತಹ ಸಮಕಾಲೀನ ಕಲಾವಿದರ ಮೇಲೂ ಪಿಂಕ್‌ ಫ್ಲಾಯ್ಡ್‌ ಪ್ರಭಾವ ಬೀರಿತ್ತು. 
ವಾಸ್ತು ವಿನ್ಯಾಸದ ವಿದ್ಯಾರ್ಥಿಗಳಾದ ನಿಕ್‌ ಮೇಸನ್‌, ರೊಜರ್‌ ವಾಟರ್ಸ್‌, ರಿಚರ್ಡ್‌ ರೈಟ್‌ ಮತ್ತು ಬಾಬ್‌ ಕ್ಲೋಸ್‌ ಇವರಿದ್ದ ದಿ ಟೀ ಸೆಟ್ ತಂಡವನ್ನು ಸಿದ್ ಬ್ಯಾರೆಟ್‌ ಸೇರಿಕೊಂಡ ನಂತರದ ಕೆಲವೇ ದಿನಗಳಲ್ಲಿ 1965ರಲ್ಲಿ ಪಿಂಕ್‌ ಫ್ಲಾಯ್ಡ್‌ ಅಸ್ತಿತ್ವಕ್ಕೆ ಬಂತು. ಆದರೆ ಕೆಲವೇ ದಿನಗಳಲ್ಲಿ ಕ್ಲೋಸ್‌ ತಂಡವನ್ನು ಬಿಟ್ಟರು, ಅಷ್ಟಕ್ಕೂ ಈ ತಂಡ ಮುಖ್ಯವಾಹಿನಿಯಲ್ಲಿ ವಿಶೇಷ ಯಶಸ್ಸು ಪಡೆಯಲಿಲ್ಲ, ಲಂಡನ್‌ನ ಅಂಡರ್‌ಗ್ರೌಂಡ್ ಸಂಗೀತ (=ಸಂಗೀತದ ಉಪಪ್ರಕಾರಗಳ ವೈವಿಧ್ಯತೆ, ಇದು ಮುಖ್ಯವಾಹಿನಿಯಲ್ಲಿ ಇಲ್ಲದಿದ್ದರೂ ಬೇರೆ ಸಂಸ್ಕೃತಿಯ ಅಭಿಮಾನಿಗಳನ್ನು ಬೆಳೆಸುತ್ತದೆ)ಜಗತ್ತಿನಲ್ಲಿ ಮಾತ್ರ ಇದು ಜನಪ್ರಿಯವಾಗಿತ್ತು. ಈ ನಡುವೆ, ಬ್ಯಾರೆಟ್‌‌ನ ಮನಸೋಇಚ್ಚೆ ನಡವಳಿಕೆಯಿಂದಾಗಿ ಇನ್ನೊಬ್ಬ ಗಿಟಾರ್ ವಾದಕ ಹಾಗೂ ಗಾಯಕ ಡೇವಿಡ್‌ ಗಿಲ್ಮೊರ್‌‌ನನ್ನು ತಂಡಕ್ಕೆ ಸೇರಿಸಿಕೊಳ್ಳಲು ಆತನ ಸಹಪಾಠಿಗಳನ್ನು ಪ್ರೇರೇಪಿಸಿತು.  ಬ್ಯಾರೆಟ್‌‌ನ ನಿರ್ಗಮನದ ನಂತರ, ಬೇಸ್ ವಾದಕ ಹಾಗೂ ಗಾಯಕ ರೊಜರ್‌ ವಾಟರ್ಸ್‌ ಗೀತ ರಚನೆಗಾರರಾದರು ಮತ್ತು ತಂಡದ ಪ್ರಮುಖ ವ್ಯಕ್ತಿಯಾದರು. ನಂತರದ ದಿನಗಳಲ್ಲಿ ತಂಡ ಹೊರತಂದ *ದಿ ಡಾರ್ಕ್ ಸೈಡ್ ಆಫ್ ದಿ ಮೂನ್‌*, *ವಿಷ್‌ ಯು ವರ್‌ ಹಿಯರ್‌*, *ಆನಿಮಲ್ಸ್*, ಮತ್ತು ರಾಕ್‌ ಒಪೆರಾ *ದಿ ವಾಲ್‌*  ಎಂಬ ಕಲ್ಪನೆಯ ಆಲ್ಬಂಗಳು ವಿಶ್ವದಾದ್ಯಂತ ವಿಮರ್ಶಕರ ಮೆಚ್ಚುಗೆ ಪಡೆಯಿತಲ್ಲದೆ, ವಾಣಿಜ್ಯ ಯಶಸ್ಸನ್ನೂ ಗಳಿಸಿತು. 
ರೈಟ್ 1979ರಲ್ಲಿ ತಂಡವನ್ನು ತೊರೆದರು. 1985ರಲ್ಲಿ ವಾಟರ್ಸ್‌ ಕೂಡ ಈ ತಂಡಕ್ಕೆ ವಿದಾಯ ಹೇಳಿದರು, ಆದರೆ ಗಿಲ್ಮೊರ್‌ ಮತ್ತು ಮೇಸನ್‌ (ರೈಟ್ ಜೊತೆ) ಪಿಂಕ್‌ ಫ್ಲಾಯ್ಡ್ ಹೆಸರಿನಲ್ಲಿ ಧ್ವನಿಮುದ್ರಣ ಮತ್ತು ಪ್ರವಾಸ ಮಾಡುವುದನ್ನು ಮುಂದುವರಿಸಿದರು. ಪಿಂಕ್ ಫ್ಲಾಯ್ಡ್ ಹೆಸರನ್ನು ಈಗಾಗಲೇ ಬಳಸಲಾಗಿದೆ ಎಂದು ವಾದಿಸಿದ ವಾಟರ್ಸ್‌, ಅದರ ಬಳಕೆ ತಡೆಯಲು ಕಾನೂನು ಮೊರೆ ಹೋದರು, ಅಷ್ಟರಲ್ಲೇ ನ್ಯಾಯಾಲಯದ ಹೊರಗೆಯೇ ಸಮಸ್ಯೆ ಇತ್ಯರ್ಥಗೊಂಡಿತು. ಗಿಲ್ಮೋರ್ ಮೇಸನ್ ಮತ್ತು ರೈಟ್‌ಗೆ ಪಿಂಕ್ ಫ್ಲಾಯ್ಡ್‌ನಲ್ಲಿ ಮುಂದುವರಿಯಲು ಸಮ್ಮತಿಸಲಾಯಿತು.  *ಎ ಮೂಮೆಂಟರಿ ಲ್ಯಾಪ್ಸ್ ಆಫ್ ರಿಸನ್‌*  (1987) ಮತ್ತು *ದಿ ಡಿವಿಸನ್ ಬೆಲ್‌‌*  (1994) ನೊಂದಿಗೆ ಪಿಂಕ್ ಫ್ಲಾಯ್ಡ್ ಸಂಗೀತ ತಂಡ ಮತ್ತೆ ವಿಶ್ವದಾದ್ಯಂತ ಯಶಸ್ಸು ಕಂಡಿತು, ಇದರೊಂದಿಗೆನೇ ವಾಟರ್ಸ್‌ ಒಂಟಿ ಸಂಗೀತಗಾರನಾಗಿ ಮುಂದುವರಿದು ಮೂರು ಸ್ಟುಡಿಯೋ ಆಲ್ಬಂಗಳನ್ನು ಬಿಡುಗಡೆ ಮಾಡಿದರು. ಕೆಲವು ವರ್ಷಗಳ ಕಾಲ ವಾಟರ್ಸ್‌ ಮತ್ತು ಇತರ ಮೂವರ ನಡುವಿನ ಸಂಬಂಧ ಹದಗೆಟ್ಟಿದ್ದರೂ, ಲೈವ್‌ 8ನಲ್ಲಿ  ಕಾರ್ಯಕ್ರಮ ನೀಡುವುದಕ್ಕಾಗಿ ತಂಡ ಮತ್ತೆ ಒಟ್ಟಾಯಿತು.
## ಇತಿಹಾಸ 
### ಪ್ರಾರಂಭದ ವರ್ಷಗಳು (1878–1945) 
ನಿಕ್‌ ಮೇಸನ್‌ (ಬಿ. 27&nbsp;ಜನವರಿ 1944) ಮತ್ತು ರೊಜರ್‌ ವಾಟರ್ಸ್‌ (ಬಿ. 6&nbsp;ಸಪ್ಟೆಂಬರ್‌ 1943) ಇಬ್ಬರೂ ಲಂಡನ್‌‌ನ ರೀಜೆಂಟ್ ಸ್ಟ್ರೀಟ್ ಪಾಲಿಟೆಕ್ನಿಕ್‌‌ನಲ್ಲಿ  ವಾಸ್ತುಶಿಲ್ಪ ವಿನ್ಯಾಸ ಓದುತ್ತಿದ್ದಾಗ ಮುಖಾಮುಖಿಯಾಗಿದ್ದರು. 1963ರಲ್ಲಿ ಮೇಸನ್ ಕಾರನ್ನು ಎರವಲು ಪಡೆಯುವಂತೆ ವಾಟರ್ಸ್‌ಗೆ ಸೂಚಿಸಿದಾಗ ಮೊದಲ ಬಾರಿಗೆ ಇಬ್ಬರು ಮಾತನಾಡಿದರು. ಮೇಸನ್‌ ತಮ್ಮ ಹದಿಹರೆಯದಲ್ಲಿ *ದಿ ಹೊಟ್ರೊಡ್ಸ್‌*  ಸಂಗೀತ ತಂಡದಲ್ಲಿ ಡ್ರಮ್ ಬಾರಿಸಿದ್ದರು ಮತ್ತು ವಾಟರ್ಸ್ ಗಿಟಾರ್ ನುಡಿಸಿದ್ದರು.  ಇದಲ್ಲದೆ ಇಬ್ಬರೂ ರೇಡಿಯೊ ಲಕ್ಸಂಬರ್ಗ್‌ನ ಕಟ್ಟಾ ಅಭಿಮಾನಿಗಳಾಗಿದ್ದರು, ಅಲ್ಲದೆ ಪರಸ್ಪರ ಅಭಿರುಚಿಗಳನ್ನು ಹಂಚಿಕೊಂಡು ಸಂಗೀತದ ಆಧಾರದಲ್ಲಿ ಒಬ್ಬರನ್ನೊಬ್ಬರು ಮೆಚ್ಚಿಕೊಂಡು ಸ್ನೇಹಿತರಾದರು. ನಂತರ ಕೇತ್ ನೊಬಲ್ ಮತ್ತು ಕ್ಲೈವ್ ಮೆಟ್ಕಾಲ್ಫ್ ರಚಿಸಿದ ತಂಡದಲ್ಲಿ ಇಬ್ಬರೂ ಜೊತೆಯಾಗಿ ಪಾಲ್ಗೊಂಡರು, ನೊಬಲ್‌ ತಂಗಿ ಶೇಲಾಘ್ ಕೂಡ ಈ ತಂಡದಲ್ಲಿ ಅಪರೂಪಕ್ಕೊಮ್ಮೆ ಹಾಡುತ್ತಿದ್ದರು.  ಬಳಿಕ ಸಹ ವಿದ್ಯಾರ್ಥಿ ರಿಚರ್ಡ್‌ ರೈಟ್‌ ತಂಡವನ್ನು ಸೇರಿಕೊಂಡರು (ರೈಟ್ ಜನನ ಬಿ.28&nbsp;ಜುಲೈ 1943). ರೈಟ್ ಸೇರ್ಪಡೆಯೊಂದಿಗೆ ತಂಡ ಷಟ್ಕ(ಸೆಕ್ಸ್‌ಟೆಟ್)ವಾಗಿ ಪರಿವರ್ತನೆಗೊಂಡು, ಸಿಗ್ಮಾ 6 ಎಂಬ ಹೆಸರನ್ನು ಪಡೆದುಕೊಂಡಿತು. ರೈಟ್‌ ತಮ್ಮ 12 ವಯಸ್ಸಿನಲ್ಲೇ ಗಿಟಾರ್ ನುಡಿಸುವುದನ್ನು ಸ್ವತಃ ಕಲಿತುಕೊಂಡಿದ್ದರು, ಜೊತೆಗೆ ಟ್ರಂಫೆಟ್ ಮತ್ತು ಪಿಯನೋವನ್ನು ನುಡಿಸಿದರು, ಆದರೆ 1962ರಲ್ಲಿ ರೀಜೆಂಟ್ ಸ್ಟ್ರೀಟ್ ಪಾಲಿಟೆಕ್ನಿಕ್‌ಗೆ ಸೇರಿದಾಗ ತಮ್ಮ ಭವಿಷ್ಯದ ಬಗ್ಗೆ ಅವರಿಗೆ ಅನಿಶ್ಚಿತತೆಯಿತ್ತು. ಎರಿಕ್ ಗಿಲ್ಟರ್ ಸ್ಕೂಲ್ ಆಫ್ ಮ್ಯೂಸಿಕ್‌, ಮೇಸನ್‌ ಮನೆ ಬಿಟ್ಟು ತೆರಳಿದಾಗ, ಆ ಜಾಗವನ್ನು ಪ್ರಬುದ್ಧ ಗಿಟಾರ್ ವಾದಕ ಬಾಬ್‌ ಕ್ಲೋಸ್‌ ತುಂಬಿದರು. ಈ ನಡುವೆ ಸಂಗೀತ ತಂಡ ಹಲವು ಬಾರಿ ತನ್ನ ಹೆಸರನ್ನು ಬದಲಾಯಿಸಿಕೊಂಡಿತು, ಮೆಗಾಡೆತ್ಸ್‌‌ನಿಂದ ಶುರುವಾಗಿ, ವಾಸ್ತುಶಿಲ್ಪೀಯ ಆಬ್ಡಾಬ್ಸ್‌ವರೆಗೆ ಮತ್ತು ದಿ ಟೀ ಸೆಟ್ ಎಂಬ ಹೆಸರೂ ಇತ್ತು.  ಆನಂತರ ಮೆಟ್‌‌ಕಾಲ್ಫ್ ಮತ್ತು ನೊಬಲ್ ಕೂಡ ತಂಡವನ್ನು ಬಿಟ್ಟರು. ಆಗಷ್ಟೇ 17 ತುಂಬಿದ್ದ ಸಿದ್ ಬ್ಯಾರೆಟ್, ಪಿಯಾನೊ, ಬ್ಯಾಂಜೊ, ಮತ್ತು ಗಿಟಾರ್ ಮುಂತಾದ ವಾದ್ಯಗಳನ್ನು ನುಡಿಸಲು ಬ್ಯಾರೆಟ್‌ಗೆ ಚಿಕ್ಕ ವಯಸ್ಸಿನಲ್ಲೇ ತಂದೆಯಿಂದ ಪ್ರೋತ್ಸಾಹ ಸಿಕ್ಕಿತ್ತು, ಆದರೆ ದುರದೃಷ್ಟವಶಾತ್ ಬ್ಯಾರೆಟ್‌ 14 ವರ್ಷದವನಿರುವಾಗ ಅವರ ತಂದೆ ನಿಧನರಾದರು.  ಬ್ಯಾರೆಟ್‌‌ ತಂದೆಯನ್ನು ಕಳೆದುಕೊಂಡ ದುಃಖದಲ್ಲಿದ್ದಾಗ ತಾಯಿಯಿಂದ ಪ್ರೋತ್ಸಾಹ ಸಿಕ್ಕಿತು, ಮನೆಯ ಎದುರು ಕೋಣೆಯಲ್ಲಿ *ದಿ ಮೊಟೊಸ್*  ನುಡಿಸಲು ಬ್ಯಾರೆಟ್‌‌ಗೆ ಅವಕಾಶ ಮಾಡಿಕೊಟ್ಟರು.  ವಾಟರ್ಸ್‌ ಮತ್ತು ಬ್ಯಾರೆಟ್‌ ಬಾಲ್ಯದ ಸ್ನೇಹಿತರಾಗಿದ್ದು, ವಾಟರ್ಸ್‌ ಆಗಾಗ್ಗೆ ಸಂಗೀತ ಗೋಷ್ಠಿಗಳಿಗೆ ಹಾಜರಾಗುತ್ತಿದ್ದರು. 1964ರಲ್ಲಿ ಬ್ಯಾರೆಟ್‌ ಟೀ ಸೆಟ್ ಸೇರಿಕೊಂಡರು, ಇದರೊಂದಿಗೆ ಕ್ಲೋಸ್‌ ಮತ್ತು ವಾಟರ್ಸ್ ಜೊತೆ ಸ್ಟೇನ್‌ಹೋಪ್ ಗಾರ್ಡನ್ಸ್ ಮನೆಗೆ ತೆರಳಿದರು. ಡೆನ್ನಿಸ್ ಅವಧಿಯಲ್ಲಿ, ದಿ ಟೀ ಸೆಟ್ ತಂಡ ಪಿಂಕ್‌ ಫ್ಲಾಯ್ಡ್‌ ಸೌಂಡ್ ಎಂಬ ಪರ್ಯಾಯ ಹೆಸರನ್ನು ಪಡೆದುಕೊಂಡಿತು. ಬ್ಯಾರೆಟ್‌ ಬಳಿಯಿದ್ದ ದಾಖಲೆ ಸಂಗ್ರಹದಲ್ಲಿ ಪಿಂಕ್ ಆಂಡರ್ಸನ್ ಮತ್ತು ಫ್ಲಾಯ್ಡ್ ಕೌನ್ಸಿಲ್‌ ಎಂಬ ಇಬ್ಬರು ಬ್ಲೂಸ್ ಸಂಗೀತಗಾರರಿಂದ ಈ ಹೆಸರು ಜನಿಸಿದೆ. ಟೀ ಸೆಟ್ಅನ್ನು ಇನ್ನೊಂದು ಸಂಗೀತ ತಂಡವೂ ಆಹ್ವಾನಿಸಿರುವುದು ಪತ್ತೆಯಾದಾಗ, ಬ್ಯಾರೆಟ್‌ಗೆ ಇದ್ದಕ್ಕಿದ್ದಂತೆ ಪಿಂಕ್ ಫ್ಲಾಯ್ಡ್ ಹೆಸರು ಹೊಳೆದಿತ್ತಂತೆ. ಬ್ಯಾರೆಟ್‌‌ ಅನ್ನು ಒತ್ತಾಯಪೂರ್ವಕವಾಗಿ ಮುಂದಿಟ್ಟು, ಡೆನ್ನಿಸ್‌ಅನ್ನು ಬಹರೇನ್‌ಗೆ ಕಳುಹಿಸಲಾಯಿತು. ITVಯ *ರೆಡಿ ಸ್ಟೆಡಿ ಗೊ!*, ಇನ್ನೊಂದು ಕ್ಲಬ್ ಮತ್ತು ಎರಡು ರಾಕ್ ಸ್ಪರ್ಧೆಗಳಿಗಾಗಿ ಪಿಂಕ್ ಫ್ಲಾಯ್ಡ್ ತಂಡ ಶ್ರವಣಪರೀಕ್ಷೆಗೊಳಗಾಯಿತು (ಮರು ವಾರವೇ ಸ್ಟುಡಿಯೊ ಪ್ರೇಕ್ಷಕರೆದುರಿಗೆ ಪಿಂಕ್ ತಂಡವನ್ನು ಮತ್ತೆ ಆಹ್ವಾನಿಸಲು ಕಾರ್ಯಕ್ರಮದ ನಿರ್ಮಾಪಕರು ಸಾಕಷ್ಟು ಉತ್ಸಾಹ ತೋರಿದರು). 1965ರಲ್ಲಿ ತಂದೆ ಮತ್ತು ಕಾಲೇಜು ಉಪನ್ಯಾಸಕರ ಅಣತಿಯಂತೆ ಬಾಬ್‌ ಕ್ಲೋಸ್‌ ತಂಡವನ್ನು ತೊರೆದರು,  ಮತ್ತು ಬ್ಯಾರೆಟ್ ಮುಖ್ಯ ಗಿಟಾರ್ ವಾದಕರಾದರು. ಪಿಂಕ್ ಫ್ಲಾಯ್ಡ್‌ ಸೌಂಡ್‌ ತಂಡಕ್ಕೆ ಬೇಡಿಕೆ ಹೆಚ್ಚುತ್ತಿದ್ದಂತೆ ಆದಾಯವೂ ಹರಿದು ಬರಲಾರಂಭಿಸಿತು, 1966 ಮಾರ್ಚ್‌ನಲ್ಲಿ ಮಾರ್ಕ್ವೀ ಕ್ಲಬ್‌ ಮೊದಲ ಬಾರಿಗೆ ಸಂಭಾವನೆ ನೀಡಿ ಬುಕಿಂಗ್ ಮಾಡಿತು, ಈ ಸಂಗೀತ ಕಾರ್ಯಕ್ರಮವನ್ನು ಪೀಟರ್ ಜೆನ್ನರ್‌ ವೀಕ್ಷಿಸಿದರು. ಕಾರ್ಯಕ್ರಮದಲ್ಲಿ ತಂಡ ಹೆಚ್ಚಾಗಿ ರಿದಂ ಮತ್ತು ಬ್ಲೂಸ್‌ ಹಾಡುಗಳನ್ನೇ ಹಾಡಿತು, ಕಾರ್ಯಕ್ರಮದ ವೇಳೆ ಬ್ಯಾರೆಟ್‌ ಮತ್ತು ರೈಟ್‌ ಅಚ್ಚರಿಯ ಧ್ವನಿ ಪರಿಣಾಮಗಳನ್ನು ಸೃಷ್ಟಿಸಿದ್ದು ಜೆನ್ನರ್ ಮೇಲೆ ಪ್ರಭಾವ ಬೀರಿತು. ತಮ್ಮ ಉದ್ಯಮದ ಪಾಲುದಾರ ಮತ್ತು ಸ್ನೇಹಿತ ಆಂಡ್ರೂ ಕಿಂಗ್‌ಅವರನ್ನೂ ಜೊತೆಗೆ ಕರೆದುಕೊಂಡು ಹೋಗಿದ್ದರು, ತರುವಾಯ ಪಿಂಕ್ ಫ್ಲಾಯ್ಡ್ ಸೌಂಡ್ ತಂಡ ವ್ಯವಸ್ಥಾಪಕರಾಗಲು ಆಂಡ್ರೂ ಕಿಂಗ್‌‌‍ಗೆ ಆಹ್ವಾನ ಬಂತು.  ಈ ಜೋಡಿಗೆ ಸಂಗೀತ ಕ್ಷೇತ್ರದಲ್ಲಿ ಕಡಿಮೆ ಅನುಭವವಿದ್ದರೂ, ತಮ್ಮ ಸಂಗೀತಕ್ಕೆ ದೊರೆತ ಪ್ರಶಂಸೆಗಳನ್ನು ಹಂಚಿಕೊಂಡರು ಮತ್ತು ತಮ್ಮ ಬಾಲ್ಯದ ದಿನಗಳನ್ನು ಮೆಲುಕು ಹಾಕಿದರು. ವಂಶಪಾರಂಪರ್ಯವಾಗಿ ಬಂದ ಹಣದಿಂದ ಅವರು ಬ್ಲ್ಯಾಕ್‌ವಿಲ್ ಎಂಟರ್‌ಪ್ರೈಸಸ್‌ಅನ್ನು ಸ್ಥಾಪಿಸಿದರು,  ಅಲ್ಲದೆ ತಂಡಕ್ಕಾಗಿ ಹೊಸ ಸಂಗೀತದ ಉಪಕರಣಗಳು ಮತ್ತು ಸೆಲ್ಮೆರ್ PA ವ್ಯವಸ್ಥೆಯಂತಹ ಸಲಕರಣೆಗಳನ್ನು ಖರೀದಿಸಿದರು. ಪೀಟರ್ ಜೆನ್ನರ್ ಮತ್ತು ಆಂಡ್ರೂ ಕಿಂಗ್ ಮಾರ್ಗದರ್ಶನದಲ್ಲಿ ವಾಟರ್ಸ್ ಮತ್ತು ಮೇಸನ್ ಜೋಡಿ ಅಂಡರ್ ಗ್ರೌಂಡ್ ಸಂಗೀತ ಕ್ಷೇತ್ರದಲ್ಲಿ ಕಾರ್ಯಕ್ರಮ ನೀಡತೊಡಗಿತು, ನಾಟಿಂಗ್ ಹಿಲ್‌ನ ಲಂಡನ್‌ ಫ್ರೀ ಸ್ಕೂಲ್‌ ಕಾಯ್ದಿರಿಸಿದ ಸ್ಥಳದಲ್ಲಿ ಕಾರ್ಯಕ್ರಮ ನೀಡಿದ್ದು ಗಮನಾರ್ಹ ಸಂಗತಿ. ಆಲ್ ಸೈಂಟ್ಸ್ ಹಾಲ್‌ನಲ್ಲಿ ಪಿಂಕ್ ತಂಡ ಮಾದಕ ದ್ರವ್ಯಗಳ ಪ್ರಭಾವಕ್ಕೆ ಒಳಗಾದ ಒಂದು ವರ್ಗದ ಶ್ರೋತೃಗಳನ್ನು ಎದುರಿಸಬೇಕಾಗಿ ಬಂತು, ಆದರೆ ಅವರ ಸಂಖ್ಯೆ ಕಡಿಮೆಯಿತ್ತು ಅಥವಾ ನಿರೀಕ್ಷಿತ ಮಟ್ಟದಲ್ಲಿ ಆಗಮಿಸಿರಲಿಲ್ಲ. ಪ್ರತಿ ಕಾರ್ಯಕ್ರಮದ ನಂತರವೂ ಪ್ರಶ್ನೋತ್ತರ ಕಾರ್ಯಕ್ರಮ ಏರ್ಪಡಿಸಲಾಗುತ್ತಿತ್ತು. ಕೌಂಟ್‌ಡೌನ್ ಕ್ಲಬ್‌ನಲ್ಲಿ ನಡೆಸಿದ ಸಾಂಪ್ರದಾಯಿಕವಲ್ಲದ ಸಂಗೀತ ಪ್ರಯೋಗಗಳಿಗೆ ದೊರೆತ ಪ್ರತಿಕ್ರಿಯೆಗಳಿಂದ  ಪಿಂಕ್‌ ಫ್ಲಾಯ್ಡ್‌ ಸೌಂಡ್ ಉತ್ಸಾಹ ಹೆಚ್ಚಿತು, ಮತ್ತು ವೇದಿಕೆ ಮೇಲೆ ಪ್ರಭಾವಿ ಪರಿಣಾಮಗಳನ್ನು ಉಂಟು ಮಾಡಲು ಸ್ಥಳೀಯ ದೀಪಗಳು ಮತ್ತು ಬಣ್ಣ ಬಣ್ಣದ ಫಲಕಗಳನ್ನು ಬಳಸಿದರು. ಫ್ರೀ ಸ್ಕೂಲ್ ಮ್ಯಾಗಜಿನ್ *ಇಂಟರ್ನಾಷನಲ್ ಟೈಮ್ಸ್*  ಬಿಡುಗಡೆ ಪ್ರಯುಕ್ತ ದಿ ರೌಂಡ್‌ಹೌಸ್ ನಲ್ಲಿ ಏರ್ಪಡಿಸಲಾಗಿದ್ದ ಸಮಾರಂಭದಲ್ಲಿ ಪಿಂಕ್ ತಂಡ ಕಾರ್ಯಕ್ರಮ ನೀಡಿತು.ಅಲೆಕ್ಸಾಂಡರ್ ಟ್ರೋಚ್ಚಿ, ಪೌಲ್ ಮೆಕ್‌ರಾಟ್ನಿ, ಮತ್ತು ಮರಿಯಾನ್ನೆ ಫೈತ್‌ಫುಲ್ ಮೊದಲಾದ ಖ್ಯಾತನಾಮರು ಸೇರಿದಂತೆ ಸುಮಾರು 2000 ಮಂದಿ ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದರು. ಜೆನ್ನರ್ ಮತ್ತು ಕಿಂಗ್‌ಗಿದ್ದ ಉನ್ನತ ಸಾಮಾಜಿಕ ಸಂಪರ್ಕಗಳ ಲಾಭ ಪಡೆದುಕೊಂಡ ಪಿಂಕ್ ತಂಡ *ದಿ ಫೈನಾನ್ಶಿಯಲ್ ಟೈಮ್ಸ್*  ಮತ್ತು *ದಿ ಸಂಡೇ ಟೈಮ್ಸ್*  ಪತ್ರಿಕೆಗಳಲ್ಲಿ ರಾರಾಜಿಸಿತು. 

1966ರ ಹೊತ್ತಿಗೆ ಪಿಂಕ್ ಫ್ಲಾಯ್ಡ್ ಸಂಗೀತ ತಂಡ ಹೆಚ್ಚಾಗಿ ಬ್ಯಾರೆಟ್‌ ರಚಿಸಿದ ಹಾಡುಗಳನ್ನೇ ನುಡಿಸುತ್ತಿತ್ತು, ಅವು ನಂತರ ಪಿಂಕ್ ಫ್ಲಾಯ್ಡ್ ಆಲ್ಬಂಗಳಲ್ಲೂ ಸೇರಿಕೊಂಡವು. ಆದರೆ ಈ ನಡುವೆ ಕ್ಯಾಥೊಲಿಕ್ ಯೂತ್ ಕ್ಲಬ್ ನಡೆದ ಕಾರ್ಯಕ್ರಮಕ್ಕೆ ಸಂಭಾವನೆ ನೀಡಲು ಅದರ ಮಾಲೀಕ ಒಪ್ಪಲಿಲ್ಲ. ಈ ಘಟನೆ ನ್ಯಾಯಾಲಯದ ಮೆಟ್ಟಿಲು ಹತ್ತಿತು. ಪಿಂಕ್ ತಂಡದ ನಿರ್ವಹಣೆ "ಸಂಗೀತವಾಗಿರಲಿಲ್ಲ" ಎಂದು ಕ್ಲಬ್‌ನ ಮಾಲೀಕ ಮ್ಯಾಜಿಸ್ಟ್ರೇಟ್ ನ್ಯಾಯಾಲಯದಲ್ಲಿ ಮಂಡಿಸಿದ ವಾದವನ್ನು ನ್ಯಾಯಾಧೀಶರು ಒಪ್ಪಿಕೊಂಡರು. ಈ ತೆರನಾದ ಅಭಿಪ್ರಾಯಗಳು ವ್ಯಕ್ತವಾಗುತ್ತಿರುವುದು ಪಿಂಕ್ ತಂಡಕ್ಕೆ ಹೊಸತಾಗಿರಲಿಲ್ಲ, ಮತ್ತು ಇದು ಮೊದಲನೆಯದ್ದೂ ಅಲ್ಲ. ಈ ಪ್ರಕರಣದ ಬಳಿಕ ಲಂಡನ್‌ನ UFO ಕ್ಲಬ್‌‌‌ನಲ್ಲಿ ಪಿಂಕ್ ತಂಡಕ್ಕೆ ಉತ್ತಮ ಸ್ವಾಗತ ದೊರೆಯಿತು. ಕಾರ್ಯಕ್ರಮದಲ್ಲಿ ಪಿಂಕ್ ಸದಸ್ಯರು ಆನಂದಿಸಿದರು, ವೇದಿಕೆ ಮೇಲೆ ವಿಶೇಷ ಪರಿಣಾಮಗಳನ್ನು ಉಂಟು ಮಾಡಲು ಸಭಾಂಗಣದೊಳಗಿದ್ದ ದೀಪಗಳನ್ನೇ ಆರಿಸಿಕೊಂಡರು. ಒಟ್ಟು ಕಾರ್ಯಕ್ರಮದಲ್ಲಿ ಬ್ಯಾರೆಟ್‌‌ರ ನಿರ್ವಹಣೆ ಸಮೃದ್ಧವಾಗಿತ್ತು,"..ಉನ್ಮಾದದಿಂದ ಅವರು ಸುತ್ತಲೂ ಜಿಗಿಯುತ್ತಿದ್ದರು, ಆ ಹೊತ್ತಿಗೆ ಹುಟ್ಟಿಕೊಳ್ಳುತ್ತಿದ್ದ ಕಲ್ಪನೆಗಳು ಅವರಿಗೆ ಮತ್ತಷ್ಟು ಸ್ಫೂರ್ತಿ ನೀಡುತ್ತಿದ್ದವು. ಹಾಡುವಾಗ ತಮ್ಮ ಮಿತಿಗಳನ್ನು ದಾಟಿ ಮುನ್ನಡೆದು, ಕುತೂಹಲಕಾರಿ ಸಂಗತಿಗಳಲ್ಲಿ ತೊಡಗಿಸಿಕೊಂಡು ಎಲ್ಲವನ್ನೂ ಸಮರ್ಥವಾಗಿ ನಿಭಾಯಿಸುತ್ತಿದ್ದರು. ತಂಡದ ಇತರಾವನಿಗೂ ಇದನ್ನು ಮಾಡಲು ಸಾಧ್ಯವಾಗಲಿಲ್ಲ." ಅವರು ನುಡಿಸುವ ಸಂಗೀತವನ್ನು ಶ್ರೋತೃಗಳು ಗ್ರಹಿಸುತ್ತಿದ್ದರು, ಆದರೆ ಈ ಮಂದಿ ಇತರ ಕೆಲವು ಶ್ರೋತೃಗಳಂತೆ ಮಾದಕ ವ್ಯಸನಿಗಳಾಗಿರಲಿಲ್ಲ, - "ನಾವು ಅದರಿಂದ ಹೊರಗಿದ್ದೆವು, ಕಟುವಾಗಿ ವರ್ತಿಸಲಿಲ್ಲ, ಆದರೆ ಈ ಕುಣಿಕೆಯಿಂದ ಹೊರಗೆ ಬಂದು UFO ಡ್ರೆಸ್ಸಿಂಗ್ ಕೋಣೆಯಲ್ಲಿ ಸಿಕ್ಕಿ ಹಾಕಿಕೊಂಡಿದ್ದೆವು.""ಹೊಸ ಬಗೆಯ ವಿಲಕ್ಷಣ ಸಂಗೀತದ ಬೆಳವಣಿಗೆ ನಮ್ಮ ಸುತ್ತ ನಡೆಯಿತೇ ಹೊರತು, ನಮ್ಮೊಳಗೆ ಅಲ್ಲ", ಎಂದು 1967ರಲ್ಲಿ ಮೇಸನ್‌ ಹೇಳಿಕೊಂಡರೂ, ಪಿಂಕ್‌ ಫ್ಲಾಯ್ಡ್‌ ಸೌಂಡ್ ಹೆಸರು ಈ ಹೊಸ ಸಂಗೀತದ ಅಲೆಗಳ ಮುಂಚೂಣಿಯಲ್ಲಿ ಕೇಳಿಬಂದಿತ್ತು. ಪಿಂಕ್ ಸಂಗೀತವನ್ನು ಧ್ವನಿ ಮುದ್ರಿಸಿಕೊಳ್ಳಲು ಅನೇಕ ಸಂಸ್ಥೆಗಳು ಮುಂದೆ ಬಂದವು, 1967 ಜನವರಿಯಲ್ಲಿ ಜಾಯ್ ಬಾಯ್ಡ್‌ ಧ್ವನಿಮುದ್ರಣದ ನೇತೃತ್ವ ವಹಿಸಿಕೊಂಡರು. "ಅರ್ನಾಲ್ಡ್ ಲೇನ್", ಮತ್ತು "ಇಂಟರ್‌ಸ್ಟೆಲ್ಲರ್ ಓವರ್‌ಡ್ರೈವ್" ಒಳಗೊಂಡಂತೆ ವೆಸ್ಟ್ ಹ್ಯಾಂಪ್‌ಸ್ಟೆಡ್‌‌ನಲ್ಲಿ ಧ್ವನಿ ಚಮತ್ಕಾರಗಳನ್ನು ಅಳವಡಿಸಿ ಪಿಂಕ್ ತಂಡ ಅನೇಕ ಹಾಡುಗಳನ್ನು ಧ್ವನಿ ಮುದ್ರಿಸಿಕೊಂಡಿತು. ನಂತರ ತಂಡ ಸಸೆಕ್ಸ್‌‌‌ಗೆ ಹೋಗಿ "ಅರ್ನಾಲ್ಡ್ ಲೇನ್" ಎಂಬ ಕಿರು ಸಂಗೀತ ಚಿತ್ರವನ್ನು ಚಿತ್ರೀಕರಿಸಿದರು. ಆರಂಭದಲ್ಲಿ ಪಾಲಿಡರ್‌ ಸಂಸ್ಥೆ ಜೊತೆ ಸಹಭಾಗಿತ್ವಕ್ಕೆ ಆಸಕ್ತಿ ತೋರಿದ್ದರೂ, ಪಿಂಕ್ ತಂಡ £5,000 ಮುಂಗಡ ಪಡೆಯುವುದರೊಂದಿಗೆ EMI ಸಂಸ್ಥೆಯೊಂದಿಗೆ ಒಪ್ಪಂದಕ್ಕೆ ಸಹಿ ಹಾಕಿತು, ಆದರೆ ದುರದೃಷ್ಟವಶಾತ್ ಈ ವ್ಯವಹಾರದಲ್ಲಿ ಬಾಯ್ಡ್‌ ಅವರನ್ನು ಸೇರಿಸಿರಲಿಲ್ಲ.

#### EMI ಜೊತೆ ಒಪ್ಪಂದ 
ಲೈವ್ ಕಾರ್ಯಕ್ರಮಗಳಿಗಿದ್ದ ಬೇಡಿಕೆ, ಶಿಕ್ಷಣ ಮತ್ತು ಉದ್ಯೋಗ ಒಂದಕ್ಕೊಂದು ಹೊಂದಿಕೊಳ್ಳಲಿಲ್ಲ, ಇದು ವಾಸ್ತುಶಿಲ್ಪಿ ಉದ್ಯೋಗವನ್ನು ತೊರೆಯಲು ವಾಟರ್ಸ್‌‌ರನ್ನು ಪ್ರಚೋದಿಸಿತು; ರೈಟ್ ದೀರ್ಘಾಕಾಲದಿಂದಲೇ ತಮ್ಮನ್ನು ಸಂಗೀತಕ್ಕೇ ಸಂಪೂರ್ಣವಾಗಿ ಸಮರ್ಪಿಸಿಕೊಂಡಿದ್ದರು; ಇನ್ನೊಂದೆಡೆ ಕ್ಯಾಂಬರ್ವೆಲ್ ಕಾಲೇಜ್ ಆಫ್ ಆರ್ಟ್‌ ಹೋಗುವುದನ್ನು ಬ್ಯಾರೆಟ್ ನಿಲ್ಲಿಸಿದ್ದರು; ಮೇಸನ್‌ ರಜೆಯಲ್ಲಿದ್ದ ಕಾರಣ ಕಾಲೇಜಿಗೆ ಹಾಜರಾಗುತ್ತಿರಲಿಲ್ಲ. ಪಿಂಕ್‌ಗೆ ವಿಲಕ್ಷಣ ಸಂಗೀತದೊಂದಿಗೆ ಸಂಪರ್ಕವಿರುವ ಬಗ್ಗೆ EMI ಕಳವಳ ವ್ಯಕ್ತಪಡಿಸಿದ ಹಿನ್ನೆಲೆಯಲ್ಲಿ, ಅಂತಹ ಯಾವುದೇ ಸಂಸ್ಥೆಯೊಂದಿಗೆ ಸಂಬಂಧವಿಲ್ಲ ಎಂಬುದನ್ನು ಸ್ಪಷ್ಟಪಡಿಸಲು ಅವರು ಮಾಧ್ಯಮಗಳಲ್ಲಿ ಅನೇಕ ಸಂದರ್ಶನಗಳನ್ನು ನೀಡಬೇಕಾಗಿ ಬಂತು. ಅವರ ಮೊದಲ ಆಲ್ಬಂ "ಅರ್ನಾಲ್ಡ್ ಲೇನ್" 1967 ಮಾರ್ಚ್ 11ರಂದು ಬಿಡುಗಡೆಯಾಯಿತು. ಇದರಲ್ಲಿ ಲೈಂಗಿಕ ವಿಕೃತಿಗಳ ಕುರಿತು ಅಸ್ಪಷ್ಟ ಮಾಹಿತಿಗಳಿದ್ದ ಕಾರಣ ಅನೇಕ ರೇಡಿಯೋ ಸ್ಟೇಷನ್‌ಗಳು ಇದನ್ನು ನಿಷೇಧಿಸಿದವು, ಆದರೆ ವ್ಯಾಪಾರಿ ಮಳಿಗೆಗಳು ಸಂಗೀತ ಉದ್ಯಮಕ್ಕೆ ಮಾರಾಟದ ಲೆಕ್ಕಾಚಾರ ಒಪ್ಪಿಸಬೇಕಾದ ಕಾರಣ ಅವು ಆಲ್ಬಂಗೆ ತಿದ್ದುಪಡಿ ತಂದವು, ಇದು UK ನಕ್ಷೆಯಲ್ಲಿ #20ವರೆಗೆ ತಲುಪಿತು.
ಪಿಂಕ್‌ ಫ್ಲಾಯ್ಡ್‌ (1967ರಲ್ಲಿ ನಿರ್ದಿಷ್ಟ ಲೇಖನವೊಂದನ್ನು ಕೈಬಿಡಲಾಗಿತ್ತು, ಯಾವಾಗ ಎಂದು ಖಚಿತವಾಗಿ ಹೇಳಲಾಗದು) ತನ್ನ ಹಳೆಯ ಬೆಡ್‌ಫೋರ್ಡ್ ವ್ಯಾನ್ ಅನ್ನು ಮಾರಿ ಫೋರ್ಡ್ ಟ್ರಾನ್ಸಿಟ್‌ ಅನ್ನು ಖರೀದಿಸಿತು, 1967ರಲ್ಲಿ ಇದರಲ್ಲೇ ಪ್ರಯಾಣಿಸಿ ಸುಮಾರು ಇನ್ನೂರಕ್ಕೂ ಹೆಚ್ಚು ಲೈವ್ ಶೋಗಳನ್ನು ನೀಡಿತು (ಕಳೆದ ವರ್ಷಕ್ಕೆ ಹೋಲಿಸಿದರೆ ಇದು ಹತ್ತು ಪಟ್ಟು ಹೆಚ್ಚು). ಈ ಸಂದರ್ಭದಲ್ಲಿ ಪ್ರವಾಸಿ ವ್ಯವಸ್ಥಾಪಕ ಪೀಟರ್‌ ವೈನ್ನೆ ವಿಲ್ಸನ್‌ ಬ್ಯಾರೆಟ್ ಜೊತೆ ಸೇರಿಕೊಂಡರು, ವಿಲ್ಸನ್ ಈ ಹಿಂದೆ ಬ್ಯಾರೆಟ್ ಜೊತೆಗೆ ವಾಸಿಸುತ್ತಿದ್ದರು. ದೀಪಗಳ ಪರಿಣಾಮಗಳನ್ನು ಪ್ರದರ್ಶಿಸುವ ವೇಳೆ ಪೋಲರೈಸರ್‌‌ಗಳು, ಕನ್ನಡಿಗಳು, ಮತ್ತು ಹಿಗ್ಗಿಸಿದ ಕಾಂಡೊಮ್‌‌ಗಳ ಬಳಕೆಯಂತಹ ಹೊಸ ಪರಿಕಲ್ಪನೆಗಳನ್ನು ತಂಡಕ್ಕೆ ವಿಲ್ಸನ್ ಪರಿಚಯಿಸಿದನು. ಒಂದು ದಿನ ಪಿಂಕ್ ತಂಡದ ವ್ಯಾನ್ ಅನ್ನು ಪೊಲೀಸರು ತಡೆದು ನಿಲ್ಲಿಸಿದರು, ಆದರೆ ವಾಹನದಲ್ಲಿರುವ ಮಂದಿ ಕತ್ತರಿಗಳಿಂದ ಕಾಂಡೊಮ್‌ಗಳ ರಾಶಿಯನ್ನು ಚೂರು ಚೂರು ಮಾಡುತ್ತಿರುವುದನ್ನು ನೋಡಿ ಪೊಲೀಸರು ಅಚ್ಚರಿಪಟ್ಟರು."ಸೀ ಎಮಿಲಿ ಪ್ಲೇ" ಪಿಂಕ್‌ ಫ್ಲಾಯ್ಡ್‌‌ ಬಿಡುಗಡೆ ಮಾಡಿದ ಎರಡನೇ ಆಲ್ಬಂ. ಇದರ ಧ್ವನಿ ತಂತ್ರಜ್ಞಾನಗಳನ್ನು ಲಂಡನ್‌ನಲ್ಲಿ ಮುದ್ರಿಸಿಕೊಳ್ಳಲಾಯಿತು. ಇದನ್ನು ಆರಂಭದಲ್ಲಿ "ಗೇಮ್ಸ್ ಫಾರ್ ಮೇ" ಎಂದು ಕರೆಯಲಾಗಿತ್ತು, ಮತ್ತು 1967 ಜೂನ್ 16ರಂದು ಬಿಡುಗಡೆ ಮಾಡುವ ಮೊದಲು ಕ್ವೀನ್ ಎಲಿಜಬೆತ್ ಹಾಲ್‌ನಲ್ಲಿ ಒಂದು ತಿಂಗಳಿಗೂ ಹೆಚ್ಚು ಕಾಲ ತೋರಿಸಲಾಯಿತು. ಆಬಿ ಪ್ರವಾಸಿ ಇಂಜಿನಿಯರ್ ಒಬ್ಬ ತಂಡಕ್ಕಾಗಿ ನಿರ್ಮಿಸಿಕೊಟ್ಟ ಅಝಿಮತ್ ಕೊ-ಆರ್ಡಿನೇಟರ್ ಎಂಬ ಉಪಕರಣವನ್ನೂ ಪ್ರದರ್ಶಿಸಿದರು (ಧ್ವನಿ ಪುನರುತ್ಪಾದಿಸುವ ಚತುರ್ಮಾರ್ಗಿ ವ್ಯವಸ್ಥೆಯ ಆರಂಭಿಕ ಹಂತ). ಗುಳ್ಳೆ ಎಬ್ಬಿಸುವ ಯಂತ್ರದ ಬಳಕೆ ಮತ್ತು ಹೂಗಳನ್ನು ಚೆಲ್ಲಾಪಿಲ್ಲಿಯಾಗಿ ಎರಚಿದ್ದರಿಂದಾಗಿ ಅವರು ಸಭಾಂಗಣದಿಂದ ಹೊರನಡೆಯಬೇಕಾಯಿತು. ನಂತರ BBCಯ *ಲುಕ್ ಆಫ್ ದಿ ವೀಕ್‌*  ಕಾರ್ಯಕ್ರಮದಲ್ಲಿ ಪಾಲ್ಗೊಂಡರು, ಇದೇ ವೇಳೆ ಹಾನ್ಸ್ ಕೆಲ್ಲರ್‌ ಅವರಿಂದ ಪ್ರಶ್ನೆಗಳ ಸುರಿಮಳೆಯನ್ನೇ ಎದುರಿಸಿದರು. ವಾಟರ್ಸ್ ಜೊತೆಗೆ, ಬ್ಯಾರೆಟ್‌ ಕೂಡ ಪ್ರಬುದ್ಧವಾಗಿ ಮತ್ತು ಆಕರ್ಷಕವಾಗಿ ಕಾಣಿಸಿಕೊಂಡರು. ಪಿಂಕ್ ತಂಡ ಬಿಡುಗಡೆ ಮಾಡಿದ್ದ ಏಕಮಾತ್ರ ಆಲ್ಪಂ "ಅರ್ನಾಲ್ಡ್ ಲೇನ್‌"ಗಿಂತ ಮಾರಾಟದಲ್ಲಿ ಸ್ವಲ್ಪ ಮಟ್ಟಿಗಿನ ಮೇಲುಗೈ ಸಾಧಿಸಿತು, ಮತ್ತು ಎರಡು ವಾರಗಳ ನಂತರ ನಕ್ಷೆಗಳಲ್ಲಿ #17ರಲ್ಲಿತ್ತು. BBCಯ *ಟಾಪ್ ಆಫ್ ದಿ ಪಾಪ್ಸ್‌*  ಕಾರ್ಯಕ್ರಮದಲ್ಲಿ ಸಂಗೀತ ತಂಡ ತನ್ನ ಮೊದಲ ಆಲ್ಬಂ ಅನ್ನು ಅಣಕಿಸಿತು, ಮತ್ತು ಆ ಆಲ್ಬಂ #5ಕ್ಕೆ ಏರಿದಾಗ ತಂಡ ಇನ್ನೊಂದು ಕಾರ್ಯಕ್ರಮ ನೀಡಲು ಮರಳಿತು. ಬ್ಯಾರೆಟ್‌ ಪಾಲ್ಗೊಳ್ಳಲು ನಿರಾಕರಿಸಿದ ಹಿನ್ನೆಲೆಯಲ್ಲಿ ಯೋಜಿತ ಮೂರನೇ ಕಾರ್ಯಕ್ರಮ ರದ್ದಾಯಿತು. 1967ರ ಆರಂಭದಲ್ಲಿ ಭ್ರಾಂತಿಯುಂಟು ಮಾಡುವ ಲಿಸರ್ಜಿಕ್ ಆಸಿಡ್ ಡೈಥಿಲಾಮಿಡ್‌ (LSD) ಎಂಬ ಔಷಧಿಯನ್ನು ಬ್ಯಾರೆಟ್ ನಿಯತವಾಗಿ ಸೇವಿಸುತ್ತಿದ್ದರು. ಈ ಔಷಧಿ ಹೆಚ್ಚಿನ ಸ್ಫೂರ್ತಿಗೆ ಮತ್ತು ಕ್ರಿಯಾಶೀಲತೆಗೆ ಕಾರಣವಾಗಬಹುದು ಎಂದು ಶುರುವಿನಲ್ಲಿ ಭಾವಿಸಲಾಗಿತ್ತಾದರೂ, ಹಾಲೆಂಡ್‌ನಲ್ಲಿ ಈ ಹಿಂದೆ ನಡೆದಿದ್ದ ಕಾರ್ಯಕ್ರಮದಲ್ಲೇ ಬ್ಯಾರೆಟ್‌ನಲ್ಲಿ ಆಗುತ್ತಿರುವ ಬದಲಾವಣೆಯನ್ನು ಮೇಸನ್ ಗಮನಿಸಿದ್ದರು; "ಇಲ್ಲಿ ನಡೆಯುತ್ತಿರುವ ಎಲ್ಲ ಸಂಗತಿಗಳಿಂದ ಸಂಪೂರ್ಣವಾಗಿ ಅವರು ದೂರವಾಗಿದ್ದಾರೆ, ಅವರು ಸುಮ್ಮನೇ ನಮ್ಮೊಂದಿಗೆ ಪ್ರವಾಸ ಮಾಡುತ್ತಿದ್ದಾರೆಯೇ ಅಥವಾ ದೈಹಿಕವಾಗಿ ಏನಾದರೂ ನರ ಸಮಸ್ಯೆಯಿಂದ ಬಳಲುತ್ತಿದ್ದಾರೆಯೇ ಎಂಬ ವಿಷಯ ನನಗೆ ಇನ್ನೂ ಅರ್ಥ ಆಗಿಲ್ಲ."  ಸಂಗೀತ ಸಂಯೋಜನೆ ಮತ್ತು ಧ್ವನಿಮುದ್ರಣಾ ಕೆಲಸಗಳು ವಿಶೇಷ ಸಮಸ್ಯೆಗಳಿಲ್ಲದೆ ನಡೆದವು ಎಂದು 2005ರಲ್ಲಿ ಪ್ರಕಟಿಸಲಾದ ತಮ್ಮ ಆತ್ಮಚರಿತ್ರೆಯಲ್ಲಿ ನಿಕ್‌ ಮೇಸನ್‌ ಹೇಳಿಕೊಂಡಿದ್ದಾರೆ; ಆದರೂ, ಸ್ಮಿತ್‌ ಕೂಡ ಕೆಲವೊಮ್ಮೆ ಒಪ್ಪುತ್ತಿರಲಿಲ್ಲ. ತಮ್ಮ ಸಲಹೆಗಳಿಗೆ ಮತ್ತು ರಚನಾತ್ಮಕ ಟೀಕೆಗಳಿಗೆ ಬ್ಯಾರೆಟ್‌ ಯಾವುದೇ ಪ್ರತಿಕ್ರಿಯೆ ನೀಡುತ್ತಿರಲಿಲ್ಲ; ಹಿಂದಿನ ಆವೃತ್ತಿಯಲ್ಲಿ ಹಾಡಿದಂತೆಯೇ ಈ ಸಲವೂ ಹೊಸ ರೀತಿಯಲ್ಲಿ ಹಾಡುವಂತೆ ಸಲಹೆಯಿತ್ತರೂ ಅದನ್ನು ಪಾಲಿಸುತ್ತಿರಲಿಲ್ಲ ಎಂದಿದ್ದಾರೆ.  ಪಿಂಕ್ ತಂಡದ ಮಂದಿ 'ಮ್ಯೂಸಿಕ್‌ ಕಾಂಕ್ರೇಟ್‌'ನೊಂದಿಗೆ ಪ್ರಯೋಗ ನಡೆಸಿದರು. ಜೊತೆಗೆ, ದಿ ಬೀಟ್ಲ್‌ಸ್‌ ತಂಡವು ಸಂಯೋಜಿಸಿದ 'ಲವ್ಲಿ ರೀಟಾ' ದ ಧ್ವನಿಮುದ್ರಣವನ್ನು ವೀಕ್ಷಿಸಲು ಪಿಂಕ್ ಫ್ಲಾಯ್ಡ್‌ ತಂಡವನ್ನು ಆಮಂತ್ರಿಸಲಾಯಿತು.  ಆ ಸಮಯದಲ್ಲಿ ಜೆಫ್‌ ಜ್ಯಾರೆಟ್‌ ಎಂಬವರು ಧ್ವನಿಸುರುಳಿಯ ನಿರ್ವಹಿಸುತ್ತಿದ್ದರು ಮತ್ತು ಪಿಂಕ್‌ ಫ್ಲಾಯ್ಡ್‌‌ನ ಸಂಗೀತ ಕಾರ್ಯಕ್ರಮಗಳಲ್ಲಿ ಅವರಿಗೆ ಅತೀವ ಆಸಕ್ತಿಯಿತ್ತು.  ಸಂಗೀತಕ್ಕೆ ಹೊಸ ರೂಪನ್ನು ನೀಡುವುದು ತಂಡದ ಉದ್ದೇಶವಾಗಿತ್ತು, ಆದರೆ ಈ ಸಂಗೀತ ಸ್ಮಿತ್‌ ಇಚ್ಛಿಸುವ ಸಾಂಪ್ರದಾಯಿಕ ವ್ಯವಸ್ಥೆಗಳೊಂದಿಗೆ ಹೊಂದಾಣಿಕೆಯಾಗದು ಎಂಬುದು ಜ್ಯಾರೆಟ್‌ ಮತ್ತು ವಾಟರ್ಸ್‌ ಇಬ್ಬರ ಅಭಿಪ್ರಾಯವಾಗಿತ್ತು.*ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌*  1967ರ ಆಗಸ್ಟ್‌ ತಿಂಗಳಲ್ಲಿ ಬಿಡುಗಡೆಯಾಯಿತು. UFO ಕ್ಲಬ್‌ನಲ್ಲಿ ಪಿಂಕ್‌ ಫ್ಲಾಯ್ಡ್‌ ತನ್ನ ಕಾರ್ಯಕ್ರಮಗಳನ್ನು ಮುಂದುವರೆಸಿತು. ವೀಕ್ಷಕರು ಅಪಾರ ಸಂಖ್ಯೆಯಲ್ಲಿ ಬಂದು ಕಾರ್ಯಕ್ರಮದ ಯಶಸ್ಸಿಗೆ ಕಾರಣರಾದರು, ಆದರೆ ಬ್ಯಾರೆಟ್‌ ವರ್ತನೆ ತಂಡದ ಇತರ ಸದಸ್ಯರಿಗೆ ಬಹಳ ಕಿರಿಕಿರಿಯುಂಟು ಮಾಡಿತು.  ಬ್ಯಾರೆಟ್ ಕೆಲದಿನಗಳಲ್ಲೇ ತಮ್ಮ ವರ್ತನೆಯನ್ನು ತಿದ್ದಿಕೊಂಡು ಮೊದಲಿನಂತಾಗಬಹುದು ತಂಡದ ಸದಸ್ಯರು ಆರಂಭದಲ್ಲಿ ಆಶಿಸಿದ್ದರು, ಆದರೆ ಜೆನರ್‌ ಮತ್ತು ಜೂನ್‌ ಚಿಲ್ಡ್‌‌‌ ಸೇರಿದಂತೆ ತಂಡದ ಹೆಚ್ಚಿನ ಮಂದಿಗೆ ಆದಾಗಲೇ ವಾಸ್ತವತೆಯ ಅರಿವಾಗಿತ್ತು. 

ವಿಂಡ್ಸರ್‌ ಜ್ಯಾಝ್‌ ಉತ್ಸವದಲ್ಲಿ ಸಂಗೀತ ಕಾರ್ಯಕ್ರಮ ರದ್ದುಗೊಂಡಿದ್ದರಿಂದ ದಿಗಿಲುಗೊಂಡ ಪಿಂಕ್ ತಂಡದ ಸದಸ್ಯರು, 'ಬ್ಯಾರೆಟ್‌ ನರಗಳ ಬಳಲಿಕೆಯಿಂದ ನರಳುತ್ತಿದ್ದಾರೆ' ಎಂದು ಮಾಧ್ಯಮಗಳಲ್ಲಿ ಸಮಜಾಯಿಷಿ ನೀಡಿದ್ದರು.  ಬ್ಯಾರೆಟ್‌ ಮನೋವೈದ್ಯರೊಬ್ಬರನ್ನು ಕಾಣಲು ಜೆನರ್‌ ಮತ್ತು ವಾಟರ್ಸ್‌ ವ್ಯವಸ್ಥೆ ಮಾಡಿದ್ದರು, ಆದರೆ ಬ್ಯಾರೆಟ್‌ ಹೋಗಲಿಲ್ಲ.  ಸಂಗೀತ ಕ್ಷೇತ್ರದ ಕಾರ್ಯವೈಖರಿಯನ್ನು ಸಾಕಷ್ಟು ಅರಿತಿರುವ ವೈದ್ಯ ಸ್ಯಾಮ್‌ ಹಟ್‌ರಿಂದ ಚಿಕಿತ್ಸೆ ಪಡೆಯಲು ಬ್ಯಾರೆಟ್‌ರನ್ನು ಫೊರ್ಮೆಂಟೆರಾಗೆ ಕಳುಹಿಸಲಾಯಿತು, ಆದರೆ ಬ್ಯಾರೆಟ್‌ರಲ್ಲಿ ಚೇತರಿಕೆಯ ಯಾವುದೇ ಕುರುಹೂ ಕಾಣಲಿಲ್ಲ.  ಸೆಪ್ಟೆಂಬರ್‌ ತಿಂಗಳ ಆರಂಭಿಕ ಕೆಲವು ದಿನಗಳ ಬಳಿಕ, ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ತಂಡದ ಮೊದಲ ಪ್ರವಾಸವಿತ್ತು.  ಪ್ರವಾಸದ ವ್ಯವಸ್ಥಾಪಕರಾಗಿದ್ದ ಆಂಡ್ರ್ಯೂ ಕಿಂಗ್‌ ಪೂರ್ವಸಿದ್ಧತೆಗಳನ್ನು ನಡೆಸಲು ನ್ಯೂಯಾರ್ಕ್‌ಗೆ ತೆರಳಿದರು.  ಈ ಪ್ರವಾಸ ತೀವ್ರ ತೊಂದರೆಗಳಲ್ಲಿ ಸಿಲುಕಿತು.  ವೀಸಾಗಳು ಇನ್ನೂ ತಲುಪಿರಲಿಲ್ಲದ ಕಾರಣ, ಮೇಲಿಂದ ಮೇಲೆ ದೂರವಾಣಿ ಕರೆಗಳು ಹೋದವು. ತದನಂತರ ಮೊದಲ ಆರು ದಿನಾಂಕಗಳಂದು ನಿಗದಿಯಾಗಿದ್ದ ಕಾರ್ಯಕ್ರಮಗಳನ್ನು ರದ್ದುಗೊಳಿಸಬೇಕಾಯಿತು.  ಪಿಂಕ್‌ ಫ್ಲಾಯ್ಡ್‌ ತಂಡದೊಂದಿಗೆ ಒಪ್ಪಂದ ಮಾಡಿಕೊಳ್ಳಲು ಎಲೆಕ್ಟ್ರಾ ರೆಕಾರ್ಡ್ಸ್‌ ನಿರಾಕರಿಸಿತು. ಇದರಿಂದಾಗಿ, ಈ ತಂಡದ ಧ್ವನಿಮುದ್ರಣ ಜವಾಬ್ದಾರಿಗಳನ್ನು EMIನ ಸಹೋದರಿ ಸಂಸ್ಥೆ ಕ್ಯಾಪಿಟಲ್‌ ತೆಗೆದುಕೊಂಡು, ಅದರ ಸ್ವಾಮ್ಯದಲ್ಲಿರುವ ಟವರ್‌ ರೆಕಾರ್ಡ್ಸ್‌ಗೆ ವಹಿಸಿಕೊಟ್ಟಿತು.  *ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌*  ಆಲ್ಬಮ್‌ನ ಮೊಟಕುಗೊಳಿಸಿದ ಆವೃತ್ತಿಯನ್ನು ಟವರ್‌ ರೆಕಾರ್ಡ್ಸ್‌ ಬಿಡುಗಡೆ ಮಾಡಿದ ದಿನದಂದೇ,(ಈ ಆಲ್ಬಮ್‌ನ ಉಳಿದ ಹಾಡುಗಳನ್ನು ಪ್ರತ್ಯೇಕವಾಗಿ ಬಿಡುಗಡೆ ಮಾಡಲು ಅನುವು ಮಾಡಿಕೊಡಲಾಯಿತು) 1967ರ ಅಕ್ಟೋಬರ್‌ 19ರಂದು ಕ್ಯಾಲಿಫೊರ್ನಿಯಾದ ದಿ ಫಿಲ್ಮೋರ್‌ನಲ್ಲಿ ತಂಡದ ಮೊದಲ ಅಮೆರಿಕನ್‌ ಕಾರ್ಯಕ್ರಮ ಏರ್ಪಾಡಾಗಿತ್ತು.  ಟವರ್ಸ್ ಸಂಸ್ಥೆ ಮತ್ತು ಪಿಂತ್ ತಂಡದ ನಡುವೆ ಸಂವಹನ 'ಇಲ್ಲವೇ ಇಲ್ಲ' ಎನ್ನುವಷ್ಟು ವಿರಳವಾಗಿತ್ತು, ಹೀಗಾಗಿ ಟವರ್‌ ಮತ್ತು ಕ್ಯಾಪಿಟಲ್‌ ಧ್ವನಿಮುದ್ರಣ ಸಂಸ್ಥೆಗಳೊಂದಿಗೆ ಪಿಂಕ್‌ ಫ್ಲಾಯ್ಡ್‌ ತಂಡದ ಸಂಬಂಧ ಆತ್ಮೀಯವಾಗಿರಲಿಲ್ಲ.  ಪಿಂಕ್ ತಂಡ ವಿಂಟರ್ಲೆಂಡ್‌ ಬಾಲ್ರೂಮ್‌ನಲ್ಲಿ ನಡೆಸಿಕೊಟ್ಟ ಕಾರ್ಯಕ್ರಮದಲ್ಲಿ 'ಇಂಟರ್‌ಸ್ಟೆಲರ್‌ ಒವರ್‌ಡ್ರೈವ್‌' ಹಾಡಿಗೆ ಗಿಟಾರ್‌ ನುಡಿಸುತ್ತಿದ್ದ ಬ್ಯಾರೆಟ್‌, ಅದನ್ನು ಡಿಟ್ಯೂನ್‌ ಮಾಡಿ ಅದರ ತಂತಿಗಳು ಮುರಿದು ಹೋಗುವಲ್ಲಿವರೆಗೂ ನುಡಿಸಿದರು, ಆಂಡ್ರ್ಯೂ ಕಿಂಗ್ ಎದುರಿಸಿದ ಸಮಸ್ಯೆಗಳನ್ನೇ ಬ್ಯಾರೆಟ್‌ರ ಮಾನಸಿಕ ಸ್ಥಿತಿಯೂ ಪ್ರತಿಬಿಂಬಿಸಿತು.  ನಂತರದ ಕಾರ್ಯಕ್ರಮಗಳಲ್ಲಿ ಬ್ಯಾರೆಟ್‌ರ ವಿಚಿತ್ರ ವರ್ತನೆ ಅತಿರೇಕಕ್ಕೆ ತಲುಪಿತು. *ದಿ ಪ್ಯಾಟ್‌ ಬೂನ್‌ ಷೋ* ದ ಧ್ವನಿಮುದ್ರಣಕ್ಕಿಂತ ಮೊದಲು ಪೂರ್ವಾಭ್ಯಾಸದ ವೇಳೆ ಹಾಡನ್ನು ಸರಿಯಾಗಿ ಹಾಡದೆ ಬಾಯಾಡಿಸಿ ನಿರ್ದೇಶಕರನ್ನು ಕಂಗಲಾಗಿಸಿದರು, ಮತ್ತು ಧ್ವನಿಮುದ್ರಣದ ಸಂದರ್ಭದಲ್ಲಿ ತಟಸ್ಥರಾಗಿ ನಿಂತಿದ್ದರು.  ಅಷ್ಟಲ್ಲೇ ತಂಡದ ಪ್ರವಾಸವನ್ನು ಕಿಂಗ್‌ ಮೊಟಕುಗೊಳಿಸಿ, ಸದಸ್ಯರನ್ನು ಮುಂದಿನ ಮಿಮಾನದಲ್ಲಿಯೇ ಸ್ವದೇಶಕ್ಕೆ ಕಳುಹಿಸಿದರು.  ಒಂದು ಸಂದರ್ಭದಲ್ಲಂತೂ, ಕಿಡಿಹತ್ತಿರುವ ಸಿಗರೇಟ್‌ನ್ನು ತಮ್ಮ ಬೆರಳುಗಳ ನಡುವೆ ಇಟ್ಟುಕೊಂಡು ರಸ್ತೆ ಪಕ್ಕದ ಹೋಟೆಲೊಂದರ ಕೋಣೆಯಲ್ಲಿ ನಿದ್ದೆ ಹೋಗಿದ್ದ ಬ್ಯಾರೆಟ್‌ರನ್ನು ವಾಟರ್ಸ್‌ ಕಂಡರು (1982ರಲ್ಲಿ ಬಿಡುಗಡೆಯಾದ ಅವರ ಚಲನಚಿತ್ರ *ದಿ ವಾಲ್‌* ನಲ್ಲಿರುವ ದೃಶ್ಯವೊಂದಕ್ಕೆ ಇದು ಪ್ರೇರಣೆಯಾಯಿತು.)  USನಿಂದ ವಾಪಸಾದ ನಂತರ, ನವೆಂಬರ್‌ 14ರಿಂದ ಇಂಗ್ಲೆಂಡ್‌ ಪ್ರವಾಸದಲ್ಲಿದ್ದ ಜಿಮ್ಮಿ ಹೆಂಡ್ರಿಕ್ಸ್‌ಗೆ ಪಿಂಕ್ ತಂಡ ವಾದ್ಯ ಬೆಂಬಲ ನೀಡಿತು.  ಹೆಂಡ್ರಿಕ್ಸ್‌ ಪ್ರವಾಸ ಅಂತ್ಯಗೊಂಡಾಗ ವಿನ್‌ ವಿಲ್ಸನ್‌ ಬೆಳಕು ನಿರ್ವಹಣಾಕಾರನ ಹುದ್ದೆಯನ್ನು ತ್ಯಜಿಸಿ, ವೃತ್ತಿಯಲ್ಲಿ ಅನಿಶ್ಚಿತತೆಯನ್ನೆದುರಿಸುತ್ತಿರುವ ಬ್ಯಾರೆಟ್‌ಗೆ ಬೆಂಬಲವಾಗಿ ನಿಂತರು.  ಅವರ ಸ್ಥಾನದಲ್ಲಿ ಜಾನ್‌ ಮಾರ್ಷ್‌ರನ್ನು ನೇಮಿಸಲಾಯಿತು.  ಪಿಂಕ್‌ ಫ್ಲಾಯ್ಡ್‌ "ಆಪಲ್ಸ್‌ ಅಂಡ್‌ ಆರೆಂಜೆಸ್‌" ಆಲ್ಬಮ್‌ ಬಿಡುಗಡೆ ಮಾಡಿತು. ಆದರೆ, ಬ್ಯಾರೆಟ್‌ ಸ್ಥಿತಿ ಬಿಕ್ಕಟ್ಟಿನೆಡೆ ಸಾಗುತ್ತಿದ್ದುದು ತಂಡದಲ್ಲಿದ್ದ ಇತರರಿಗೆ ಅರಿವಾಗಿ ಅವರು ಹೊಸ ಸದಸ್ಯರನ್ನು ನೇಮಿಸಿಕೊಂಡರು. ಆಗಲೇ ಬ್ಯಾರೆಟ್‌ರ ಪರಿಚಯದವರಾಗಿದ್ದರು. 1960ರ ದಶಕದಲ್ಲಿ ಕೇಂಬ್ರಿಡ್ಜ್‌ ಟೆಕ್‌ನಲ್ಲಿ ಬ್ಯಾರೆಟ್‌ ಕಲಾ ವಿಭಾಗದ ವಿದ್ಯಾರ್ಥಿಯಾಗಿದ್ದಾಗ ಗಿಲ್ಮೊರ್‌ ಆಧುನಿಕ ಭಾಷೆಗಳ ಅಧ್ಯಯನ ಮಾಡುತ್ತಿದ್ದರು.  ತಮ್ಮ ಹದಿಮೂರನೆಯ ವಯಸ್ಸಿನಲ್ಲಿ ಗಿಲ್ಮೊರ್‌ ಗಿಟಾರ್‌ ನುಡಿಸಲು ಆರಂಭಿಸಿದ್ದರು.  1965ರ ಅಕ್ಟೋಬರ್‌ ತಿಂಗಳಲ್ಲಿ, ಕೇಂಬ್ರಿಡ್ಜ್‌ನಲ್ಲಿ ನಡೆದ ಸಂತೋಷಕೂಟದ ಅಂಗವಾಗಿ ಜೋಕರ್ಸ್‌ ವೈಲ್ಡ್‌‌ನಲ್ಲಿ ಆಡುತ್ತಿದ್ದಾಗ, 'ಟೀ ಸೆಟ್‌' ತಂಡದವರು ಕಾರ್ಯಕ್ರಮ ನೀಡುತ್ತಿದ್ದನ್ನು ನೋಡಿದ್ದರು.  1967ರ ಅಂತ್ಯ ಸಮೀಪಿಸುತ್ತಿದ್ದಾಗ, ಪಿಂಕ್‌ ಫ್ಲಾಯ್ಡ್‌ನ ಐದನೆಯ ಸದಸ್ಯರಾಗಿರೆಂದು ತಂಡವು ಕಾರ್ಯಕ್ರಮವೊಂದರಲ್ಲಿ ಗಿಲ್ಮೊರ್‌ರನ್ನು ಕೋರಿತು.  ಕಾಕತಾಳೀಯವಾಗಿ, ನಾಲ್ಕು ಹೊಸ ಸದಸ್ಯರನ್ನು ಸೇರಿಸಿಕೊಳ್ಳುವಂತೆ ಬ್ಯಾರೆಟ್‌ ಸಲಹೆ ನೀಡಿದ್ದರು. ರೊಜರ್‌ ವಾಟರ್ಸ್‌ರ ಮಾತಿನಲ್ಲಿ, '... ತಾನು ಭೇಟಿಯಾದ ಯಾರೋ ಇಬ್ಬರು ಆಸಾಮಿಗಳು.  ಅವರಲ್ಲೊಬ್ಬ ಬ್ಯಾಂಜೊ, ಇನ್ನೊಬ್ಬ ಸ್ಯಾಕ್ಸೊಫೋನ್‌ ನುಡಿಸುವವ. ಇನ್ನಿಬ್ಬರು ಗಾಯಕರು.'  ಬ್ರಯಾನ್‌ ಮಾರಿಸನ್‌ರ ಸಹಾಯಕರಲ್ಲೊಬ್ಬರಾದ ಸ್ಟೀವ್‌ ಒ'ರೂರ್ಕ್‌ ತಮ್ಮ ಮನೆಯಲ್ಲಿ ಕೋಣೆಯೊಂದನ್ನು ಗಿಲ್ಮೊರ್‌ಗೆ ಬಾಡಿಗೆ ನೀಡಿದರು. £30ರಷ್ಟು ವಾರದ ವೇತನದ ಭರವಸೆಯನ್ನೂ ನೀಡಿದರು.  ಕೇಂಬ್ರಿಡ್ಜ್‌ನಲ್ಲಿರುವ ಪ್ರಮುಖ ಸಂಗೀತ ವಾದ್ಯಗಳ ಅಂಗಡಿಯಿಂದ ಹಳದಿ ಬಣ್ಣದ ಒಂದು ಫೆಂಡರ್‌ ಸ್ಟ್ರೆಟೊಕ್ಯಾಸ್ಟರ್‌ ಖರೀದಿಸುವುದು ಪಿಂಕ್‌ ಫ್ಲಾಯ್ಡ್‌ ಸದಸ್ಯರಾಗಿ ಗಿಲ್ಮೊರ್‌ರ ಮೊದಲ ಹೆಜ್ಜೆಯಾಗಿತ್ತು. ಪಿಂಕ್‌ ಫ್ಲಾಯ್ಡ್‌ ಜೊತೆಗಿನ ತಮ್ಮ ವೃತ್ತಿಯುದ್ದಕ್ಕೂ ಈ ವಾದ್ಯ ಗಿಲ್ಮೊರ್‌ರ ಅಚ್ಚುಮೆಚ್ಚಿನ ವಾದ್ಯವಾಯಿತು.  ಪಿಂಕ್‌ ಫ್ಲಾಯ್ಡ್‌ ತಂಡದ ಐದನೆಯ ಸದಸ್ಯ ಗಿಲ್ಮೊರ್‌ ಎಂದು ಬ್ಲ್ಯಾಕ್‌ಹಿಲ್‌ 1968ರ ಜನವರಿ ತಿಂಗಳಲ್ಲಿ ಅಧಿಕೃತವಾಗಿ ಘೋಷಿಸಿದರು.  ಸಾರ್ವಜನಿಕವಾಗಿ ಅವರು ಎರಡನೆಯ ಗಿಟಾರಿಸ್ಟ್‌ ಆಗಿದ್ದರೂ, ಒಳಗೊಳಗೆ ತಂಡದ ಇತರರು ಅವರನ್ನು ಬ್ಯಾರೆಟ್‌ರ ಬದಲಿ ಎಂದೇ ಪರಿಗಣಿಸುತ್ತಿದ್ದರು. ಏಕೆಂದರೆ ಬ್ಯಾರೆಟ್‌ರ ನಿರ್ವಹಣೆ ದಿನೇದಿನೇ ಕಳಪೆಯಾಗುತ್ತಿತ್ತು.  'ಆಪೆಲ್ಸ್‌ ಅಂಡ್‌ ಆರೆಂಜೆಸ್‌' ಜಾಹೀರಾತು ಚಿತ್ರದಲ್ಲಿ ಗಿಟಾರ್‌ ನುಡಿಸುವಂತೆ ನಟಿಸುವುದು ಗಿಲ್ಮೊರ್‌ರ ಮೊದಲ ಕರ್ತವ್ಯಗಳಲ್ಲಿ ಒಂದಾಗಿತ್ತು. ಕೆಲ ಕಾಲ ಬ್ಯಾರೆಟ್‌ ಆಗೊಮ್ಮೆ ಈಗೊಮ್ಮೆ ಕಾರ್ಯಕ್ರಮಗಳಲ್ಲಿ ಭಾಗವಹಿಸುತ್ತಿದ್ದರೂ, ತಂಡದಲ್ಲಿ ಏನು ನಡೆಯುತ್ತಿದೆಯೆಂಬುದರ ಬಗ್ಗೆ ಅವರಿಗೆ ಗೊಂದಲವಿತ್ತು.  ಪಿಂಕ್‌ ಫ್ಲಾಯ್ಡ್‌ ತಂಡದಲ್ಲಿದ್ದ ರಚನಾತ್ಮಕತೆ ಹೆಚ್ಚುಕಡಿಮೆ ಸಂಪೂರ್ಣವಾಗಿ ಬ್ಯಾರೆಟ್‌ರಿಂದಲೇ ಬಂದಿತ್ತು ಎಂದು ನಂಬಿದ್ದ ಜೆನರ್‌ ಮತ್ತು ಕಿಂಗ್‌, ಬ್ಯಾರೆಟ್‌ರ ಪ್ರತಿನಿಧಿಗಳಾಗಲು ತೀರ್ಮಾನಿಸಿ ಪಿಂಕ್‌ ಫ್ಲಾಯ್ಡ್‌‌ ತಂಡಕ್ಕೆ ವಿದಾಯ ಹೇಳಿದರು.  ನಂತರ ಸ್ಟೀವ್‌ ಒ'ರೂರ್ಕ್‌ ಅವರು ಪಿಂಕ್‌ ಫ್ಲಾಯ್ಡ್‌ ತಂಡದ ವ್ಯವಸ್ಥಾಪಕರಾಗಬೇಕೆಂಬುದನ್ನು ಬ್ರಯಾನ್‌ ಮಾರಿಸನ್‌ ಒಪ್ಪಿಕೊಂಡರು.  ಬ್ಯಾರೆಟ್‌ ನಿರ್ಗಮನ ತಂಡದ ಮೇಲೆ ಯಾವುದೇ ಪರಿಣಾಮ ಬೀರಕೂಡದು ಎಂಬ ದೃಢ ನಿರ್ಧಾರವನ್ನು ವಾಟರ್ಸ್‌ ಕೈಗೊಂಡರು. ಬ್ಯಾರೆಟ್‌ರ ಸ್ಥಾನಕ್ಕೆ ಗಿಲ್ಮೊರ್ ಆಗಮನದಿಂದ ಸಮಸ್ಯೆ ಸ್ವಲ್ಪಮಟ್ಟಿಗೆ ಉಪಶಮನವಾದರೂ, ಗಿಲ್ಮೊರ್‌ಗೆ ಇದು ಬಹಳ ಕಠಿಣ ಕಾಲವಾಗಿತ್ತು. ಯುರೋಪಿನಾದ್ಯಂತ ಕಿರುತೆರೆಯ ಕಾರ್ಯಕ್ರಮಗಳಲ್ಲೆಲ್ಲಾ ಬ್ಯಾರೆಟ್‌ರ ಧ್ವನಿಯನ್ನು ಅವರು ಅನುಕರಿಸಬೇಕಾಯಿತು.  ಇದುವರೆಗೆ ಬ್ಯಾರೆಟ್‌ ತಂಡದ ಪ್ರಮುಖ ಸಾಹಿತಿಯಾಗಿದ್ದರೂ, ವಾಟರ್ಸ್‌ ಮತ್ತು ರೈಟ್‌ ಕೂಡ 'ಇಟ್‌ ವುಡ್‌ ಬಿ ಸೊ ನೈಸ್‌' ಮತ್ತು 'ಕೇರ್ಫುಲ್‌ ವಿತ್‌ ದಟ್‌ ಏಕ್ಸ್‌ ಯೂಜೀನ್‌'ರಂತಹ ‌ಹೊಸ ಹಾಡುಗಳನ್ನು ರಚಿಸಿದರು. ಹಾಡಿನಲ್ಲಿ *ದಿ ಈವಿನಿಂಗ್‌ ಸ್ಟ್ಯಾಂಡರ್ಡ್‌*  ಎಂಬ ಶಬ್ದಗಳ ಬಳಕೆ ಕುರಿತು ವಿವಾದ ಎದ್ದಿದ್ದರೂ ಸಹ, 'ಇಟ್‌ ವುಡ್‌ ಬಿ ಸೊ ನೈಸ್‌' ವಾಣಿಜ್ಯವಾಗಿ ವೈಫಲ್ಯ ಕಂಡಿತು.  BBC ಈ ಹಾಡನ್ನು ಪ್ರಸಾರ ಮಾಡಲು ನಿರಾಕರಿಸಿತು. ತಂಡವು ಸ್ಟುಡಿಯೋದಲ್ಲಿ ಹೆಚ್ಚಿಗೆ ಹಣ ಖರ್ಚು ಮಾಡಿ 'ಈವಿನಿಂಗ್‌' ಬದಲಿಗೆ 'ಡೈಲಿ' ಎಂಬ ಪದವನ್ನು ಅಳವಡಿಸಬೇಕಾಯಿತು.  ವಿಶ್ವವಿದ್ಯಾನಿಲಯದ ವ್ಯಾಪ್ತಿಯಲ್ಲಿ ಕಾರ್ಯಕ್ರಮವನ್ನು ನೀಡುತ್ತಿದ್ದಾಗ ಅವರು ಹೊಸ ರಚನೆಗಳನ್ನು ಮಾಡಿದರು. 1968ರಲ್ಲಿ ಯುರೋಪ್‌ ಪ್ರವಾಸವನ್ನು ಕೈಗೊಳ್ಳುವ ಮುನ್ನ ಪಿಂಕ್ ಫ್ಲಾಯ್ಡ್ ತಂಡದ ಪ್ರವಾಸಿ ವ್ಯವಸ್ಥಾಪಕರಾಗಿ ಪೀಟರ್‌ ವ್ಯಾಟ್ಸ್‌ ತಂಡಕ್ಕೆ ಸೇರ್ಪಡೆಯಾದರು.
### ಉತ್ಕೃಷ್ಟ ಹಾಡುಗಳ ಸರಣಿ (1968–1979) 
#### *ಎ ಸಾಸರ್‌ಫುಲ್ ಆಫ್‌ ಸೀಕ್ರೆಟ್ಸ್‌* 
ಪಿಂಕ್ ತಂಡ ತನ್ನ ಎರಡನೆಯ ಸ್ಟುಡಿಯೊ ಆಲ್ಬಮ್‌ಗೆ ಧ್ವನಿಮುದ್ರಣ ಮಾಡಲು ಸ್ಮಿತ್‌ರೊಂದಿಗೆ ಅಬ್ಬೆ ರೋಡ್‌ ಸ್ಟುಡಿಯೊಸ್‌ಗೆ 1968ರಲ್ಲಿ ವಾಪಸಾಯಿತು.  'ಜಗ್‌ಬ್ಯಾಂಡ್‌ ಬ್ಲೂಸ್‌' ಸೇರಿ ಬ್ಯಾರೆಟ್‌ರೊಂದಿಗೆ ಹಲವು ಹಾಡುಗಳ ಧ್ವನಿಮುದ್ರಣವನ್ನು ಆಗಲೇ ಮಾಡಿಯಾಗಿತ್ತು. ('ಜಗ್‌ಬ್ಯಾಂಡ್‌' ಪಿಂಕ್‌ ಫ್ಲಾಯ್ಡ್‌ಗೆ ಬ್ಯಾರೆಟ್‌ ನೀಡಿದ ಕೊನೆಯ ಕೊಡುಗೆ).  'ಲೆಟ್‌ ದೇರ್‌ ಬಿ ಮೋರ್‌ ಲೈಟ್‌', 'ಕಾರ್ಪೊರಲ್‌ ಕ್ಲೆಗ್‌' (ಯುದ್ಧ ಮತ್ತು ಸೇನೆಯ ಬಗ್ಗೆ ವಾಟರ್ಸ್‌ರಿಗಿರುವ ಗೀಳನ್ನು ಈ ಹಾಡು ತೆರೆದಿಡುತ್ತದೆ) ಹಾಗೂ 'ಸೆಟ್‌ ದಿ ಕಂಟ್ರೊಲ್ಸ್‌ ಫಾರ್‌ ದಿ ಹಾರ್ಟ್‌ ಆಫ್‌ ದಿ ಸನ್‌' ಎಂಬ ಮೂರು ಹಾಡುಗಳನ್ನು ವಾಟರ್ಸ್‌ ರಚಿಸಿದರು.  'ಸೀ-ಸಾ' ಮತ್ತು 'ರಿಮೆಂಬರ್‌ ಎ ಡೇ' ಹಾಡುಗಳನ್ನು ರೈಟ್‌ ರಚಿಸಿದರು.  *ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌* ನಲ್ಲಿ ನಡೆಸಲಾದ ಪ್ರಯೋಗ ಪರೀಕ್ಷೆಯನ್ನು ತಂಡ ಮುಂದುವರೆಸಿತು. ಸ್ಮಿತ್‌ರ ಪ್ರೋತ್ಸಾಹದ ಮೇರೆಗೆ ಕೆಲವು ಹಾಡುಗಳನ್ನು ಮನೆಯಲ್ಲೇ ಧ್ವನಿಮುದ್ರಣ ಮಾಡಲಾಗುತ್ತಿತ್ತು.  ತಂಡದ ಸದಸ್ಯರ ಸಂಗೀತ ಅವರಿಗೆ ತೃಪ್ತಿ ನೀಡಲಿಲ್ಲ, ಆದರೂ, ಮೇಸನ್‌ 'ರಿಮೆಂಬರ್‌ ಎ ಡೇ' ಹಾಡನ್ನು ಸಮರ್ಪಕ ರೀತಿಯಲ್ಲಿ ಮಂಡಿಸಲು ಹೆಣಗುತ್ತಿದ್ದಾಗ ಅವರು ಡ್ರಮ್‌ಗಳನ್ನು ನುಡಿಸಿದರು.

ಸಂಗೀತವನ್ನು ಓದಲು ವಾಟರ್ಸ್‌ಗಾಗಲೀ ಮೇಸನ್‌ಗಾಗಲೀ ಗೊತ್ತಿರಲಿಲ್ಲ. ಆದರೂ ಇವರಿಬ್ಬರು, 'ಎ ಸಾಸರ್‌ಫುಲ್‌ ಆಫ್‌ ಸಿಕ್ರೆಟ್ಸ್‌' ಎಂಬ ಆಲ್ಬಮ್‌ನ ಶೀರ್ಷಿಕೆ ಹಾಡು ಮತ್ತು ಸಂಗೀತವನ್ನು ಸಂಯೋಜಿಸಿದರು. ತಮ್ಮದೇ ಆದ ಸ್ವರಲಿಪಿ ವ್ಯವಸ್ಥೆಯನ್ನು ಸೃಷ್ಟಿಸಿ ಸಂಗೀತವನ್ನು ಸಂಯೋಜಿಸಿದರು. 'ಇದು ಒಂದು ರೀತಿಯಲ್ಲಿ ವಾಸ್ತುಶಿಲ್ಪೀಯ ಚಿತ್ರ' ಎಂದು ಆ ನಂತರ ಗಿಲ್ಮೊರ್‌ ಹೇಳಿದರು. *ಎ ಸಾಸರ್‌ಫುಲ್‌ ಆಫ್‌ ಸಿಕ್ರೆಟ್ಸ್*  1968ರ ಜೂನ್‌ ತಿಂಗಳಲ್ಲಿ ಬಿಡುಗಡೆಯಾಗಿ ಮಿಶ್ರ ಪ್ರತಿಕ್ರಿಯೆ ಪಡೆಯಿತು.  ಈ ಕುರಿತು *ರಿಕಾರ್ಡ್‌ ಮಿರರ್‌*, 'ಸಂತೋಷ ಕೂಟವೊಂದರಲ್ಲಿ ನುಡಿಸಲಾದ ಹಿನ್ನೆಲೆ ಸಂಗೀತವೆಂದು ಇದನ್ನು ಮರೆಯಿರಿ' ಎಂದು ಸಕಾರಾತ್ಮಕ ವಿಮರ್ಶೆ ಬರೆಯಿತು.  ಒ'ರೂರ್ಕ್‌ ಅವರು ಒಪ್ಪಂದಗಳನ್ನು ಗೆದ್ದುಕೊಡುವ ಚಾತುರ್ಯ ಹೊಂದಿದ್ದಾರೆ ಎಂದು ತಂಡ ಭಾವಿಸಿತು, ಅವರಿಗೆ ಸಂಗೀತದಲ್ಲಿ ಅಷ್ಟಾಗಿ ಆಸಕ್ತಿಯಿಲ್ಲದಿದ್ದರೂ ಅವರ ವ್ಯವಹಾರಿಕ ಕೌಶಲ್ಯತೆ ಇವೆಲ್ಲವುಗಳನ್ನು ಮರೆಮಾಚಿತು. ಹೀಗೆ ಪಿಂಕ್ ಫ್ಲಾಯ್ಡ್‌ ತಂಡಕ್ಕೆ ತನ್ನ ಕಲಾತ್ಮಕ ಹೊರನೋಟದ ಮೇಲೆ ಸಂಪೂರ್ಣ ನಿಯಂತ್ರಣ ಸಾಧಿಸಲು ಸಾಧ್ಯವಾಯಿತು.  ನಂತರ ಸಾಫ್ಟ್‌ ಮೆಷೀನ್‌ ಮತ್ತು ದಿ ಹೂ ತಂಡಗಳೊಂದಿಗೆ ಪಿಂಕ್ ತಂಡ ತನ್ನ ದೊಡ್ಡ ಪ್ರವಾಸಕ್ಕಾಗಿ USಗೆ ಪುನರಾಗಮಿಸಿತು. ('ಆಪೆಲ್ಸ್‌ ಅಂಡ್‌ ಆರೆಂಜೆಸ್‌' USನಲ್ಲಿ ಬಿಡುಗಡೆಯಾಗಿರಲಿಲ್ಲ).  1969ರಲ್ಲಿ ತಂಡವು ಬಾರ್ಬೆಟ್‌ ಸ್ಕ್ರೋಡರ್‌ ನಿರ್ದೇಶಿಸಿದ *ಮೋರ್‌* ಗಾಗಿ ಧ್ವನಿಪಥವನ್ನು ಸಂಯೋಜಿಸಿದರು.  ಈ ಕಾರ್ಯ ಬಹಳ ಮುಖ್ಯವಾಗಿತ್ತು. ಅದು ಹಣಕಾಸು ಗಳಿಸಿದ್ದಷ್ಟೇ ಅಲ್ಲ; *ಎ ಸಾಸರ್‌ಫುಲ್‌ ಆಫ್‌ ಸೀಕ್ರೆಟ್ಸ್‌*  ಹಾಡಿನೊಂದಿಗೆ ಈ ಹಾಡು ಸಹ ಕೆಲ ಕಾಲ ಅವರ ಲೈವ್‌‌ ಷೋಗಳ ಅವಿಭಾಜ್ಯ ಅಂಗವಾಯಿತು.  1969ರ ವಸಂತ ಋತುವಿನುದ್ದಕ್ಕೂ UK ಪ್ರವಾಸವಿತ್ತು, 1969ರ ಜುಲೈ ತಿಂಗಳಲ್ಲಿ ರಾಯಲ್‌ ಫೆಸ್ಟಿವಲ್‌ ಹಾಲ್‌ನಲ್ಲಿ ಅಂತ್ಯಗೊಂಡಿತು.  ತಂಡಕ್ಕೆ ಇದು ಮರೆಯಲಾರದ ವರ್ಷ; ಅದರಲ್ಲೂ ವಿಶೇಷವಾಗಿ ಗಿಲ್ಮೊರ್‌ಗೆ - ಕಳಪೆ ಮಟ್ಟದ 'ಅರ್ಥಿಂಗ್‌'ನ ಕಾರಣ ವಿದ್ಯುತ್ ಆಘಾತಕ್ಕೀಡಾಗಿ ವೇದಿಕೆಯ ಮೇಲಿದ್ದ ಗಿಲ್ಮೊರ್‌ ಹಾರಿಬಿದ್ದಿದ್ದರು. ಎಂಬ ಎರಡು ದೀರ್ಘ ಹಾಡುಗಳ ಸುತ್ತ ಹೆಣೆಯಲಾದ ಕಾರ್ಯಕ್ರಮಗಳಿಗೆ ಕಲಾವಿದ ಪೀಟರ್‌ ಡಾಕ್ಲೇ ರಚಿಸಿದ್ದ ಕಲಾಕುಂಚ ಒಟ್ಟು ಕಾರ್ಯಕ್ರಮಕ್ಕೆ ಇನ್ನಷ್ಟು ಮೆರುಗು ನೀಡಿತ್ತು. ಇದರಲ್ಲಿ ಬಳಸಲಾದ ಕೆಲವು 'ಧ್ವನಿ ಪರಿಣಾಮ'ಗಳನ್ನು ಆನಂತರ 1970ರ ದಶಕದಲ್ಲಿ 'ಅಲ್ಯಾನ್ಸ್‌ ಸೈಕೆಡೆಲಿಕ್‌ ಬ್ರೇಕ್ಫಾಸ್ಟ್‌'ನಲ್ಲೂ ಬಳಸಲಾಯಿತು.

#### *ಉಮ್ಮಾಗುಮ್ಮ*  ಮತ್ತು *ಆಟಮ್‌ ಹಾರ್ಟ್‌ ಮದರ್‌* 
ಪಿಂಕ್‌ ಫ್ಲಾಯ್ಡ್‌ ತಂಡದ ಮುಂದಿನ ಆಲ್ಬಮ್‌ ಅದರ ಹಿಂದಿನ ಆಲ್ಬಮ್‌‌ಗಳಿಗಿಂತ ವಿಭಿನ್ನವಾಗಿತ್ತು.  *ಉಮ್ಮಾಗುಮ್ಮ*, EMIನ *ಹಾರ್ವೆಸ್ಟ್‌*  ಧ್ವನಿಮುದ್ರಣ ಸಂಸ್ಥೆಯಿಂದ ಬಿಡುಗಡೆಯಾದ ಜೋಡಿ-LP ಆಗಿತ್ತು. ಆದರೆ ಇದರಲ್ಲಿ ಸಾಕಷ್ಟು ಹೊಸ ಸಂಯೋಜನೆಗಳಿರಲಿಲ್ಲ.  ಆಲ್ಬಮ್‌ನ ಮೊದಲ ಎರಡು ಬದಿಗಳು ಲೈವ್ ಕಾರ್ಯಕ್ರಮಗಳಾಗಿದ್ದು, ಅವುಗಳನ್ನು ಮ್ಯಾಂಚೆಸ್ಟರ್‌ ಕಾಲೇಜ್‌ ಆಫ್‌ ಕಾಮರ್ಸ್‌ ಮತ್ತು ಬಿರ್ಮಿಂಗ್‌ಹ್ಯಾಮ್‌ನ ಮದರ್ಸ್‌ ಕ್ಲಬ್‌ನಲ್ಲಿ ಧ್ವನಿಮುದ್ರಿಸಲಾಗಿತ್ತು.  ಎರಡನೆಯ LPಗಾಗಿ, ಪ್ರತಿಯೊಬ್ಬ ಸದಸ್ಯನಿಗೂ ಒಂದು ಬದಿಯ ಅರ್ಧ ಭಾಗವನ್ನು ಪ್ರಯೋಗಕ್ಕೆಂದೇ ನೀಡಲಾಗಿತ್ತು.  ಈ ಆಲ್ಬಮ್‌ 1969ರ ಅಕ್ಟೋಬರ್‌ ತಿಂಗಳಲ್ಲಿ ಬಿಡುಗಡೆಯಾಗಿ ಸಕಾರಾತ್ಮಕ ಪ್ರತಿಕ್ರಿಯೆಗಳನ್ನು ಗಳಿಸಿತು.ಚಿತ್ರ:Roger waters leeds 1970.jpg|thumb|left|upright|1970ರಲ್ಲಿ ಲೀಡ್ಸ್‌ ವಿಶ್ವವಿದ್ಯಾಲಯದಲ್ಲಿ ಪಿಂಕ್‌ ಫ್ಲಾಯ್ಡ್‌ನೊಂದಿಗೆ ರೊಜರ್‌ ವಾಟರ್ಸ್‌ ಕಾರ್ಯಕ್ರಮ, ]]*ಉಮ್ಮಾಗುಮ್ಮ*  ಬಿಡುಗಡೆಯಾದ ಕೂಡಲೇ 1970ರ ದಶಕದಲ್ಲಿ *ಆಟಮ್‌ ಹಾರ್ಟ್‌ ಮದರ್‌*  ಬಿಡುಗಡೆಯಾಯಿತು.  ಡೀಪ್‌ ಪರ್ಪಲ್‌ ಮತ್ತು ಎಮರ್ಸನ್‌, ಲೇಕ್‌ ಅಂಡ್‌ ಪಾಮರ್‌ ತಂಡಗಳು ಆ ಸಮಯದಲ್ಲಿ ರಚಿಸಿದ ಸಾಹಿತ್ಯಗಳನ್ನು ಅದು ಅಣಕಿಸಿತ್ತು.  ನಾಲ್ಕು ಪಥಗಳ ಧ್ವನಿ ವ್ಯವಸ್ಥೆ (ಫೋರ್‌-ಟ್ರ್ಯಾಕ್‌ ಆಡಿಯೊ) ವ್ಯವಸ್ಥೆ ಬಳಸಿ ತಂಡದ ಹಿಂದಿನ LPಗಳನ್ನು ರಚಿಸಲಾಗಿತ್ತು. *ಆಟಮ್‌ ಹಾರ್ಟ್‌ ಮದರ್‌*  ಎಂಟು ಪಥಗಳ ಧ್ವನಿ ವ್ಯವಸ್ಥೆ (ಏಟ್‌‌-ಟ್ರ್ಯಾಕ್‌ ಆಡಿಯೊ)ಯನ್ನು ಒಳಗೊಂಡಿತ್ತು.  ಇದರ ಮುಂಚಿನ ಆವೃತ್ತಿಯ ಮೊದಲ ಕಾರ್ಯಕ್ರಮ ಫ್ರಾನ್ಸ್‌ನಲ್ಲಿ 1970ರ ಜನವರಿ ತಿಂಗಳಲ್ಲಿ ನಡೆಯಿತು, ಆದರೆ ಇದರ ನಿರ್ದೇಶನದ ಕುರಿತು ಭಿನ್ನಾಭಿಪ್ರಾಯಗಳುಂಟಾದವು. ಆಗ ರಾನ್‌ ಗೀಸಿನ್‌ ಆಗಮಿಸಿ ಸಂಗೀತ ಸಂಯೋಜನೆಯನ್ನು ಉತ್ತಮಗೊಳಿಸಲು ಸುಮಾರು ಒಂದು ತಿಂಗಳು ಶ್ರಮಿಸಿದರು.  ಇದರ ನಿರ್ಮಾಣದುದ್ದಕ್ಕೂ ತೊಂದರೆಗಳಿದ್ದವು, ತಂಡದಿಂದ ಯಾವುದೇ ರಚನಾತ್ಮಕ ಕೊಡುಗೆಯಿರಲಿಲ್ಲ. ಆದರೆ, ಜಾನ್‌ ಆಲ್ಡಿಸ್‌ರ ನೆರವಿನಿಂದ ಈ ಆಲ್ಬಮ್‌ ಸಂಪೂರ್ಣಗೊಂಡಿತು.  ಗಿಲ್ಮೊರ್‌ *ಆಟಮ್‌ ಹಾರ್ಟ್‌ ಮದರ್‌*  ಆಲ್ಬಮ್‌ನ್ನು 'ಕಚಡ' ಎಂದು ಜರಿದಿದ್ದಾರೆ. ವಾಟರ್ಸ್‌ ಸಹ ಇದೇ ರೀತಿ ಜರಿದು, ಯಾರೂ ಇದನ್ನು ಆಲಿಸದೆ ಕಸದ ಬುಟ್ಟಿಗೆಸೆದರೂ ಪರವಾಗಿಲ್ಲ' ಎಂದು ಹೇಳಿಕೊಂಡರು.  ರಕ್ಷಾಕವಚದ ಮುಂಭಾಗದಲ್ಲಿ ಹಸುವಿನ ರೂಪದಲ್ಲಿ ಥೋರ್ಜರ್ಸನ್‌ರ ಚಿತ್ರವನ್ನು ಹೊಂದಿದ್ದರೂ *ಆಟಮ್‌ ಹಾರ್ಟ್‌ ಮದರ್‌*  UKನಲ್ಲಿ ಭಾರೀ ಯಶಸ್ಸು ಗಳಿಸಿತು. 1970ರ ಜೂನ್‌ 27ರಂದು ಬಾತ್‌ ಉತ್ಸವದಲ್ಲಿ ಈ ಆಲ್ಬಮ್‌‌ನ್ನು ಮೊದಲ ಬಾರಿಗೆ ಪ್ರಸ್ತುತಪಡಿಸಲಾಯಿತು.*ಮೆಲೊಡಿ ಮೇಕರ್*  ನಡೆಸಿದ ಓದುಗರ ಸಮೀಕ್ಷೆಯಲ್ಲಿ ಪಿಂಕ್ ತಂಡ (ಎಮರ್ಸನ್‌, ಲೇಕ್‌ ಮತ್ತು ಪಾಮರ್‌ ಹಿಂದೆ) ಎರಡನೆಯ ಸ್ಥಾನ ಗಳಿಸಿತ್ತು, ಅದು ತನ್ನ ಇತಿಹಾಸದಲ್ಲಿ ಮೊದಲ ಬಾರಿಗೆ ಲಾಭ ಗಳಿಸಿತ್ತು.  ಆದರೆ, ನ್ಯೂ ಆರ್ಲೀಯನ್ಸ್‌ನಲ್ಲಿ ತಂಡಕ್ಕೆ ಸೇರಿದ ಸುಮಾರು $40,000 ಮೌಲ್ಯದ ಉಪಕರಣಗಳು ಕಳುವಾದವು. ಇದರಿಂದ ಪಿಂಕ್ ತಂಡದ ಆರ್ಥಿಕತೆಗೆ ಭಾರೀ ಏಟು ಬಿತ್ತು.  ಸ್ಥಳೀಯ ಪೊಲೀಸರೂ ಯಾವುದೇ ನೆರವು ನೀಡಲಿಲ್ಲ, ಆದರೆ FBIಗೆ ದೂರು ನೀಡಿದ  ಕೆಲವೇ ಘಂಟೆಗಳಲ್ಲಿ ಉಪಕರಣಗಳು ವಾಪಸಾದವು.  ಮೇಸನ್ ಮತ್ತು ರೈಟ್‌ ಈಗ ಅಪ್ಪಂದಿರಾಗಿದ್ದು, ಲಂಡನ್‌ನಲ್ಲಿ ಮನೆಗಳನ್ನು ಕೊಂಡರು.  ಇನ್ನೂ ಅವಿವಾಹಿತವಾಗಿದ್ದ ಗಿಲ್ಮೊರ್‌, ಎಸೆಕ್ಸ್‌ನಲ್ಲಿರುವ 19ನೆಯ ಶತಮಾನದ ಒಂದು ತೋಟಕ್ಕೆ  ಸ್ಥಳಾಂತರಗೊಂಡರು.  ವಾಟರ್ಸ್‌ ಅವರು ಐಲಿಂಗ್ಟನ್‌ನಲ್ಲಿರುವ ತಮ್ಮ ಮನೆಯಲ್ಲಿ ಧ್ವನಿಮುದ್ರಣ ಸ್ಟುಡಿಯೊವನ್ನು ಸ್ಥಾಪಿಸಿದರು. ಕುಂಬಾರ ಕೆಲಸ ಮಾಡುವ ತಮ್ಮ ಪತ್ನಿಯ ತೋಟದ ಸಲಕರಣೆ ಕೋಣೆಯನ್ನು ಹಂಚಿಕೊಂಡು ಈ ಧ್ವನಿಮುದ್ರಣಾ ಸ್ಟುಡಿಯೊವನ್ನು ಸ್ಥಾಪಿಸಿದರು.

#### *ಮೆಡ್ಲ್‌* 
*ಮೆಡ್ಲ್‌*  ಅನ್ನು ಕೆಲವೊಮ್ಮೆ ಬ್ಯಾರೆಟ್‌-ಪ್ರಭಾವಿತ ತಂಡ ಮತ್ತು ಆಧುನಿಕ ಪಿಂಕ್‌ ಫ್ಲಾಯ್ಡ್‌ನ ನಡುವಿನ ಒಂದು ಸಂಕ್ರಮಣ ಕಾಲದ ಆಲ್ಬಮ್‌ ಪರಿಗಣಿಸಲಾಗುತ್ತದೆ. ಈ ಅವಧಿಯಲ್ಲಿ ಬಿಡುಗಡೆಯಾದ ಈ ಗುಂಪಿನ *ಮೋರ್‌*  ಮತ್ತು *ಝಬ್ರಿಸ್ಕಿ ಪಾಯಿಂಟ್‌*  ಧ್ವನಿಪಥಗಳಾಗಿದ್ದವು. *ಆಟಮ್‌ ಹಾರ್ಟ್‌ ಮದರ್‌*  ಪಿಂಕ್‌ ಫ್ಲಾಯ್ಡ್‌ ತಂಡ ಹಾಗೂ ರಾನ್‌ ಗೀಸಿನ್‌ ಮತ್ತು ಕಲಾವಿದರಿಂದ ಅಷ್ಟೇ ಪ್ರಮಾಣದಲ್ಲಿ ಪ್ರಭಾವಿತವಾಗಿತ್ತು. ಆಟಮ್‌ ಹಾರ್ಟ್‌ ಮದರ್‌ ಪ್ರವಾಸದಿಂದ 1971ರ ಆರಂಭದಲ್ಲಿ ವಾಪಸಾದ ಬಳಿಕ ಪಿಂಕ್ ತಂಡ ಅಬ್ಬೆ ರೋಡ್‌ ಮತ್ತು ಲಂಡನ್‌ನಲ್ಲಿರುವ ಹಲವಾರು ಸ್ಟುಡಿಯೊಗಳಲ್ಲಿ ಹೊಸ ರಚನೆಗಳ ಮೇಲೆ ಗಮನಹರಿಸಿತು.  ಈ ಯೋಜನೆಗೆ ಒಂದು ಕೇಂದ್ರ ವಸ್ತುವಿನ ಕೊರತೆಯಿತ್ತು. ಆದರೂ, ರಚನಾತ್ಮಕ ಪ್ರಕ್ರಿಯೆಯನ್ನು ಚುರುಕುಗೊಳಿಸುವ ನಿಟ್ಟಿನಲ್ಲಿ ತಂಡ ಹಲವು ಪ್ರಯೋಗಗಳನ್ನು ಕೈಗೊಂಡಿತು. ಆದರೆ ಈ ಪ್ರಕ್ರಿಯೆಯು ಫಲದಾಯಕವಾಗಲಿಲ್ಲ. ಹಲವು ವಾರಗಳ ನಂತರಲೂ ಯಾವುದೇ ಹಾಡಿನ ಪೂರ್ಣ ರಚನೆಯಾಗಿರಲಿಲ್ಲ. ಇಂಜಿನಿಯರ್‌ ಜಾನ್‌ ಲೆಕೀ ಇವನ್ನು ವಿವರಿಸಿದ್ದು ಹೀಗೆ: "ಪಿಂಕ್‌ ಫ್ಲಾಯ್ಡ್‌ ತಂಡದ ಧ್ವನಿಮುದ್ರಣಾ ಸಭೆಗಳು ಆಗಾಗ್ಗೆ ಮಧ್ಯಾಹ್ನದ ವೇಳೆಗೆ ಆರಂಭವಾಗಿ, ಮಾರನೆಯ ದಿನ ಬೆಳಿಗ್ಗೆ ಅಂತ್ಯಗೊಳ್ಳುತ್ತಿತ್ತು. ಈ ಅವಧಿಯಲ್ಲಿ ಯಾವ ಪ್ರಗತಿಯೂ ಕಂಡುಬರುತ್ತಿರಲಿಲ್ಲ.  ಯಾವುದೇ ಧ್ವನಿಮುದ್ರಣಾ ಸಂಸ್ಥೆಯ ಸಂಪರ್ಕವೂ ಇರಲಿಲ್ಲ. ಕೆಲವೊಮ್ಮೆ ಅವರ ಲೇಬೆಲ್‌ ವ್ಯವಸ್ಥಾಪಕರು ಆಗೊಮ್ಮೆ ಈಗೊಮ್ಮೆ ಒಂದೆರಡು ವೈನ್‌ ಬಾಟಲಿಗಳು ಮತ್ತು ಒಂದೆರಡು ಜಾಯಿಂಟುಗಳೊಂದಿಗೆ ಹಾಜರಾಗುತ್ತಿದ್ದರು."  ಸರಳ ಸ್ವರ ಅಥವಾ ಒಂದು ರೀತಿಯ ಗಿಟಾರಿನ ಮಿಡಿತವನ್ನು ನಿರ್ಧರಿಸಲು ತಂಡ ಬಹಳಷ್ಟು ಸಮಯ ತೆಗೆದುಕೊಳ್ಳುತ್ತಿತ್ತು.  ವಿವಿಧ ಮನೆಬಳಕೆ ವಸ್ತುಗಳನ್ನು ಉಪಯೋಗಿಸಿ ಸಂಗೀತ  ಸೃಷ್ಟಿಸಲು ಅವರು ಏರ್‌ ಸ್ಟುಡಿಯೊದಲ್ಲಿ ಹಲವು ದಿನಗಳನ್ನು ಕಳೆದರು. *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌*  ಮತ್ತು *ವಿಷ್‌ ಯು ವರ್‌ ಹಿಯರ್‌*  ಬಿಡುಗಡೆಯ ಮುನ್ನ ಉದ್ದೇಶಿತ ಒಂದು ಆಲ್ಬಮ್‌ಗಾಗಿ ಅವರು ಈ ಯತ್ನವನ್ನು ಕೈಗೊಂಡಿದ್ದರು. ಪಿಂಕ್‌ ಫ್ಲಾಯ್ಡ್ ತಂಡ ಅದಾಗಲೇ ಹಲವಾರು ಕಾರ್ಯಕ್ರಮಗಳಿಗೆ ಬದ್ದವಾಗಿದ್ದರೂ, ಅದರ ಮಧ್ಯದಲ್ಲೇ *ಮೆಡ್ಲ್‌*  ಧ್ವನಿಮುದ್ರಣ ನಡೆಯಿತು. ಹಾಗಾಗಿ, ಅದರ ನಿರ್ಮಾಣಕ್ಕೆ ಸುದೀರ್ಘ ಕಾಲ ತೆಗೆದುಕೊಂಡಿತ್ತು. ಆಗಸ್ಟ್‌ ತಿಂಗಳಲ್ಲಿ ದೂರದ ಪೂರ್ವ ರಾಷ್ಟ್ರಗಳು ಮತ್ತು ಆಸ್ಟ್ರೇಲಿಯಾ, ಸೆಪ್ಟೆಂಬರ್‌ನಲ್ಲಿ ಯುರೋಪ್‌, ಅಕ್ಟೋಬರ್‌ ಮತ್ತು ನವೆಂಬರ್‌ ತಿಂಗಳುಗಳಲ್ಲಿ US ಪ್ರವಾಸ ಕೈಗೊಂಡು ಕಾರ್ಯಕ್ರಮಗಳನ್ನು ನೀಡಿತು.  ಸೆಪ್ಟೆಂಬರ್‌ ತಿಂಗಳ 21 ಮತ್ತು 26ರಂದು ಈ ಆಲ್ಬಮ್‌ನ 'ಕ್ವಾಡ್ರೊಫೊನಿಕ್‌' (ನಾಲ್ಕು ತರಂಗಪಟ್ಟಿಗಳನ್ನು ಬಳಸಿ ಶಬ್ದದ ಪುನರುತ್ಪಾದನೆ) ಮಿಶ್ರಣವನ್ನು ಕಮ್ಯಾಂಡ್‌ ಸ್ಟುಡಿಯೊಸ್‌ನಲ್ಲಿ ಸಿದ್ಧಪಡಿಸಲಾಗುತ್ತಿತ್ತು, ಆದರೆ ಇದು ಬಿಡುಗಡೆಯಾಗದೆ ಹಾಗೆಯೇ ಉಳಿದಿದೆ.*ಲಾ ವ್ಯಾಲೀ*  ಆಲ್ಬಮ್‌ಗಾಗಿ ತಂಡ ಪುನಃ ಬ್ಯಾರ್ಬೆಟ್‌ ಸ್ಕ್ರೋಡರ್‌ರೊಂದಿಗೆ ಕಾರ್ಯ ನಿರ್ವಹಿಸಿತು, ಧ್ವನಿಪಥದ ಆಲ್ಬಮ್‌ನ್ನು *ಆಬ್ಸ್‌ಕರ್ಡ್‌ ಬೈ ಕ್ಲೌಡ್ಸ್‌*  ಎಂದು ಕರೆಯಲಾಯಿತು.  ಪ್ಯಾರಿಸ್‌ ಬಳಿಯ ಚ್ಯಾಟೊ ಡಿ'ಹೆರೊವಿಲ್‌ನಲ್ಲಿ ಸುಮಾರು ಒಂದು ವಾರದ ಅವಧಿಯಲ್ಲಿ ಇದರ ಹಾಡು-ಸಂಗೀತಗಳ ಸಂಯೋಜನೆ ನಡೆಯಿತು.  US ಬಿಲ್‌ಬೋರ್ಡ್‌ ನಕ್ಷೆಯ 50 ಅತ್ಯುತ್ತಮ ಆಲ್ಬಮ್‌ಗಳ ಪಟ್ಟಿಯಲ್ಲಿ ಈ ಆಲ್ಬಂ ಮೊದಲ ಬಾರಿ ಸ್ಥಾನ ಪಡೆದುಕೊಂಡಿತು.
#### *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌* 
1971ರ ಡಿಸೆಂಬರ್‌ ತಿಂಗಳಲ್ಲಿ *ಮೆಡ್ಲ್‌*  ಬಿಡುಗಡೆಯಾದ ನಂತರ ಮುಂಬರುವ ಬ್ರಿಟನ್‌, ಜಪಾನ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನ ದೇಶಗಳ ಪ್ರವಾಸಕ್ಕಾಗಿ ತಂಡ ಒಂದೆಡೆ ಸೇರಿತು.  ಲಂಡನ್‌ನಲ್ಲಿ ಪೂರ್ವಾಭ್ಯಾಸ ನಡೆಸುತ್ತಿರುವಾಗ, ಹೊಸ ಆಲ್ಬಮ್‌ನ ಸಾಧ್ಯತೆ ಹೆಚ್ಚಾಗುತ್ತಿತ್ತು. ಜನರನ್ನು ಉದ್ರೇಕಗೊಳಿಸುವಂತಹ ವಸ್ತುಗಳನ್ನು ಈ ಹೊಸ ಆಲ್ಬಮ್‌ನಲ್ಲಿ ಸೇರಿಸಿಕೊಳ್ಳಬೇಕು; ಅದನ್ನೂ ಸಹ ಪ್ರವಾಸದ ಅಂಗವಾಗಿಸಬಹುದು ಎಂದು ವಾಟರ್ಸ್‌ ಪ್ರಸ್ತಾಪವಿಟ್ಟರು.  ತಂಡದ ನಾಲ್ವರೂ ಹೊಸ ಹಾಡು ಮತ್ತು ಸಂಗೀತದ ರಚನೆ ಮತ್ತು ನಿರ್ಮಾಣದಲ್ಲಿ ಸಕ್ರಿಯರಾದರು.  *ದಿ ಬಾಡಿ*, ಮತ್ತು *ಝಬ್ರಿಸ್ಕೀ ಪಾಯಿಂಟ್‌*  ಆಲ್ಬಮ್‌ಗಳಲ್ಲಿನ ಉಪಯೋಗಿಸಿದ ಹಾಡುಗಳನ್ನು ಹೊಸ ಆಲ್ಬಮ್‌ನಲ್ಲಿ ಸೇರಿಸಲಾಗಿತ್ತು.  ಈ ಹಾಡಿಗೆ (ಖಗೋಳವಿಜ್ಞಾನದ ಬದಲು 'ಬುದ್ಧಿಭ್ರಮಣೆ'ಯನ್ನು ಉಲ್ಲೇಖಿಸಿ) ತಾತ್ಕಾಲಿಕವಾಗಿ *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌*  ಎನ್ನಲಾಗಿತ್ತು. ಆದರೆ, ಬ್ಲೂಸ್‌ ರಾಕ್ ತಂಡ ಮೆಡಿಸಿನ್‌ ಹೆಡ್‌ ಶೀರ್ಷಿಕೆಯನ್ನು ಆಗಲೇ ಬಳಸಿದ್ದು ಗೊತ್ತಾದಾಗ ಈ ಹೊಸ ಆಲ್ಬಮ್‌ನ ಶೀರ್ಷಿಕೆಯನ್ನು ತಾತ್ಕಾಲಿಕವಾಗಿ *ಎಕ್ಲಿಪ್ಸ್‌*  ಎಂದು ಬದಲಿಸಲಾಯಿತು.  ಮೆಡಿಸಿನ್ ಹೆಡ್‌ ತಂಡದ ಆಲ್ಬಮ್‌ ವಾಣಿಜ್ಯವಾಗಿ ವೈಫಲ್ಯ ಕಂಡಿತು. ಈ ಹಿನ್ನೆಲೆಯಲ್ಲಿ ಪಿಂಕ್‌ ಫ್ಲಾಯ್ಡ್‌ ತಂಡದ ಇಚ್ಛೆಯಂತೆ ಶೀರ್ಷಿಕೆಯನ್ನು ಮೂಲಸ್ವರೂಪಕ್ಕೆ ಬದಲಿಸಲಾಯಿತು.thumb|left|Abbey Road Studios main entrance|alt=ಡಾಂಬರು ಹಾಕಿದ ಕಾರು ನಿಲುಗಡೆ ಸ್ಥಳದಿಂದ ಬಿಳಿಯ ಎರಡು ಅಂತಸ್ತಿನ ಕಟ್ಟಡದ ಮುಖ್ಯ ದ್ವಾರದವರೆಗೆ ಕಲ್ಲಿನ ಮೆಟ್ಟಿಲುಗಳಿವೆ. ನೆಲಮಾಳಿಗೆ ಎರಡು ದೊಡ್ಡ ಗಾಜಿನ ಕಿಟಕಿಗಳನ್ನು ಒಳಗೊಂಡಿದೆ. ಮೊದಲ ಅಂತಸ್ತು ಮೂರು ಚಿಕ್ಕ ಗಾಜಿನ ಕಿಟಕಿಗಳನ್ನು ಒಳಗೊಂಡಿದೆ. ಕಟ್ಟಡದ ಅಡಿಪಾಯದಲ್ಲಿ ಇನ್ನೆರಡು ಕಿಟಕಿಗಳನ್ನು ಕಾಣಬಹುದಾಗಿದೆ. ಬಾಗಿಲು ಮತ್ತು ಕಿಟಕಿಗಳ ಸುತ್ತ ಅಲಂಕಾರಿಕ ಕೆತ್ತನೆ ಮಾಡಿದ್ದು, ಅವುಗಳಿಗೆ ಬೂದು ಬಣ್ಣ ಬಳಿಯಲಾಗಿದೆ.

1972ರ ಮೇ ತಿಂಗಳು ಮತ್ತು 1973ರ ಜನವರಿ ತಿಂಗಳ ನಡುವೆ ಅಬ್ಬೆ ರೋಡ್‌ ಸ್ಟುಡಿಯೊಸ್‌ನಲ್ಲಿ ಈ ಆಲ್ಬಮ್‌ನ್ನು ಎರಡು ಅವಧಿಯಲ್ಲಿ ಧ್ವನಿಮುದ್ರಣ ಮಾಡಲಾಯಿತು.  ಅಲ್ಯಾನ್‌ ಪಾರ್ಸನ್ಸ್‌ ತಂಡದ ಸಿಬ್ಬಂದಿ ಇಂಜಿನಿಯರ್‌ ಆದರು.  1972 ಇಸವಿಯ ಬಹುಪಾಲನ್ನು ಪ್ರವಾಸದಲ್ಲೇ ಕಳೆದ ತಂಡ, ಧ್ವನಿಮುದ್ರಣವನ್ನು ಪೂರ್ಣಗೊಳಿಸುವುದಕ್ಕಾಗಿ 1973ರ ಜನವರಿ ತಿಂಗಳಲ್ಲಿ ವಾಪಸಾಯಿತು.  ವಿವಿಧ ಟ್ರ್ಯಾಕ್‌ಗಳಲ್ಲಿ ಹಾಡಲು ಗಾಯಕಿಯರನ್ನು ಕರೆಸಲಾಗಿತ್ತು. ಸ್ಯಾಕ್ಸೊಫೊನ್‌ ವಾದಕ ಡಿಕ್‌ ಪ್ಯಾರಿ ಅವರನ್ನೂ ಸಹ ಕರೆಸಿಕೊಳ್ಳಲಾಯಿತು.  *Pink Floyd: Live at Pompeii* ಆಲ್ಬಂಗಾಗಿ ತಂಡ ಸ್ಟುಡಿಯೊ ಚಿತ್ರಣವನ್ನೂ ನಡೆಸಿತು.  ಧ್ವನಿಮುದ್ರಣ ಪೂರ್ಣಗೊಂಡ ನಂತರ ಪಿಂಕ್ ತಂಡ ಯುರೋಪ್‌ ಪ್ರವಾಸವನ್ನು ಆರಂಭಿಸಿತು. ಸ್ಟುಡಿಯೊದಲ್ಲಿದ್ದ ಕೆಲವರೊಂದಿಗೆ ವಾಟರ್ಸ್‌ ನಡೆಸಿದ ಸಂದರ್ಶನಗಳನ್ನು ಕಿರುಭಾಗಗಳಾಗಿ ಅಳವಡಿಸಿರುವುದು ಈ ಆಲ್ಬಮ್‌ನ ಗಮನಾರ್ಹ ಅಂಶವಾಗಿದೆ.  ಆಲ್ಬಮ್‌ನ ಮೊದಲ ಹಾಡು ಅಶಿಷ್ಟ, ಬೈಗುಳ ಶಬ್ದಗಳನ್ನೊಳಗೊಂಡಿದೆ. 'ಐ'ವ್‌ ಬೀನ್‌ ಮ್ಯಾಡ್‌ ಫಾರ್‌ ಫಕಿಂಗ್‌ ಇಯರ್ಸ್‌ - ಅಬ್ಸೊಲ್ಯೂಟ್ಲಿ ಇಯರ್ಸ್‌.' - ಇದನ್ನು ರೋಡೀ ಕ್ರಿಸ್‌ ಆಡಮ್ಸ್‌ ಹಾಡಿದರು. ಈ ಹಾಡಿನ ಅಂತ್ಯದ ಪದಗಳಾದ 'ದೇರ್‌ ಈಸ್‌ ನೊ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ ರಿಯಲೀ... ಆಸ್‌ ಎ ಮ್ಯಾಟರ್‌ ಆಫ್‌ ಫ್ಯಾಕ್ಟ್‌ ಇಟ್ಸ್‌ ಆಲ್‌ ಡಾರ್ಕ್‌' ಸ್ಟುಡಿಯೊದ ಐರಿಷ್‌ ದ್ವಾರಪಾಲಕ ಗೆರಿ ಒ'ಡ್ರಿಸ್ಕಲ್‌ ಇಂದ ಬಂದವು.  ಶ್ರವಣ ಶಕ್ತಿ ಪ್ರತಿಭೆ ಹೊಂದಿದ್ದ ನಿರ್ಮಾಪಕ ಕ್ರಿಸ್‌ ಥಾಮಸ್‌ರನ್ನು ಕೂಡ ತಂಡಕ್ಕೆ ಸೇರಿಸಿಕೊಳ್ಳಲಾಯಿತು.  ಥಾಮಸ್‌ ಅವರು "ಅಸ್‌ ಅಂಡ್‌ ದೆಮ್‌" ಹಾಡಿನಲ್ಲಿ ಪ್ರತಿಧ್ವನಿಯನ್ನು ಸಮರ್ಪಕ ಹೊತ್ತಿನಲ್ಲಿ ಬಳಸಿ ಆಲ್ಬಮ್‌ನಲ್ಲಿ ಗಮನಾರ್ಹ ಬದಲಾವಣೆಗಳನ್ನು ತಂದರು.  'ದಿ ಗ್ರೇಟ್ ಗಿಗ್‌ ಇನ್ ದಿ ಸ್ಕೈ' ಹಾಡಿನ ಮುದ್ರಣದ ವೇಳೆ ಅವರು ಉಪಸ್ಥಿತರಿದ್ದರು.  ಪ್ಯಾಕೆಜ್‌ ವಿನ್ಯಾಸವನ್ನು ಹಿಪ್‌ಗ್ನೋಸಿಸ್‌ ರೂಪಿಸಿದ್ದರು, ರಕ್ಷಾಕವಚದ ಮೇಲೆ ಜಾರ್ಜ್‌ ಹಾರ್ಡಿಯ ವಕ್ರೀಕರಿಸುವ ಅಶ್ರಗ (ಪ್ರಿಸ್ಮ್‌) ಗುರುತು ಸಹ ಇತ್ತು.  ಬ್ಯಾರೆಟ್‌ ನಿರ್ಗಮನದ ನಂತರ ಗೀತೆಯ ರಚನೆಯ ಹೊಣೆಯು ಬಹುಪಾಲು ವಾಟರ್ಸ್‌ರ ಹೆಗಲ ಮೇಲೆ ಬಿತ್ತು. ಆದ್ದರಿಂದ ಆಲ್ಬಮ್‌ನ ಹಾಡುಗಳನ್ನು ಬರೆದವರೆಂದು ವಾಟರ್ಸ್‌ ಹೆಸರನ್ನು ನಮೂದಿಸಲಾಗಿದೆ.  ಅವರ ಗೀತೆ ರಚನೆಯ ಬಗ್ಗೆ ತಂಡಕ್ಕೆ ಅದೆಷ್ಟು ಭರವಸೆಯಿತ್ತೆಂದರೆ, ಮೊದಲ ಬಾರಿಗೆ ಅದನ್ನು ಆಲ್ಬಮ್‌‌ ರಕ್ಷಾಕವಚದ ಮೇಲೆ ಅದನ್ನು ಮುದ್ರಿಸಲು ಶಕ್ತವಾಯಿತು.'* * '''*ರೋಲಿಂಗ್ ಸ್ಟೋನ್‌* ಪತ್ರಿಕೆಗಾಗಿ 1973ರ ಇಸವಿಯ ಆಲ್ಬಮ್‌ ವಿಮರ್ಶೆಯಲ್ಲಿ * *' * **, ಲಾಯ್ಡ್‌ ಗ್ರಾಸ್ಮನ್‌ ಬರೆದದ್ದು ಹೀಗೆ: "ಇದು ರಚನೆ ಮತ್ತು ಪರಿಕಲ್ಪನೆಯಲ್ಲಿ ಸಮೃದ್ಧವಾಗಿರುವ ಒಳ್ಳೆಯ ಆಲ್ಬಮ್‌. ಇದು ಆಮಂತ್ರಿಸುವುದಷ್ಟೇ ಅಲ್ಲ, ಭಾಗಿಯಾಗೆಂದೂ ಕೋರುತ್ತದೆ."** *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌''  1973ರ ಮಾರ್ಚ್‌ ತಿಂಗಳಲ್ಲಿ ಬಿಡುಗಡೆಯಾಯಿತು.  ಬ್ರಿಟನ್ ಮತ್ತು ಪಶ್ಚಿಮ ಯುರೋಪಿನಾದ್ಯಂತ ಬಲುಬೇಗನೆ ಯಶಸ್ಸು ಗಳಿಸಿತು.  ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ USನ ಜನಪ್ರಿಯ ಸಂಗೀತ ಆಲ್ಬಮ್‌ಗಳ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆಯಿತು ಮತ್ತು ಅಮೆರಿಕಾದ ಇತಿಹಾಸದಲ್ಲೇ ಅತ್ಯಂತ ಹೆಚ್ಚು ಮಾರಾಟಗೊಂಡ ಅಲ್ಬಂಗಳ ಪೈಕಿ ಒಂದೆಂಬ ಕೀರ್ತಿಗೆ ಪಾತ್ರವಾಯಿತು. 1973ರ ಮಾರ್ಚ್‌ ತಿಂಗಳುದ್ದಕ್ಕೂ ಈ ಆಲ್ಬಂ ಅವರ US ಪ್ರವಾಸದ ಅಂಗವಾಗಿತ್ತು. ಮಾರ್ಚ್‌ 17ರಂದು ನ್ಯೂಯಾರ್ಕ್‌ ನಗರದ ರೇಡಿಯೊ ಸಿಟಿ ಮ್ಯುಸಿಕ್‌ ಹಾಲ್‌ನಲ್ಲಿ ನಡೆದ ಮಧ್ಯರಾತ್ರಿಯ ಕಾರ್ಯಕ್ರಮದಲ್ಲಿಯೂ ಸಹ ಇದು ಸೇರಿಕೊಂಡಿತು.  ಈ ಆಲ್ಬಮ್‌ನ ಯಶಸ್ಸು ತಂಡದ ನಾಲ್ವರು ಸದಸ್ಯರಿಗೂ ಹಿಂದೆಂದೂ ಕಂಡಿರದ ಐಶ್ವರ್ಯವನ್ನು ತಂದುಕೊಟ್ಟಿತು. ರಿಚರ್ಡ್‌ ರೈಟ್‌ ಮತ್ತು ರೊಜರ್‌ ವಾಟರ್ಸ್‌ ಹಳ್ಳಿ ಪ್ರದೇಶದಲ್ಲಿ ದೊಡ್ಡ-ದೊಡ್ಡ ಮನೆಗಳನ್ನು ಕೊಂಡರು. ನಿಕ್‌‌ ಮೇಸನ್‌ ದುಬಾರಿ ಕಾರುಗಳ ಸಂಗ್ರಹಕಾರರಾದರು.  ಈ ಆಲ್ಬಮ್‌ನ ಆರಂಭಿಕ ಯಶಸ್ಸಿನ ಹಿಂದೆ ಪಿಂಕ್‌ ಫ್ಲಾಯ್ಡ್‌ನ US ಧ್ವನಿಮುದ್ರಣಾ ಸಂಸ್ಥೆ ಕ್ಯಾಪಿಟಲ್‌ ರೆಕಾರ್ಡ್ಸ್‌ನ ಶ್ರಮವೇ ಕಾರಣ ಎನ್ನಲಾಗಿದೆ.  ತಂಡದ ಈ ಹಿಂದಿನ ಆಲ್ಬಂಗಳು US ಮಾರುಕಟ್ಟೆಯಲ್ಲಿ ಅಷ್ಟಾಗಿ ಯಶಸ್ಸು ಗಳಿಸಿರಲಿಲ್ಲ, ಈ ಬಾರಿ ಧ್ವನಿಮುದ್ರಣಾ ಸಂಸ್ಥೆಯ ಹೊಸ ಅಧ್ಯಕ್ಷ ಭಾಸ್ಕರ್‌ ಮೆನನ್‌ ಭಾರಿ ಯಶಸ್ಸು ಪಡೆದರು. ಆದರೆ, ಕ್ಯಾಪಿಟಲ್‌ ರೆಕಾರ್ಡ್ಸ್‌ನೊಂದಿಗೆ ತಂಡ ಮತ್ತು ತಂಡದ ವ್ಯವಸ್ಥಾಪಕ ಒ'ರೂರ್ಕ್‌ ಬೇಸತ್ತಿದ್ದರು. ಹೀಗಾಗಿ ಅವರು ಕೊಲಂಬಿಯಾ ರೆಕಾರ್ಡ್ಸ್‌ ಸಂಸ್ಥೆಯೊಂದಿಗೆ ಹೊಸ ಒಪ್ಪಂದ ಮಾಡಿಕೊಂಡರು.  ಹೊಸ ಒಪ್ಪಂದದ ಮುನ್ನ ಕ್ಯಾಪಿಟಲ್‌ ರೆಕಾರ್ಡ್ಸ್‌ನಿಂದ ಬಿಡುಗಡೆಯಾದ ಕೊನೆಯ ಪಿಂಕ್‌‌ ಫ್ಲಾಯ್ಡ್‌ ಆಲ್ಬಮ್‌ *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌*.  ಪಿಂಕ್‌ ಫ್ಲಾಯ್ಡ್‌ ತಂಡದೊಂದಿಗೆ ಒಪ್ಪಂದವನ್ನು ನವೀಕರಿಸುವ ಯತ್ನಗಳಲ್ಲಿ ಭಾಸ್ಕರ್‌ ಮೆನನ್‌ ವಿಫಲರಾದರು. $1M (ಇಂದು $) ಮುಂಗಡ ಹಣಕ್ಕೆ ತಂಡ ಕೊಲಂಬಿಯಾ ರೆಕಾರ್ಡ್ಸ್‌ ಜೊತೆ ಒಪ್ಪಂದ ಮಾಡಿಕೊಂಡಿತು. ಜೊತೆಗೆ ಬ್ರಿಟನ್‌ ಮತ್ತು ಯುರೋಪ್‌ನಲ್ಲಿ ಹಾರ್ವೆಸ್ಟ್‌ ರೆಕಾರ್ಡ್ಸ್‌ ತಂಡದ ಪ್ರಾತಿನಿಧ್ಯ ಮುಂದುವರೆಸಿತು.
#### *ವಿಷ್‌ ಯು ವರ್‌ ಹಿಯರ್‌* 
1975ರ ಮೊದಲ ವಾರದಲ್ಲಿ ತಂಡದ ಸದಸ್ಯರು ಸ್ಟುಡಿಯೊಗೆ ವಾಪಸಾದರು. ತಂಡದೊಂದಿಗಿನ ಸಹಯೋಗವನ್ನು ಮುಂದುವರೆಸಲು
ಅಲ್ಯಾನ್‌ ಪಾರ್ಸನ್ಸ್‌ ನಿರಾಕರಿಸಿದರು. ಬದಲಿಗೆ, ದಿ ಅಲ್ಯಾನ್‌ ಪಾರ್ಸನ್ಸ್‌ ಪ್ರಾಜೆಕ್ಟ್‌ ಎಂಬ ತಮ್ಮದೇ ಸ್ವಂತ ಯೋಜನೆಯನ್ನು ಆರಂಭಿಸಿ ಯಶಸ್ಸು ಕಂಡರು. ನಲ್ಲಿ *ಮೋರ್‌*  ಆಲ್ಬಮ್‌ನ ಧ್ವನಿಮುದ್ರಣದ ಸಂದರ್ಭದಲ್ಲಿ ಬ್ರಯಾನ್‌ ಹಂಫ್ರೀಸ್‌ರೊಂದಿಗೆ ತಂಡ ಈ ಹಿಂದೆ ಕೆಲಸ ಮಾಡಿತ್ತು, ಮತ್ತೆ ಪುನಃ 1974ರಲ್ಲಿ ಅದಕ್ಕೆ ಹಂಫ್ರೀಸ್‌ರ ಸಹಯೋಗ ದೊರಕಿತು.  ಹಾಗಾಗಿ ತಂಡದ ಹೊಸ ಆಲ್ಬಮ್‌ ನಿರ್ಮಾಣಕ್ಕೆ ಯಾವತ್ತೂ ಬ್ರಯಾನ್‌ ಹಂಫ್ರೀಸ್‌ ಆಯ್ಕೆಯಾಗುತ್ತಿದ್ದರು.  *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌* ನ ಯಶಸ್ಸಿನ ಹಿನ್ನೆಲೆಯಲ್ಲಿ ತಂಡ ದೈಹಿಕವಾಗಿ ಮತ್ತು ಮಾನಸಿಕವಾಗಿ ಬಳಲಿದ್ದ ಕಾರಣ, ಹೊಸ ರಚನೆಯ ಆರಂಭಿಕ ಯತ್ನಗಳಲ್ಲಿ ಕಷ್ಟಪಡಬೇಕಾಯಿತು.  ರಿಕ್‌ ರೈಟ್‌ ಈ ಆರಂಭಿಕ ಸಭೆಗಳನ್ನು 'ಕಷ್ಟ ಕಾಲ' ಎಂದು ವಿವರಿಸಿದ್ದರು. ವಾಟರ್ಸ್‌ ಈ ಸಭೆಗಳನ್ನು 'ಯಾತನೆ' ಎಂದರು.  ಬಹು-ಧ್ವನಿಪಥೀಯ (ಮಲ್ಟಿ-ಟ್ರ್ಯಾಕ್‌) ಧ್ವನಿಮುದ್ರಣ ಪ್ರಕ್ರಿಯೆಯು ದಣಿಸುವಷ್ಟು ದೀರ್ಘವಾಗಿದೆ ಎಂದು ಮೇಸನ್‌ರಿಗೆ ಅನಿಸಿತು, ಅಲ್ಲದೆ ಈಗಾಗಲೇ ರಚಿಸಿರುವ ತಂಡದ ಸಂಗೀತ ಸಂಯೋಜನೆಗಳನ್ನು ಉತ್ತಮಗೊಳಿಸುವುದರಲ್ಲಿ ಗಿಲ್ಮೊರ್‌ ಹೆಚ್ಚು ಆಸಕ್ತಿ ತೋರಿಸಿದ್ದರು.  ಈ ನಡುವೆ, ಮೇಸನ್‌ರ ವೈವಾಹಿಕ ಜೀವನ ವಿಫಲದ ಹಂತದಲ್ಲಿತ್ತು. ಇದರಿಂದಾಗಿ, ಅವರಿಗೆ ನಿರಾಸಕ್ತಿಯುಂಟಾಗಿ ಡ್ರಮ್ಸ್‌ ವಾದ್ಯ ನುಡಿಸುವ ಕೌಶಲ್ಯದ ಮೇಲೆ ಕೆಟ್ಟ ಪರಿಣಾಮ ಬೀರಿತು. ಎಂಬ ಮೂರು ಹೊಸ ರಚನೆಗಳನ್ನು ಮಾಡಿತ್ತು. ಫ್ರಾನ್ಸ್‌ ಮತ್ತು ಇಂಗ್ಲೆಂಡ್‌ನಲ್ಲಿ ನಡೆದ ಗೋಷ್ಠಿಗಳ ಸರಣಿಯಲ್ಲಿ ಈ ಗೀತೆಗಳನ್ನು ಹಾಡಿತ್ತು. ವಾಟರ್ಸ್‌ಗೆ ತಂಡದ ಮಾಜಿ ಸದಸ್ಯ ಸಿಡ್‌ ಬ್ಯಾರೆಟ್‌ರ ನೆನಪು ಮಾಡಿಸಿತ್ತು.  'ಷೈನ್‌ ಆನ್‌ ಯು ಕ್ರೆಜಿ ಡೈಮೆಂಡ್‌' ಹಾಡನ್ನು ಇಬ್ಭಾಗಿಸಿ, ಈ ಎರಡೂ ಭಾಗಗಳ ನಡುವೆ ಎರಡು ಹೊಸ ಹಾಡುಗಳನ್ನು ಅಳವಡಿಸಲಾಯಿತು.  'ವೆಲ್ಕಮ್‌ ಟು ದಿ ಮೆಷೀನ್‌' ಮತ್ತು 'ಹ್ಯಾವ್‌ ಎ ಸಿಗಾರ್‌' ಹಾಡುಗಳು ಸಂಗೀತೋದ್ಯಮದ ಮೇಲೆ ಪರೋಕ್ಷ ಹಲ್ಲೆಯಾಗಿದ್ದವು. ಅವುಗಳ ಗೀತೆಗಳು 'ಷೈನ್‌ ಆನ್‌' ಹಾಡಿನೊಂದಿಗೆ ಅಚ್ಚುಕಟ್ಟಾಗಿ ಹೊಂದಿಕೊಂಡು, ಬ್ಯಾರೆಟ್‌ರ ಏಳು-ಬೀಳುಗಳನ್ನು ಸೂಕ್ತವಾಗಿ ನಿರೂಪಿಸಿದವು. "ಸಿಡ್‌ ಬ್ಯಾರೆಟ್‌ ಕಣ್ಮರೆಯಾದ ಬಗ್ಗೆ ನನಗಾದ ಅವ್ಯಕ್ತ ಖಿನ್ನತೆಯ ಭಾವನೆಗಳ ಸನಿಹಕ್ಕೆ ಸಾಧ್ಯವಾದಷ್ಟು ಬರಬೇಕೆಂದಿದ್ದೆ&nbsp;..."
thumb|left|alt=An overweight white male with shaved head and eyebrows, wearing a white short-sleeved shirt and black trousers, looks at the camera with a neutral expression.  The room behind him appears dark, and several unidentifiable pieces of equipment are visible.|1975 ಜುಲೈಯಲ್ಲಿ ಸಿಡ್‌ ಬ್ಯಾರೆಟ್‌ ಅಬ್ಬೆ ರೋಡ್‌ ಸ್ಟುಡಿಯೊಸ್‌ಗೆ ಭೇಟಿ ನೀಡಿದ್ದರು
ಪಿಂಕ್‌ ಫ್ಲಾಯ್ಡ್‌ ತಂಡ USಗೆ ತನ್ನ ಎರಡನೆಯ ಪ್ರವಾಸ ಆರಂಭಿಸುವ ಮುನ್ನಾ ದಿನ, ಅಂದರೆ 1975ರ ಜೂನ್‌ 5ರಂದು ಗಿಲ್ಮೊರ್‌ ತಮ್ಮ ಮೊದಲ ಪತ್ನಿ ಜಿಂಜರ್‌ರನ್ನು ಮದುವೆಯಾದರು.  ಷೈನ್‌ ಆನ್‌ ಹಾಡಿನ ಅಂತಿಮ ಮಿಶ್ರಣವನ್ನು ತಂಡವು ಪೂರ್ಣಗೊಳಿಸುವಷ್ಟರಲ್ಲಿ ದಢೂತಿಯೊಬ್ಬ ಕೋಣೆಯನ್ನು ಪ್ರವೇಶಿಸಿದ.  ಆರಂಭದಲ್ಲಿ ತಂಡದ ಯಾವ ಸದಸ್ಯನೂ ಆತನನ್ನು ಗಮನಿಸಲಿಲ್ಲ, ಆನಂತರ ಆ ವ್ಯಕ್ತಿ ಬ್ಯಾರೆಟ್ ಎಂಬುದು ಗೊತ್ತಾಯಿತು.  'ಬ್ಯಾರೆಟ್‌ರ ಸಂವಾದ ಅವ್ಯವಸ್ಥಿತ ಮತ್ತು ಅಷ್ಟೂ ತಿಳಿವಳಿಕೆಯುಳ್ಳದ್ದಾಗಿರಲಿಲ್ಲ' ಎಂದು 2005ರ *ಇನ್ಸೈಡ್‌ ಔಟ್‌* ನಲ್ಲಿ ಮೇಸನ್‌ ಅಭಿಪ್ರಾಯಪಟ್ಟಿದ್ದಾರೆ.  ನಂತರ ಬ್ಯಾರೆಟ್‌ರ ಉಪಸ್ಥಿತಿಯ ಬಗ್ಗೆ ಸ್ಟಾರ್ಮ್‌ ಥೋರ್ಜರ್ಸನ್‌ ಹೇಳಿದ್ದು ಹೀಗೆ: "ಇಬ್ಬರೋ ಮೂವರೋ ಭಾವುಕರಾಗಿ ಕಂಬನಿ ಸುರಿಸಿದರು.  ಆತನು ಅಲ್ಲೇ ಕುಳಿತು ಸ್ವಲ್ಪ ಸಮಯ ಮಾತಾಡಿದ. ಆದರೆ ಅವನು ಕೇವಲ ದೈಹಿಕವಾಗಿ ಅಲ್ಲಿದ್ದನಷ್ಟೆ."  ತಮ್ಮ ಮಾಜಿ ಸಹೋದ್ಯೋಗಿಯನ್ನು ನೋಡಿ ವಾಟರ್ಸ್‌ ಬಹಳಷ್ಟು ಜಿಗುಪ್ಸೆಗೊಂಡಿದ್ದರು, ಅಷ್ಟು ತೂಕ ಏರಿಸಿಕೊಳ್ಳಲು ಹೇಗೆ ಸಾಧ್ಯವಾಯಿತು ಎಂದು ಅಲ್ಲಿದ್ದ ಅತಿಥಿ ಆಂಡ್ರ್ಯೂ ಕಿಂಗ್‌ ಬ್ಯಾರೆಟ್‌‌ರನ್ನು ಕೇಳಿದರಂತೆ.  ತಮ್ಮ ಅಡುಗೆ ಕೋಣೆಯಲ್ಲಿ ದೊಡ್ಡ ರಿಫ್ರಿಜೆರೇಟರ್‌ ಇದ್ದು, ಹೆಚ್ಚಿನ ಪ್ರಮಾಣದಲ್ಲಿ ಹಂದಿ ಮಾಂಸವನ್ನು ತಿನ್ನುತ್ತಿರುವೆ ಎಂದು ಬ್ಯಾರೆಟ್‌ ಉತ್ತರಿಸಿದ್ದರು. ತಂಡಕ್ಕೆ ಲಭ್ಯವಿರುವುದಾಗ್ಯೂ ತಿಳಿಸಿದ್ದರು, ಆದರೆ 'ಷೈನ್‌‌ ಆನ್‌' ಹಾಡಿನ ಮಿಶ್ರಣವನ್ನು ಅವರಿಗೆ ಕೇಳಿಸಿದಾಗ ಹಾಡಿನಲ್ಲಿ ತಮ್ಮ ವ್ಯಥೆ ಕುರಿತ ಅಂಶಗಳಿರುವುದನ್ನು ಅವರು ಅರ್ಥಮಾಡಿಕೊಂಡಂತೆ ಕಂಡುಬಂದಿರಲಿಲ್ಲ.  ಗಿಲ್ಮೊರ್‌ರ ವಿವಾಹ ಆರತಕ್ಷತೆಯಲ್ಲಿ ಬ್ಯಾರೆಟ್‌ ಅತಿಥಿಗಳೊಂದಿಗೆ ಸೇರಿಕೊಂಡರು. ಆದರೂ ಆನಂತರ ಯಾರಿಗೂ ತಿಳಿಸದೆಯೇ ಹೊರಟುಹೋದರು.  ಆ ದಿನದಿಂದ ಹಿಡಿದು 2006ರಲ್ಲಿ ಸಾವಿನವರೆಗೂ ಯಾರೂ ಬ್ಯಾರೆಟ್‌ರನ್ನು ನೋಡಿರಲೇ ಇಲ್ಲ. ಒಟ್ಟಾರೆ, ಬ್ಯಾರೆಟ್‌ರ ಅಸ್ವಸ್ಥತೆ ಗಿಂತಲೂ ಹೆಚ್ಚಾಗಿ ಆ ಹಾಡುಗಳು 'ನೆರವೇರದ ಉಪಸ್ಥಿತಿ'ಯನ್ನು ಸಂಬಂಧಿಸಿದ್ದವು ಎಂದು ಸ್ಟ್ರೋಮ್‌ ಥೋರ್ಜರ್ಸನ್‌ ತಿಳಿದಿದ್ದರು.  ಅವರು ಕಲಾಕೃತಿಯನ್ನು ಕಪ್ಪು ಹೊದಿಕೆಯಿಂದ ಮುಚ್ಚಿದ್ದರು.  ಸುಟ್ಟು ಹೋಗುವ ಆತಂಕದಲ್ಲಿ ಜನರು ತಮ್ಮ ನೈಜ ಭಾವನೆಗಳನ್ನು ಮುಚ್ಚಿಡಲು ಯತ್ನಿಸುತ್ತಾರೆ, ಹಾಗಾಗಿ ಇಬ್ಬರು ಉದ್ಯಮಿಗಳು ಹಸ್ತಲಾಘವ ನೀಡುತ್ತಿರುವುದು ಮತ್ತು ಇನ್ನೊಬ್ಬ ವ್ಯಕ್ತಿ ಬೆಂಕಿಯಲ್ಲಿರುವುದನ್ನು ಚಿತ್ರದಲ್ಲಿ ಕಾಣಬಹುದಾಗಿದೆ. ಈ ಕಲ್ಪನೆಯಿಂದ ರಕ್ಷಾಪುಟದ ಕಲೆಯು ಪ್ರೇರಿತವಾಗಿತ್ತು.*ವಿಷ್‌ ಯು ವರ್‌ ಹಿಯರ್‌* ನ ಬಹುಪಾಲು 1975ರ ಜುಲೈ 5ರಂದು ಕ್ನೆಬ್ವರ್ತ್‌ನ ಹೊರಾಂಗಣ ಸಂಗೀತೋತ್ಸವದಲ್ಲಿ ಮೊದಲ ಪ್ರಸ್ತುತಿ ಕಂಡಿತ್ತು, ಆದರೆ ವಿಮರ್ಶಕರು ಅದನ್ನು ಕಟುವಾಗಿ ಟೀಕಿಸಿದರು.  ಆಲ್ಬಮ್‌ 1975ರ ಸೆಪ್ಟೆಂಬರ್‌ ತಿಂಗಳಲ್ಲಿ ಬಿಡುಗಡೆಯಾಯಿತು. ಬ್ರಿಟನ್‌ನಲ್ಲಿ ಇದು #1 ಸ್ಥಾನಕ್ಕೇರಿತು, ರಾಬರ್ಟ್‌ ಕ್ರಿಸ್ಟ್‌ಗಾವ್‌ ಸಕಾರಾತ್ಮಕ ವಿಮರ್ಶೆ ನೀಡಿದರು. 'ಸಂಗೀತವು ಸರಳವಾಗಿ ಆಕರ್ಷಕವಾಗಿದೆ. ಅಷ್ಟೇ ಅಲ್ಲ, ಸಂಯೋಜಕವನ್ನು ಬಹುಪಾಲು ನಾದಗುಣಕ್ಕಾಗಿ ಬಳಸಲಾಗಿದೆ, ಗಿಟಾರ್‌ನ್ನೂ ಸಹ ಸಮರ್ಪಕವಾಗಿ ಬಳಸಲಾಗಿದೆ, 'ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌' ಆಲ್ಬಮ್‌ ಸಂಗೀತದಲ್ಲಿ ಸಾಧಿಸಿದ ಗಾಂಭೀರ್ಯವನ್ನು ಈ ಆಲ್ಬಮ್‌ ಕೂಡ ಸಾಧಿಸಿದೆ.'
#### *ಅನಿಮಲ್ಸ್‌* 
ಕ್ನೆಬ್ವರ್ತ್‌ ಕಾರ್ಯಕ್ರಮದ ನಂತರ ಪಿಂಕ್ ತಂಡ ಐಲಿಂಗ್ಟನ್‌ನ 35 ಬ್ರಿಟನಿಯಾ ರೋನಲ್ಲಿ ಮೂರು ಮಹಡಿಯ ಚರ್ಚ್‌ ಮಹಲುಗಳನ್ನು ಕೊಂಡರು.  ಅನಿಯಮಿತ ಸ್ಟುಡಿಯೊ ಸಮಯ ಲಭ್ಯತೆಗೆ ವಿನಿಮಯವಾಗಿ ಕಡಿಮೆ ಪ್ರಮಾಣದ ಮಾರಾಟ ಷರತ್ತನ್ನು ಒಳಗೊಂಡಿದ್ದ EMIನೊಂದಿಗಿನ ಒಪ್ಪಂದ ಅಂತ್ಯಗೊಂಡಿತ್ತು. ಅದಕ್ಕಾಗಿ ಅವರು ಈ ಕಟ್ಟಡವನ್ನು ಶೇಖರಣಾ ಸೌಲಭ್ಯವಿರುವ ಒಂದು ಧ್ವನಿಮುದ್ರಣಾ ಸ್ಟುಡಿಯೊ ಆಗಿ ಪರಿವರ್ತಿಸಿದರು.  ನೆಲಮಹಡಿಯಲ್ಲಿ ಸ್ಟುಡಿಯೊ ಮತ್ತು ಮೊದಲ ಮಹಡಿಯಲ್ಲಿ ಶೇಖರಣಾ ಸೌಲಭ್ಯವನ್ನು ಈ ಕಟ್ಟಡವು ಹೊಂದಿತ್ತು. ಆದ್ದರಿಂದ, ತಂಡದ ಉಪಕರಣಗಳನ್ನು ಕಟ್ಟಡದ ಒಳಗೆ ಅಥವಾ ಹೊರಗೆ ಸಾಗಿಸಲು ಒಂದು ಯಂತ್ರವನ್ನು ಸ್ಥಾಪಿಸಬೇಕಾಯಿತು.  ಮೇಲಿನ ಮಹಡಿಯು ಬಿಲಿಯರ್ಡ್ಸ್‌ ಮೇಜನ್ನು ಹೊಂದಿರುವ ಕಾರ್ಯಾಲಯವಾಯಿತು.  ತಮ್ಮ ಉಪಕರಣಗಳನ್ನು ಬಾಡಿಗೆಯ ಮೇಲೆ ನೀಡುವ ಯೋಜನೆಯನ್ನೂ ಹಾಕಿತು. ಆದರೆ ಬಾಡಿಗೆ ವ್ಯವಹಾರವು ವಿಫಲವಾಗಿ ಅದನ್ನು ಬ್ರಯಾನ್‌ ಗ್ರ್ಯಾಂಟ್‌ ಮತ್ತು ರಾಬಿ ವಿಲಿಯಮ್ಸ್‌ ತಮ್ಮ ಸ್ವಾಮ್ಯಕ್ಕೆ ತೆಗೆದುಕೊಂಡರು.  ಆದರೆ ಸ್ಟುಡಿಯೊ ಹೆಚ್ಚು ಯಶಸ್ಸು ಕಂಡಿತು.  1975ರ ಬಹುತೇಕ ಅವಧಿ ಸ್ಟುಡಿಯೊ ನಿರ್ಮಾಣದಲ್ಲಿಯೇ ಕಳೆಯಿತು. 1976ರಲ್ಲಿ ತಂಡವು ತನ್ನ ಈ ಹೊಸ ಸ್ಟುಡಿಯೊದಲ್ಲಿ ಎಂಟನೆಯ ಸ್ಟುಡಿಯೊ ಆಲ್ಬಮ್‌ *ಅನಿಮಲ್ಸ್‌* ನ ಧ್ವನಿಮುದ್ರಣ ನಡೆಸಿತು.
right|thumb|1977ರಲ್ಲಿ ತಂಡವು ಬಿಡುಗಡೆ ಮಾಡಿದ ಎನಿಮಲ್ಸ್‌ ಆಲ್ಬಮ್‌ಗೆ ಬ್ಯಾಟರ್‌ಸೀ ಪವರ್ ಸ್ಟೇಷನ್‌ ರಕ್ಷಾಕವಚ ಚಿತ್ರವಾಗಿ ಬಳಸಲಾಗಿತ್ತು.
ವಾಟರ್ಸ್‌ರ ಇನ್ನೊಂದು ಪರಿಕಲ್ಪನೆಯಿಂದ *ಆನಿಮಲ್ಸ್‌*  ಆಲ್ಬಮ್‌ ಹುಟ್ಟಿಬಂದಿತ್ತು. ಇದರಂತೆ ಮನುಕುಲವು ನಾಯಿ, ಹಂದಿ, ಕುರಿಗಳ ಗತಿಗೆ ಇಳಿದಿತ್ತು.  ಜಾರ್ಜ್‌ ಆರ್ವೆಲ್‌ರ ಕೃತಿ *ಆನಿಮಲ್‌ ಫಾರ್ಮ್‌* ನಿಂದ ಕಲ್ಪನೆಯನ್ನು ಎರವಲು ಪಡೆಯಲಾಗಿತ್ತು. ಆದರೆ ವಾಟರ್ಸ್‌ರ ಆವೃತ್ತಿಯಲ್ಲಿ, ಕುರಿಗಳು ದಂಗೆಯೆದ್ದು ತಮ್ಮ ದಬ್ಬಾಳಿಕೆಗಾರರನ್ನು ಮಟ್ಟ ಹಾಕುತ್ತವೆ.  ಆಲ್ಬಮ್‌ನ ತಾಂತ್ರಿಕ ನಿರ್ಮಾಣಕ್ಕಾಗಿ ಪುನಃ ಬ್ರಯಾನ್‌ ಹಂಫ್ರೀಸ್‌ರನ್ನು ಕರೆಸಲಾಯಿತು.  *ವಿಷ್‌ ಯು ವರ್‌ ಹಿಯರ್‌* ಗಾಗಿ ಪರಿಗಣಿಸಲಾದ ಎರಡು ಹಾಡುಗಳು 'ರೇವಿಂಗ್ ಅಂಡ್‌ ಡ್ರೂಲಿಂಗ್‌' ಮತ್ತು 'ಗಾಟ್ಟಾ ಬಿ ಕ್ರೆಜಿ' ಕ್ರಮವಾಗಿ 'ಷೀಪ್‌' ಮತ್ತು 'ಡಾಗ್ಸ್‌' ರೂಪದಲ್ಲಿ ಪುನರಾಗಮಿಸಿದವು.   'ಪಿಗ್ಸ್‌ ಆನ್‌ ದಿ ವಿಂಗ್‌' ಒಂಟಿ ಗಿಟಾರ್‌ ಹಾಡನ್ನು ಧ್ವನಿಮುದ್ರಿಸಲು ಸ್ನೊಯಿ ವೈಟ್‌ಗೆ ಹೇಳಲಾಗಿತ್ತು. ವಿನೈಲ್‌ ಬಿಲ್ಲೆ ಬಿಡುಗಡೆಯಾದಾಗ ಈ ಹಾಡನ್ನು ಕೈಬಿಡಲಾಗಿತ್ತು. ಆದರೂ ಎಂಟು ಧ್ವನಿಪಥಗಳ ಕಾರ್ಟ್‌ರಿಡ್ಜ್‌ ಆವೃತ್ತಿಯಲ್ಲಿ ಇದನ್ನು ಸೇರಿಸಲಾಗಿತ್ತು. ಎಂದು ರೈತನು ಕುಪಿತನಾಗಿದ್ದನು.  ಮೂರನೆಯ ದಿನ ಚಿತ್ರೀಕರಣವು ಮುಂದುವರೆಯಿತು. ಆದರೆ ಹಂದಿಯ ಚಿತ್ರವು ನಂತರ ರಕ್ಷಾಪುಟದ ಮೇಲಿರಿಸಲಾಯಿತು. ಏಕೆಂದರೆ, ಆ ಪವರ್‌ ಸ್ಟೇಷನ್‌ನ ಮುಂಚಿನ ಚಿತ್ರಗಳ ಗುಣಮಟ್ಟವು ಚೆನ್ನಾಗಿತ್ತು.
ಆಲ್ಬಮ್‌ನ ನಿರ್ಮಾಣದ ವೇಳೆ ರಾಯಧನದ ಹಂಚುವಿಕೆಯ ವಿವಾದವು ಸಾಕಷ್ಟು ಕಿರಿಕಿರಿಯನ್ನುಂಟು ಮಾಡುತ್ತಿತ್ತು.  ಹಾಡೊಂದರ ಮೇರೆಗೆ ರಾಯಧನವನ್ನು ನೀಡಲಾಗುತ್ತಿತ್ತು. ಆಲ್ಬಮ್‌ನ ಒಂದು ಬದಿಯ ಪೂರ್ತಿ ಭಾಗದಲ್ಲಿ ಹರಡಿಕೊಂಡಿದ್ದ 'ಡಾಗ್ಸ್‌' ಹಾಡನ್ನು ಗಿಲ್ಮೊರ್‌ ರಚಿಸಿದ್ದರಾದರೂ, ಅವರು ವಾಟರ್ಸ್‌ಗಿಂತಲೂ ತೀರಾ ಕಡಿಮೆ ರಾಯಧನ ಪಡೆದರು. (ವಾಟರ್ಸ್‌ ಎರಡು ಭಾಗದಲ್ಲಿದ್ದ 'ಪಿಗ್ಸ್‌ ಆನ್‌ ದಿ ವಿಂಗ್‌' ಹಾಡಿಗೆ ಕೊಡುಗೆ ನೀಡಿದ್ದರು).  ಈ ಹಾಡು ವಾಟರ್ಸ್‌ರ ಖಾಸಗಿ ಜೀವನವನ್ನು ಉಲ್ಲೇಖಿಸುತ್ತದೆ. ಗ್ರೇಟ್ಫುಲ್‌ ಡೆಡ್‌ನ ವ್ಯವಸ್ಥಾಪಕ ರಾಕ್‌ ಸ್ಕಲಿಯ ಪತ್ನಿ ಕ್ಯಾರೊಲೀನ್‌ ಆನ್‌ ಕ್ರಿಸ್ಟಿ ಬಗ್ಗೆ ವಾಟರ್ಸ್‌ರ ಪ್ರೇಮವಿತ್ತು.  ಜೂಡಿರೊಂದಿಗಿನ ವಾಟರ್ಸ್‌‌ರ ವಿವಾಹದಲ್ಲಿ ಯಾವುದೇ ಮಕ್ಕಳಾಗಲಿಲ್ಲ, ಆದರೆ ಕ್ಯಾರೊಲೀನ್‌ರೊಂದಿಗೆ ಸಂಬಂಧ ಬೆಳೆಸಿ, 1976ರ ನವೆಂಬರ್‌ ತಿಂಗಳಲ್ಲಿ ಸಂತಾನ ಪ್ರಾಪ್ತಿಯಾಯಿತು.  ಗಿಲ್ಮೊರ್‌ ಕೂಡ ಮೊದಲ ಮಗುವನ್ನು ಪಡೆದ ಕಾರಣ ಆಲ್ಬಮ್‌ಗೆ ಇನ್ಯಾವ ರೀತಿಯ ಕೊಡುಗೆಯನ್ನೂ ನೀಡಲು ಸಾಧ್ಯವಾಗಲಿಲ್ಲ.  ಇದೇ ರೀತಿ ಮೇಸನ್‌ರಾಗಲೀ ರೈಟ್‌ ಆಗಲೀ *ಆನಿಮಲ್ಸ್‌*  ಆಲ್ಬಮ್‌ಗೆ ಗಮನಾರ್ಹ ಕೊಡುಗೆ ನೀಡಲಿಲ್ಲ. (ರೈಟ್‌ಗೆ ಲೇಖನ ಕ್ರೆಡಿಟ್‌ ನೀಡದ ಮೊದಲ ಪಿಂಕ್‌ ಫ್ಲಾಯ್ಡ್‌ ಆಲ್ಬಮ್‌ ಇದು). ರೈಟ್‌ ತಮ್ಮ ವೈವಾಹಿಕ ಜೀವನದಲ್ಲಿ ಸಮಸ್ಯೆಯನ್ನೆದುರಿಸುತ್ತಿದ್ದರು. ಜೊತೆಗೆ ವಾಟರ್ಸ್‌ರೊಂದಿಗಿನ ಅವರ ಸಂಬಂಧ ಸಹ ಹದಗೆಟ್ಟಿತ್ತು.

right|thumb|ಚಿಕಾಗೊದಲ್ಲಿರುವ ದಿ ಸೋಲ್ಜರ್‌ ಫೀಲ್ಡ್‌ ಸ್ಟೇಡಿಯಂ‌.ಪಿಂಕ್‌ ಫ್ಲಾಯ್ಡ್‌ ತಂಡವು ತಮ್ಮ 1977ರ ಇನ್‌ ದಿ ಫ್ಲೆಶ್‌ ಪ್ರವಾಸದಲ್ಲಿ ಇಲ್ಲಿ ಕಾರ್ಯಕ್ರಮ ನಡೆಸಿತ್ತು.
*ಆನಿಮಲ್ಸ್‌*  1977ರ ಜನವರಿ 23ರಂದು ಬಿಡುಗಡೆಯಾಯಿತು. ಎಂದು *NME*  ಟಿಪ್ಪಣಿ ಮಾಡಿದೆ. 'ನಿದ್ರಾಜನಕವಾಗುತ್ತಿರುವ ಮಾಧ್ಯಮದ ಮೂಲಕ ಈ ಆಲ್ಬಮ್‌ ಬಹಳ ಕಹಿ ಸತ್ಯವನ್ನು ಹೊರಗೆಡಹಿದೆ'  * ** ***ಈ ಪ್ರವಾಸದ ಅಂತ್ಯವು ಗಿಲ್ಮೊರ್‌ಗೆ ವೈಯಕ್ತಿಕವಾಗಿ ಒಂದು ಬೇಸರದ ಕ್ಷಣವಾಗಿತ್ತು. ತಂಡವು ತಮಗೆ ಬೇಕಾದ ಸಾಫಲ್ಯವನ್ನು ಗಳಿಸಿದ್ದಾಯಿತು. ಮುಂದೆ ನಿರೀಕ್ಷಿಸುವಂತಹದ್ದು ಏನೂ ಇಲ್ಲ ಎಂದು ಗಿಲ್ಮೊರ್‌ಗೆ ಅನಿಸಿತು.* *' 
#### *ದಿ ವಾಲ್‌* 
*ಇನ್‌ ದಿ ಫ್ಲೆಷ್‌*  ಪ್ರವಾಸದಂದೇ ಪಿಂಕ್ ಫ್ಲಾಯ್ಡ್‌ ತಂಡವು ಮೊದಲ ಬಾರಿಗೆ ದೊಡ್ಡ ಕ್ರೀಡಾಂಗಣಗಳಲ್ಲಿ ಕಾರ್ಯಕ್ರಮಗಳನ್ನು ನೀಡಿದ್ದು. ಇಂತಹ ಒಂದು ಸ್ಥಳದಲ್ಲಿ ಪ್ರೇಕ್ಷಕರ ಪೈಕಿ ಮುಂದಿನ ಪಂಕ್ತಿಯಲ್ಲಿ ಕುಳಿತಿದ್ದ ಉದ್ರೇಕಿತ ಅಭಿಮಾನಿಗಳ ಗುಂಪೊಂದು ವಿಪರೀತ ಗಲಾಟೆ ಮಾಡುತ್ತಿತ್ತು. ಇದರಿಂದ ಕಿರಿಕಿರಿಯಾದ ವಾಟರ್ಸ್‌ ಆ ಗುಂಪಿನತ್ತ ಉಗುಳಿದರು.  ಇಂತಹ ದೊಡ್ಡ ಕ್ರೀಡಾಂಗಣದಲ್ಲಿ ಕಾರ್ಯಕ್ರಮ ನೀಡಬೇಕಾದ ಬಗ್ಗೆ ಖಿನ್ನರಾದದ್ದು ವಾಟರ್ಸ್‌ ಒಬ್ಬರೇ ಅಲ್ಲ, ಗಿಲ್ಮೊರ್‌ ಸಹ ತಂಡದ ಟ್ವೆಲ್ವ್‌ ಬಾರ್‌ ಬ್ಲೂಸ್‌ ಪುನರಾವೃತ್ತಿಯನ್ನು ನುಡಿಸಲು ನಿರಾಕರಿಸಿದರು.  ಕಾರ್ಯಕ್ರಮ ನೀಡುವವರ ಮತ್ತು ಪ್ರೇಕ್ಷಕರ ನಡುವೆ ಅಂತರ ಕಾಯುವ ಹೊಸ ಪರಿಕಲ್ಪನೆಗಾಗಿ ವಾಟರ್ಸ್ ಈ ಘಟನೆಯನ್ನು ಬಳಸಿಕೊಂಡರು. ಏತನ್ಮಧ್ಯೆ, ಗಿಲ್ಮೊರ್‌ ಮತ್ತು ರೈಟ್‌, ಕ್ರಮವಾಗಿ *ಡೇವಿಡ್‌ ಗಿಲ್ಮೊರ್‌*  ಮತ್ತು *ವೆಟ್‌ ಡ್ರೀಮ್‌*  ಎಂಬ ಆರಂಭಿಕ ಸೊಲೊ ಆಲ್ಬಮ್‌ಗಳನ್ನು ಬಿಡುಗಡೆಗೊಳಿಸಿದರು.  ಎರಡೂ ಆಲ್ಬಮ್‌ಗಳು ವಿಫಲವಾದವು. ಪಿಂಕ್‌ ಫ್ಲಾಯ್ಡ್‌ ತಂಡದ ನಷ್ಟವನ್ನು ಈ ಸೊಲೊ ಆಲ್ಬಮ್‌ಗಳ ವೈಫಲ್ಯವು ಉಲ್ಬಣಗೊಳಿಸಿತು.  1976ರಲ್ಲಿ ತಂಡ ಹಣಕಾಸು ಸಲಹಾಗಾರ ನಾರ್ಟನ್‌ ವಾರ್ಬರ್ಗ್‌ ಗ್ರೂಪ್‌ (NWG)ನೊಂದಿಗೆ ಸಹವಾಸ ಬೆಳೆಸಿತ್ತು.  ಸುಮಾರು £300,000 ವಾರ್ಷಿಕ ಶುಲ್ಕಕ್ಕೆ NWG ಸಂಸ್ಥೆಯು ಪಿಂಕ್‌ ಫ್ಲಾಯ್ಡ್‌ ತಂಡದ ಸಂಗ್ರಹಣಾ ಪ್ರತಿನಿಧಿಯಾಯಿತು. ಜೊತೆಗೆ ತಂಡದ ಎಲ್ಲಾ ಹಣಕಾಸಿನ ಯೋಜನೆಗಳನ್ನೂ ನಿರ್ವಹಿಸಿತು.  UKದಲ್ಲಿ ಹೆಚ್ಚು ತೆರಿಗೆ ವ್ಯವಸ್ಥೆಯಿಂದ ತನ್ನನ್ನು ರಕ್ಷಿಸಿಕೊಳ್ಳಲು, ತಂಡವು ಸುಮಾರು £1.6M ರಿಂದ £3.3M ಮೊತ್ತದ ಹಣವನ್ನು ಹೈ-ರಿಸ್ಕ್‌ ವೆಂಚರ್‌ ಕ್ಯಾಪಿಟಲ್‌ ಯೋಜನೆಗಳಲ್ಲಿ ಹೂಡಿತು.  ತಂಡವು ಆರ್ಥಿಕ ನಷ್ಟವನ್ನು ಅನುಭವಿಸುತ್ತಿದೆ ಎಂಬುದು ಸ್ಪಷ್ಟವಾಗತೊಡಗಿತು.  NWG ವಿಫಲವಾಗುತ್ತಿದ್ದ ಉದ್ಯಮಗಳಲ್ಲಿ ಹಣ ಹೂಡಿದ್ದಷ್ಟೇ ಅಲ್ಲ; ತಂಡದ ವರಮಾನದ 83%ರಷ್ಟು ಹೆಚ್ಚಿನ ತೆರಿಗೆ ಬಿಲ್‌ ಬಾಕಿಗಳಿಗೆ ಕಾರಣವಾಯಿತು.  ಅಂತಿಮವಾಗಿ ತಂಡವು NWGಯೊಂದಿಗಿನ ಒಪ್ಪಂದವನ್ನು ಅಂತ್ಯಗೊಳಿಸಿತು. £860,000ದಷ್ಟು ಹೂಡಿಕೆಯಾಗದ ಬಾಕಿ ಹಣವನ್ನು ವಾಪಸ್‌ ಮಾಡಲು ಆಗ್ರಹಿಸಿತು. ಅವರಿಗೆ £740,000 ಲಭಿಸಿತು.
ಏತನ್ಮಧ್ಯೆ, 1977ರ ಜುಲೈ ತಿಂಗಳಲ್ಲಿ ವಾಟರ್ಸ್‌ ತಂಡಕ್ಕೆ ಎರಡು ಹೊಸ ಕಲ್ಪನೆಗಳನ್ನು ಪ್ರಸ್ತಾಪಿಸಿದರು.  ಮೊದಲನೆಯದು, *ಬ್ರಿಕ್ಸ್‌ ಇನ್‌ ದಿ ವಾಲ್‌*  ಎಂಬ ತಾತ್ಕಾಲಿಕ ಶೀರ್ಷಿಕೆ ಹೊಂದಿದ ಒಂದು ಕಾರ್ಯಕ್ರಮವಾಗಿತ್ತು; ಎರಡನೆಯದು, ಆನಂತರ ವಾಟರ್ಸ್‌ರ ಸೊಲೊ ಆಲ್ಬಮ್‌ ಆದ *ದಿ ಪ್ರೋಸ್‌ ಆಂಡ್ ಕಾನ್ಸ್‌ ಆಫ್‌ ಹಿಚ್‌ಹೈಕಿಂಗ್‌*   ಮೊದಲಿಗೆ ಮೇಸನ್‌ ಮತ್ತು ಗಿಲ್ಮೊರ್‌ ಈ ವಿಚಾರದಲ್ಲಿ ಎಚ್ಚರದಿಂದಿದ್ದರೂ, ಬ್ರಿಕ್ಸ್‌ ಇನ್‌ ದಿ ವಾಲ್‌ ಎಂಬುದು ತಂಡದ ಹೊಸ ಆಲ್ಬಮ್‌ ಆಗಿ ರೂಪುಗೊಂಡಿತು.  ಬಾಬ್‌ ಎಜ್ರಿನ್‌ ಸಹನಿರ್ಮಾಪಕರಾಗಿ ನೇಮಕಗೊಂಡರು.  ಅವರು ನಲವತ್ತು ಪುಟಗಳ ಚಿತ್ರಕಥೆಯನ್ನು ಬರೆದು ತಂಡದ ಇತರೆ ಸದಸ್ಯರಿಗೆ ಅರ್ಪಿಸಿದರು. 'ಮಾರನೆಯ ದಿನ ಸ್ಟುಡಿಯೊದಲ್ಲಿ, ತಂಡದ ಎಲ್ಲಾ ಸದಸ್ಯರೂ ಇದನ್ನು ಓದಿ ಚರ್ಚಿಸಿದಾಗ ಎಲ್ಲರ ಕಣ್ಣಲ್ಲಿಯೂ ಹೊಳಪಿತ್ತು. ಏಕೆಂದರೆ ಅವರು ಆಲ್ಬಮ್‌ನ್ನು ಕಂಡಂತಿದ್ದರು.'  ಕಥೆಯು ಪಿಂಕ್‌ ಎಂಬ ಕೇಂದ್ರೀಯ ಪಾತ್ರದ ಸುತ್ತಲೂ ಹೆಣೆದಿತ್ತು. ವಾಟರ್ಸ್‌ರ ಬಾಲ್ಯ ದಿನಗಳು - ಅದರಲ್ಲಿ ವಿಶೇಷವಾಗಿ ಎರಡನೆಯ ಮಹಾಯುದ್ಧದಲ್ಲಿ ಅವರ ತಂದೆಯ ಸಾವು - ಪಿಂಕ್‌ ಪಾತ್ರಕ್ಕೆ ಪ್ರೇರಣೆಯಾಯಿತು. ಈ ಮೊದಲ 'ಬ್ರಿಕ್‌ ಇನ್‌ ದಿ ವಾಲ್‌' ಇನ್ನೂ ಹೆಚ್ಚು ಸಮಸ್ಯೆಗಳಿಗೆ ಕಾರಣವಾಗಿ ಆ ಪಾತ್ರವನ್ನು ಏಕಾಂಗಿತನದತ್ತ ತಳ್ಳುವಂತಿತ್ತು.  ಪಿಂಕ್‌ ಆನಂತರ ಮಾದಕವಸ್ತು ವ್ಯಸನಿಯಾಗಿ, ಸಂಗೀತೋದ್ಯಮದಿಂದ ಹಾಳಾಗಿ, ಹುಚ್ಚು ಹಿಡಿದಂತಾಗುತ್ತಾನೆ. ಈ ಬೆಳವಣಿಗೆಯು ಸಿಡ್‌ ಬ್ಯಾರೆಟ್‌ರ ಅವಸಾನದಿಂದ ಪ್ರೇರೇಪಿತವಾಗಿತ್ತು.  ಆಲ್ಬಮ್‌ನ ಅಂತ್ಯದಲ್ಲಿ, ಪ್ರೇಕ್ಷಕರು ಬೆರಗಾಗಿ ನೋಡುತ್ತಿದ್ದಂತೆಯೇ, ಪಿಂಕ್‌ ಆ ಗೋಡೆಯನ್ನು ಒಡೆದು (ಟೋರ್‌ ಡೌನ್‌ ದಿ ವಾಲ್‌) ಪುನಃ ಸಹಜ ಸಭ್ಯ ವ್ಯಕ್ತಿಯಾಗುತ್ತಾನೆ.

'ಬ್ರಿಟನಿಯಾ ರೊ'ನಲ್ಲಿ, ತಂಡದೊಂದಿಗೆ ಐದು ವರ್ಷವಿದ್ದ ಬ್ರಯಾನ್‌ ಹಂಫ್ರೀಸ್‌ ದೈಹಿಕವಾಗಿ, ಮಾನಸಿಕವಾಗಿ ದಣಿದಿದ್ದರು, ಅವರ ಸ್ಥಾನದಲ್ಲಿ ಜೇಮ್ಸ್‌ ಗುಥ್ರೀ ನೇಮಕಗೊಂಡರು.  ಆರಂಭಿಕ ಧ್ವನಿಮುದ್ರಣಾ ಸಭೆಗಳು ಭಾವುಕತೆಯಿಂದ ಕೂಡಿದ್ದವು. ಆಲ್ಬಮ್‌ ಯಾವ ಹಾದಿಯನ್ನು ಹಿಡಿಯುವುದು ಎಂಬುದರ ಬಗ್ಗೆ ಎಜರಿನ್‌, ಗುಥ್ರೀ ಮತ್ತು ವಾಟರ್ಸ್‌ ಮೂವರಿಗೂ ದೃಢ ಕಲ್ಪನೆಯಿತ್ತು. ಆದರೂ ಎಜ್ರಿನ್‌ರ ಪಾತ್ರವು ವಾಟರ್ಸ್‌ ಮತ್ತು ತಂಡದ ಇತರೆ ಸದಸ್ಯರ ನಡುವೆ ಮಧ್ಯವರ್ತಿರ ರೂಪದಲ್ಲಿ ವೃದ್ಧಿಯಾಯಿತು.  1979ರ ಮಾರ್ಚ್‌ ತಿಂಗಳ ತನಕ ಕಾರ್ಯವು ಮುಂದುವರೆಯಿತು. ಈ ಸಂದರ್ಭದಲ್ಲಿ, ಆರ್ಥಿಕ ಕಷ್ಟದಲ್ಲಿದ್ದ ತಂಡವು ಒಂದು ವರ್ಷ ಅಥವಾ ಅದಕ್ಕಿಂತಲೂ ಹೆಚ್ಚು ಕಾಲ UKಯ ಹೊರಗೆ ಹೋಗಬೇಕಾದ ಸ್ಥಿತಿ ಎದುರಿಸಿತು. ನೈಸ್‌ ಬಳಿ ಸುಪರ್‌ ಬೆಯರ್‌ ಸ್ಟುಡಿಯೊದಲ್ಲಿ ಧ್ವನಿಮುದ್ರಣವನ್ನು ಮುಂದುವರೆಸಿತು. ವಾಟರ್ಸ್‌ರ ಅಪ್ಪಣೆಯಂತೆ ಬಹಳ ಬಿಗಿಯಾದ ಕಾರ್ಯಯೋಜನೆಯಲ್ಲಿ ಧ್ವನಿಮುದ್ರಣಾ ಸಭೆಗಳು ನಡೆದವು.  ಎಜ್ರಿನ್‌ರೊಂದಿಗೆ ವಾಟರ್ಸ್‌ರ ಸಂಬಂಧ ಹದಗೆಡುವಂತಿತ್ತು; ರೈಟ್‌ರೊಂದಿಗಿನ ಸಂಬಂಧ ಸಂಪೂರ್ಣವಾಗಿ ಮುರಿದು ಹೋಗಿತ್ತು.  ತಂಡದ ಎಲ್ಲಾ ಸದಸ್ಯರೂ ಸ್ಟುಡಿಯೊದಲ್ಲಿ ಒಟ್ಟಿಗೆ ಇದ್ದದ್ದು ಅಪರೂಪವಾಗಿತ್ತು. ಎಜ್ರಿನ್‌ರ ಆಗಮನದಿಂದ ತಂಡದ ಆಂತರಿಕ ಸಂಬಂಧಗಳ ಮೇಲಿನ ಪ್ರಭಾವದ ಬಗ್ಗೆ ರೈಟ್‌ ಚಿಂತಾಕ್ರಾಂತರಾದರು. ಅವರು ಆಲ್ಬಮ್‌ನ ಮೇಲೆ ನಿರ್ಮಾಪಕರ ಹೆಸರನ್ನು ನಮೂದಿಸಬೇಕೆಂದು ಪ್ರಸ್ತಾಪಿಸಿದರು. (ಇಲ್ಲಿಯವರೆಗೂ ತಂಡದ ಎಲ್ಲಾ ಆಲ್ಬಮ್‌ಗಳ ಮೇಲೂ 'ಪ್ರೊಡ್ಯೂಸ್ಡ್‌ ಬೈ ಪಿಂಕ್‌ ಫ್ಲಾಯ್ಡ್‌' (ನಿರ್ಮಾಪಕರು: ಪಿಂಕ್‌ ಫ್ಲಾಯ್ಡ್‌) ಎಂದು ನಮೂದಿಸಲಾಗುತ್ತಿತ್ತು) ವಾಟರ್ಸ್‌ ಪರೀಕ್ಷಾರ್ಥ ಅವಧಿಗಾಗಿ ಒಪ್ಪಿಕೊಂಡರು. ಇದರ ನಂತರ ರೈಟ್‌ಗೆ ನಿರ್ಮಾಪಕರ ಕ್ರೆಡಿಟ್‌ ನೀಡಲಾಗುವುದು. ಆದರೆ, ಕೆಲವು ವಾರಗಳ ನಂತರ ವಾಟರ್ಸ್‌ ಮತ್ತು ಎಜ್ರಿನ್‌, ರೈಟ್‌ರ ರೀತಿಗಳ ಬಗ್ಗೆ ಅಸಮಾಧಾನ ವ್ಯಕ್ತಪಡಿಸಿದರು.  ಅಂತಿಮವಾಗಿ ರೈಟ್‌ ಹಗಲಿನ ವೇಳೆ ಸ್ಟುಡಿಯೊಗೆ ಹಾಜರಾಗದೆ ರಾತ್ರಿಯ ವೇಳೆ ಮಾತ್ರ ಕಾರ್ಯನಿರ್ವಹಿಸಿದರು.  ರೈಟ್‌ರಿಂದ ಕೊಡುಗೆಯಿಲ್ಲದ ಕಾರಣ ಗಿಲ್ಮೊರ್‌ ಕೂಡ ತೀವ್ರ ಅಸಮಾಧಾನ ವ್ಯಕ್ತಪಡಿಸಿದರು. 'ಇವರ ಕೆಲಸಕ್ಕೆ ಬಾರದ ಕೃತ್ಯಗಳು ನಮ್ಮೆಲ್ಲರನ್ನೂ ಹುಚ್ಚುಗೊಳಿಸುತ್ತಿವೆ' ಎಂದು ಹೇಳಿದರು.  ರೈಟ್‌ರಿಗೆ ತಮ್ಮದೇ ಆದ ಸಮಸ್ಯೆಗಳಿದ್ದವು. ಅವರ ವೈವಾಹಿಕ ಜೀವನವು ಸಮಸ್ಯೆಯಲ್ಲಿ ಸಿಲುಕಿತ್ತು; ಅವರು ಖಿನ್ನತೆಗೆ ಜಾರಿದ್ದರು.  ಆಲ್ಬಮ್‌ನ್ನು ಕ್ರಿಸ್ಮಸ್ ದಿನ ಬಿಡುಗಡೆ ಮಾಡುವಂತೆ ಕೊಲಂಬಿಯಾ ಸಂಸ್ಥೆಯು ತಂಡಕ್ಕೆ ಪ್ರೇರೇಪಿಸಿ, ಉತ್ತಮವೆನಿಸಿದ ಒಪ್ಪಂದ ನೀಡಿತು. ಅದರಂತೆ ವಾಟರ್ಸ್‌ ಕೆಲಸದ ಹೊರೆಯನ್ನು ಹೆಚ್ಚಿಸಿದರು. ಆದರೆ, ರಜೆಯ ಮೇಲೆ ಕುಟುಂಬದೊಂದಿಗೆ ರೋಡ್ಸ್‌ಗೆ ಹೋಗಿದ್ದ ರೈಟ್‌, ರಜೆಯನ್ನು ಮೊಟಕುಗೊಳಿಸಿ ವಾಪಸಾಗಲು ನಿರಾಕರಿಸಿದರು.  2008ರಲ್ಲಿ ಪ್ರಕಟವಾದ *ಕಂಫರ್ಟಬ್ಲಿ ನಂಬ್‌‌* ನಲ್ಲಿ ಲೇಖಕರ ಪ್ರಕಾರ, ವಾಟರ್ಸ್‌ ಒ'ರೂರ್ಕ್‌ಗೆ ಕರೆ ಮಾಡಿ, ಹೊಸ ಧ್ವನಿಮುದ್ರಣಕ್ಕಾಗಿ ಸಿದ್ಧತೆ ನಡೆಸಲು ರೈಟ್‌ಗೆ ಸೂಚನೆ ನೀಡುವಂತೆ ಹೇಳಿದರು. ಇದಕ್ಕೆ ರೈಟ್‌ 'ಹಾಳಾಗ್‌ ಹೋಗು ಅಂತ ರೊಜರ್‌ಗೆ ಹೇಳು...' ಎಂದು ಉತ್ತರಿಸಿದರಂತೆ. ಗಿಲ್ಮೊರ್‌ ರಜೆಯ ಮೇಲೆ ಡಬ್ಲಿನ್‌ನಲ್ಲಿದ್ದರು. ಅವರಿಗೆ ಈ ಘರ್ಷಣೆಯ ಬಗ್ಗೆ ತಿಳಿದಾಗ ಈ ಪರಿಸ್ಥಿತಿಯನ್ನು ತಿಳಿಗೊಳಿಸಲು ಯತ್ನಿಸಿದರು.  ನಂತರ ಅವರು ರೈಟ್‌ರೊಂದಿಗೆ ಮಾತನಾಡಿ ತಮ್ಮ ಬೆಂಬಲವನ್ನು ಸೂಚಿಸಿದರು. ಆದರೆ 'ನಿಮ್ಮಿಂದ ಆಲ್ಬಮ್‌ ಬಗ್ಗೆ ಯಾವುದೇ ಕೊಡುಗೆಯಿಲ್ಲ' ಎಂದು ರೈಟ್‌ಗೆ ನೆನಪಿಸಿದರು.  ರೈಟ್‌‌ಗೆ ತಂಡದಿಂದ ಹೊರಹೋಗುವಂತೆ ವಾಟರ್ಸ್‌ ಒತ್ತಾಯಿಸಿದರು. ಇಲ್ಲದಿದ್ದಲ್ಲಿ *ದಿ ವಾಲ್‌*  ಆಲ್ಬಮ್‌ ಬಿಡುಗಡೆಗೊಳಿಸುವುದಿಲ್ಲವೆಂದು ಬೆದರಿಕೆ ಹಾಕಿದರು.  ಹಲವು ದಿನಗಳ ನಂತರ, ತಂಡದ ಆರ್ಥಿಕ ಪರಿಸ್ಥಿತಿ ಮತ್ತು ವ್ಯಕ್ತಿಗಳ ನಡುವಣ ಸಂಬಂಧಗಳು ಹದಗೆಡುತ್ತಿರುವುದರಿಂದ ಚಿಂತೆಗೀಡಾದ ರೈಟ್‌ ಪಿಂಕ್‌ ಫ್ಲಾಯ್ಡ್‌ ತಂಡಕ್ಕೆ ವಿದಾಯ ಹೇಳಿದರು. ರೈಟ್‌ಗೆ ಕೊಕೈನ್‌ ವ್ಯಸನವಿತ್ತು ಎಂಬ ವದಂತಿಗಳಿದ್ದವು (ಆದರೆ ರೈಟ್‌ ಈ ವದಂತಿಗಳನ್ನು ಯಾವಾಗಲೂ ತಳ್ಳಿಹಾಕುತ್ತಿದ್ದರು). ಪೂರ್ಣಗೊಂಡ ಆಲ್ಬಮ್‌ನಲ್ಲಿ ರೈಟ್‌ ಹೆಸರು ಇಲ್ಲದಿದ್ದರೂ, ನಂತರದ *ದಿ ವಾಲ್‌*  ಪ್ರವಾಸದಲ್ಲಿ ಅವರನ್ನು ಸೆಷನ್ ಸಂಗೀತಗಾರರಾಗಿ ತಂಡದೊಂದಿಗೆ ಸೇರಿಸಿಕೊಳ್ಳಲಾಯಿತು.  ಈ ಆಲ್ಬಮ್‌ನ ನಿರ್ಮಾಣ ಕಾರ್ಯ ಮುಂದುವರೆಯಿತು. 1979ರ ಆಗಸ್ಟ್‌ ತಿಂಗಳ ಹೊತ್ತಿಗೆ ಆಲ್ಬಮ್‌ ಹೆಚ್ಚುಕಡಿಮೆ ಬಿಡುಗಡೆಗೆ ಸಿದ್ಧವಾಗಿತ್ತು.  ಸೆಷನ್ ಸಂಗೀತಗಾರರಾದ ಪೀಟರ್‌ ವುಡ್‌ ಮತ್ತು ಫ್ರೆಡೀ ಮ್ಯಾಂಡೆಲ್‌ರ ನೆರವಿನೊಂದಿಗೆ ರೈಟ್‌ ತಮ್ಮ ಜವಾಬ್ದಾರಿಗಳನ್ನು ಪೂರ್ಣಗೊಳಿಸಿದರು. ಮೇಸನ್‌ನಲ್ಲಿ ನಡೆದ "ಮದರ್‌" ಆಲ್ಬಮ್‌ನಲ್ಲಿ ಜೆಫ್‌ ಪಾರ್ಕರೊ ವಿಶೇಷವಾಗಿ ಡ್ರಮ್ಸ್‌ ನುಡಿಸಿದರು.  ಈ ಆಲ್ಬಮ್‌ಗೆ ಅಗತ್ಯವಾದ ವಿವಿಧ ಧ್ವನಿ ಪರಿಣಾಮಗಳ ಗ್ರಹಣಾ ಪ್ರಕ್ರಿಯೆಯ ಮೇಲ್ವಿಚಾರಣೆಯನ್ನು ಎಜ್ರಿನ್‌ ಮತ್ತು ವಾಟರ್ಸ್‌ ನೋಡಿಕೊಂಡಿದ್ದರು.  *ದಿ ವಾಲ್‌*  ಕಾರ್ಯಕ್ರಮ ಕೊನೆಗೊಳ್ಳುತ್ತಿದ್ದಂತೆ, ಅಂತಿಮ ಧ್ವನಿ ಮಿಶ್ರಣದ ಜವಾಬ್ದಾರಿಯನ್ನು ವಾಟರ್ಸ್‌, ಗಿಲ್ಮೊರ್‌, ಎಜ್ರಿನ್‌ ಮತ್ತು ಗುಥ್ರೀಗೆ ಮೇಸನ್‌ ವಹಿಸಿದರು, ಮತ್ತು ತಮ್ಮ ಮೊದಲ ಸೊಲೊ ಆಲ್ಬಮ್‌ *ನಿಕ್‌ ಮೇಸನ್ಸ್‌ ಫಿಕ್ಷಿಚಿಯಸ್‌ ಸ್ಟೊರೀಸ್‌* ಗಾಗಿ ಧ್ವನಿಮುದ್ರಣ ಮಾಡಲು ನ್ಯೂಯಾರ್ಕ್‌ಗೆ ತೆರಳಿದರು. "ಅನದರ್‌ ಬ್ರಿಕ್‌ ಇನ್‌ ದಿ ವಾಲ್‌ (ಭಾಗ II)" ಎಂಬ ಹಾಡಿನೊಂದಿಗೆ ಈ ಆಲ್ಬಮ್‌ಗೆ ಜಾಹೀರಾತು ಪ್ರಚಾರ ನೀಡಲಾಯಿತು. ಈ ಹಾಡು ಅಮೆರಿಕಾ ಸಂಯುಕ್ತ ಸಂಸ್ಥಾನದ ಬಿಲ್‌ಬೋರ್ಡ್‌ ಹಾಟ್‌ 100 ಮತ್ತು UK ಸಿಂಗಲ್ಸ್‌ ನಕ್ಷೆ ಇವೆರಡರಲ್ಲಿಯೂ #1 ಸ್ಥಾನ ಗಳಿಸಿತು.
1979ರ ನವೆಂಬರ್ 30ರಂದು *ದಿ ವಾಲ್‌*  ಬಿಡುಗಡೆಯಾಯಿತು. ಇದು ನಂತರದ ಹದಿನೈದು ವಾರಗಳವರೆಗೂ ಮೊದಲನೇ ಸ್ಥಾನವನ್ನು ಅಲಂಕರಿಸಿತ್ತು. 2009ರ ಅಂಕಿ ಅಂಶಗಳ ಪ್ರಕಾರ ಇದನ್ನು 23x ಪ್ಲಾಟಿನಮ್‌ ಎಂದು ಪ್ರಮಾಣೀಕರಿಸಲಾಗಿದೆ (ಆದರೆ 11.5&nbsp;ದಶಲಕ್ಷದಷ್ಟು ಬೆಲೆಯ ಆಲ್ಬಮ್‌ ಮಾರಾಟವಾಗಿದೆ). *ದಿ ನ್ಯೂಯಾರ್ಕ್‌ ಟೈಮ್ಸ್‌*  ಪ್ರಕಾರ 1979 ಮತ್ತು 1990 ನಡುವೆ ಆಲ್ಬಮ್‌ನ 19 ದಶಲಕ್ಷ ಪ್ರತಿಗಳು ವಿಶ್ವದಾದ್ಯಂತ ಮಾರಾಟವಾಗಿದ್ದವು. ಆಲ್ಬಮ್‌ನ ರಕ್ಷಾಕವಚವನ್ನು ಯಾವುದೇ ಲೋಗೋ ಅಥವಾ ತಂಡದ ಹೆಸರಿಲ್ಲದೆ, ಸರಳ ಬಿಳಿ ಇಟ್ಟಿಗೆಯ ಗೋಡೆಯಂತೆ ಕನಿಷ್ಠವಾಗಿ ವಿನ್ಯಾಸಗೊಳಿಸಲಾಗಿತ್ತು. *ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌*  ಆಲ್ಬಮ್‌ ನಂತರ ಹೊರಬಂದ ಮೊದಲ ಆಲ್ಬಮ್‌ ರಕ್ಷಾಕವಚವಿದು, ಇದನ್ನು ಹಿಪ್‌ಗ್ನೋಸಿಸ್ ವಿನ್ಯಾಸಗೊಳಿಸಿಲ್ಲ ಎಂಬುದು ವಿಶೇಷ.*ದಿ ವಾಲ್‌* ಗೆ ಅನಿಮೇಷನ್ ‌ಸರಣಿಗಳನ್ನು ನಿರ್ಮಿಸುವುದಕ್ಕೆ ಗೆರಾಲ್ಡ್‌ ಸ್ಕೇರ್ಫೆರನ್ನು ನೇಮಿಸಲಾಯಿತು.  ಗೆರಾಲ್ಡ್‌ ಸ್ಕೇರ್ಫೆ ಅವರು ಲಂಡನ್‌ನಲ್ಲಿರುವ ತಮ್ಮ ಸ್ಟುಡಿಯೊದಲ್ಲಿ ಡೊವ್ ಆಫ್ ಪೀಸ್ ಎಕ್ಸ್‌ಪ್ಲೋಡಿಂಗ್‌, ಎ ಸ್ಕೂಲ್ ಮಾಸ್ಟರ್‌ ಮತ್ತು ಪಿಂಕ್ಸ್‌ ಮದರ್‌ ಸೇರಿದಂತೆ ನೈಟ್ ಮರೀಷ್‌ ವಿಶನ್ಸ್‌ ಆಫ್ ಫ್ಯುಚರ್‌ ಸರಣಿಗಳನ್ನು ನಿರ್ಮಿಸಲು ಮೈಕ್ ಸ್ಟೌರ್ಟ್‌ ಮತ್ತು ನಲವತ್ತು ಅನಿಮೇಟರ್‌ಗಳ ತಂಡವನ್ನು ನೇಮಿಸಿಕೊಂಡರು. ದೊಡ್ಡ ಗಾಳಿ ತುಂಬಿದ ಗೊಂಬೆಯನ್ನು ಸಹ ಲೈವ್‌ ಕಾರ್ಯಕ್ರಮಕ್ಕಾಗಿ ರಚಿಸಲಾಗಿತ್ತು. ಅದೇ ಸಮಯದಲ್ಲಿ ತಂಡದ ಸದಸ್ಯರ ನಡುವಿನ ಸಾಮರಸ್ಯವು ಅತ್ಯಂತ ಕಳಪೆಮಟ್ಟದಲ್ಲಿತ್ತು.  ಅವರ ನಾಲ್ಕು ವಿನ್ನೆಬ್ಯಾಗೊಗಳನ್ನು ಒಂದು ವೃತ್ತದೊಳಗೆ ನಿಲ್ಲಿಸಲಾಗಿತ್ತು. ಆದರೆ ಅವುಗಳ ಬಾಗಿಲುಗಳು ವೃತ್ತದ ಮಧ್ಯಭಾಗಕ್ಕೆ ತುಂಬಾ ದೂರದಲ್ಲಿದ್ದವು. ವಾಟರ್ಸ್‌ ಪ್ರತ್ಯೇಕವಾಗಿಯೇ ಇದ್ದು, ತಮ್ಮದೇ ವಾಹನದಲ್ಲಿ ಕಾರ್ಯಕ್ರಮದ ಸ್ಥಳವನ್ನು ತಲುಪಿದರು. ತಂಡದ ಇತರ ಸದಸ್ಯರೊಂದಿಗೆ ಸೇರದೆ, ಪ್ರತ್ಯೇಕ ಹೋಟೆಲ್‌ನಲ್ಲಿ ಉಳಿದುಕೊಂಡಿದ್ದರು. ಅವರಿಗೆ ಮೊದಲೇ ಸಂಭಾವನೆ ಪಾವತಿಸಿ ರೈಟ್‌ರನ್ನು ಈ ಕಾರ್ಯಕ್ರಮಕ್ಕೆ ಕರೆಸಲಾಗಿತ್ತು.  ಈ ಕಾರ್ಯಕ್ರಮದಲ್ಲಿ ತಂಡವು ಸುಮಾರು $600,000ರಷ್ಟು ನಷ್ಟ ಅನುಭವಿಸಿದರೂ, ರೈಟ್ ತಂಡದಲ್ಲಿದ್ದುಕೊಂಡು ಲಾಭಗಳಿಸಿದ ಏಕೈಕ 'ಸದಸ್ಯ'ರಾಗಿದ್ದರು. ಫಿಲಾಡೆಲ್ಫಿಯಾದ ಜಾನ್‌ F. ಕೆನಡಿ ಕ್ರೀಡಾಂಗಣದಲ್ಲಿ ಕಾರ್ಯಕ್ರಮ ನೀಡುವಂತೆ ತಂಡವನ್ನು ಕೇಳಿಕೊಳ್ಳಲಾಗಿತ್ತು, ಆದರೆ ವಾಟರ್ಸ್‌ ಪಾಲ್ಗೊಳ್ಳಲು ನಿರಾಕರಿಸಿದರು.  ಆದರೆ ಆ ವರ್ಷ ಪಿಂಕ್ ಫ್ಲಾಯ್ಡ್ ತಂಡ ತೆರಿಗೆ ಪಾವತಿಸದ ಕಾರಣ UK ಮರಳಬೇಕಾಯಿತು. ಆದರೆ ಪ್ರಮುಖ ಚಿತ್ರದಲ್ಲಿ ನಟಿಸುವ ಅವಕಾಶ ಮತ್ತು ಹಣದ ಆಸೆಯಿಂದ ಇದರಲ್ಲಿ ಅಭಿನಯಿಸಲು ಕೊನೆಗೂ ಒಪ್ಪಿದರು.'* *  ***ಚಿತ್ರ ನಿರ್ಮಾಣದ ವೇಳೆ ವಾಟರ್ಸ್ ಆರು ವಾರಗಳ ರಜೆಯಲ್ಲಿದ್ದರು. ನಂತರ, ಹಿಂದಿರುಗಿ ಬಂದಾಗ ಪಾರ್ಕರ್‌ ತಮ್ಮ ಕ್ರಿಯೇಟಿವ್‌ ಲೈಸೆನ್ಸ್‌ (ಸೃಜನಶೀಲ ಪ್ರಕಾರಗಳಿಗೆ ನೀಡುವ ಅನುಮತಿ) ಬಳಸಿಕೊಂಡು ಚಿತ್ರದ ಭಾಗಗಳನ್ನು ತಮಗೆ ಬೇಕಾದಂತೆ ಬದಲಾಯಿಸಿದ್ದಾರೆ ಎಂಬುದು ತಿಳಿದುಬಂತು.  ** * ***ವಾಟರ್ಸ್ ಕೆಂಡಾಮಂಡಲವಾದರು, ಇಬ್ಬರಿಗೂ ಜಗಳವಾಯಿತು. ಪಾರ್ಕರ್‌ ಹೊರಹೋಗುವಂತೆ ಬೆದರಿಸಿದರು. ** * ***ತಾನು ಕೂಡ ಒಂದು ಕಾಲದಲ್ಲಿ ಬೇಸ್‌ ವಾದ್ಯಗಾರ ಮತ್ತು ಬ್ಯಾಂಡ್‌ನ ಇತರೆ ಸದಸ್ಯರು ಬ್ಯಾಂಡ್‌ನ ಷೇರುದಾರರು ಮತ್ತು ನಿರ್ದೇಶಕರಾಗಿದ್ದರು ಎಂಬುದನ್ನು ನೆನಪಿಸಿಕೊಂಡು, ತಮ್ಮ ದೃಷ್ಟಿಕೋನವನ್ನು ಮರುಪರಿಶೀಲಿಸುವಂತೆ ವಾಟರ್ಸ್‌ರಲ್ಲಿ ಗಿಲ್ಮರ್‌ ಪರಿ ಪರಿಯಾಗಿ ಕೋರಿದರು, ಅಲ್ಲದೆ ಅಂತಹ ತೀರ್ಮಾನಗಳನ್ನು ಯಾರೂ ಸಮ್ಮತಿಸುವುದಿಲ್ಲ ಎಂದೂ ಹೇಳಿದರು. ** * ***ಚಿತ್ರದ ಕೆಲವು ಹಾಡುಗಳಿಗೆ ತಿದ್ದುಪಡಿ ಮಾಡಿದ ಧ್ವನಿಪಥವನ್ನು ರಚಿಸಲಾಗಿತ್ತು. ** * '*ಜುಲೈ 1982ರಲ್ಲಿ *ದಿ ವಾಲ್‌*  ಬಿಡುಗಡೆಯಾಯಿತು.*'

### ವಿಭಜನೆ (1982–1985) 
#### *ದಿ ಫೈನಲ್‌ ಕಟ್‌* 
*ಸ್ಪೇರ್‌ ಬ್ರಿಕ್ಸ್‌*  ಅವರು *ದಿ ವಾಲ್‌*  ಚಿತ್ರದ ಆಲ್ಬಮ್‌ಗೆ ಧ್ವನಿಪಥ ನೀಡಬೇಕಿತ್ತು, ಆದರೆ ಫಾಲ್ಕ್‌ಲೆಂಡ್ ವಿವಾದ ಪ್ರಾರಂಭವಾದಾಗ, ಹೊಸ ಸಾಹಿತ್ಯವನ್ನು ವಾಟರ್ಸ್‌ ಬರೆಯುತ್ತಿದ್ದರು. ಇದು ವಾಟರ್ಸ್‌ ಮತ್ತು ಗಿಲ್ಮೊರ್‌ ಜೊತೆಯಾಗಿ ಪಾಲ್ಗೊಂಡ ಕೊನೆಯ ‌ಪಿಂಕ್‌ ಫ್ಲಾಯ್ಡ್‌ ಆಲ್ಬಮ್‌ ಕೂಡ ಹೌದು. ದ್ವೀಪದ ಮೇಲಿನ ದಾಳಿ ಬಗ್ಗೆ ಮಾರ್ಗರೇಟ್‌ ಥೇಚರ್‌‌ರ ಪ್ರತಿಕ್ರಿಯೆಯಲ್ಲಿ ದೇಶಭಕ್ತಿಯಿದ್ದರೂ, ಅದು ಅನಗತ್ಯವಾಗಿತ್ತು ಎಂಬುದು ಸಮಾಜವಾದಿ ವಾಟರ್ಸ್‌ ನಿಲುವಾಗಿತ್ತು, ಮತ್ತು ನಂತರ ಅವರು ತಮ್ಮ ಹೊಸ ಅಲ್ಬಮ್‌ *ರಿಕ್ವಿಮ್‍‌‌ ಫಾರ್‌ ಎ ಪೋಸ್ಟ್-ವಾರ್‌ ಡ್ರೀಮ್‌‌* ನಲ್ಲಿ ದಿವಂಗತ ತಂದೆಗೆ ಸಮರ್ಪಿಸಿದರು. *ದಿ ವಾಲ್‌*  ಅಲ್ಬಮ್‌ನಲ್ಲಿ ಹಾಡುಗಳು ಮಾತ್ರವಲ್ಲದೆ, ಹೊಸ ವಿಷಯಗಳಿರಬೇಕೆಂಬ ಬಗ್ಗೆ ವಾಟರ್ಸ್‌ ಮತ್ತು ಗಿಲ್ಮೊರ್‌ ನಡುವೆ ಚರ್ಚೆ ಏರ್ಪಟ್ಟಿತು. ಕಳೆದ ಕೆಲವು ವರ್ಷಗಳಿಂದ ಗಿಲ್ಮೊರ್‌ ಸಂಗೀತ ತಂಡದ ಸಾಹಿತ್ಯ ಸಂಗ್ರಹದಲ್ಲಿ ಅಷ್ಟೇನು ಅನುಭವವಿಲ್ಲದಿರುವುದರಿಂದ, ವಾಟರ್ಸ್‌ ಅವರ ಕಾರ್ಯನಿರ್ವಹಣೆಯ ಬಗ್ಗೆ ಅನುಮಾನವಿತ್ತು.
ಮೈಕಲ್‌ ಕಾಮೆನ್‌ (*ದಿ ವಾಲ್‌*  ವಾದ್ಯವೃಂದವನ್ನು ರೂಪಿಸಿದವರು) ಇಬ್ಬರ ನಡುವೆ ಸಂಧಾನಕಾರರಾಗಿ  ಕೆಲಸ ಮಾಡಿದರು, ಅಂತೆಯೇ ಆಲ್ಬಮ್‌ನಲ್ಲಿ ರಿಚರ್ಡ್‌ ರೈಟ್‌ರ ಪಾತ್ರವನ್ನು ನಿರ್ವಹಿಸಿದರು. ಜೇಮ್ಸ್‌ ಗುತ್ರೀ ಆಗ ಸ್ಟುಡಿಯೋ ಇಂಜಿನಿಯರ್‌ ಆಗಿದ್ದರು, ಮತ್ತು ಅಚ್ಚರಿಯೆಂಬಂತೆ ಮೇಸನ್‌ರಿಗೆ ರೇ ಕೂಪರ್‌ ಮತ್ತು ಆಂಡಿ ನ್ಯೂಮಾರ್ಕ್‌ ನೆರವಾದರು. ಇದರ ಜೊತೆಗೆ ಸ್ಯಾಕ್ಸೊಫೋನ್‌ ನುಡಿಸಲು ಬೇಕರ್‌ ಸ್ಟ್ರೀಟ್‌ನ ರಾಫೀಲ್‌ ರಾವನ್‌ಸ್ಕಾಫ್ಟ್‌ನ್ನು ಗುತ್ತಿಗೆಯ ಮೇಲೆ ನೇಮಿಸಿಕೊಂಡರು (ಹಿಂದಿನ ಫ್ಲಾಯ್ಡ್‌ ಆಲ್ಬಮ್‌ಗಳು ನಿರ್ದಿಷ್ಟ ಸಂಗೀತಗಾರರ ಕಾರ್ಯಕ್ರಮವನ್ನು ಪುನರಾವರ್ತಿಸುವಂತೆ ಮಾಡಿದ್ದವು). ಹೂಕೆಂಡ್‌ ಮನೋರ್‌ನಲ್ಲಿರುವ ಗಿಲ್ಮೊರ್‌ ಮನೆಯ ಸ್ಟುಡಿಯೊ ಮತ್ತು ಈಸ್ಟ್‌ ಶೀನ್‌ನಲ್ಲಿರುವ ವಾಟರ್ಸ್‌ ಮನೆಯ ಸ್ಟುಡಿಯೊ ಸೇರಿದಂತೆ ಎಂಟು ಹೊಸ ಸ್ಟುಡಿಯೊಗಳಲ್ಲಿ ಧ್ವನಿಮುದ್ರಣ ಕಾರ್ಯ ಜರುಗಿತು.  ತಂಡದಲ್ಲಿನ ಗೊಂದಲ ದಿನಗಳೆದಂತೆ ವಿಷಮಿಸುತ್ತಾ ಹೋಯಿತು.  ವಾಟರ್ಸ್‌ ಮತ್ತು ಗಿಲ್ಮೊರ್‌ ಪ್ರತ್ಯೇಕವಾಗಿ ಕೆಲಸಮಾಡಿದರು, ಆದರೆ ಕೆಲಸ ಅಸಾಮಾನ್ಯ ಎನಿಸುವಂತಿರಲಿಲ್ಲ. ಈ ಈ ನಡುವೆ ಗಿಲ್ಮೊರ್‌ ಪ್ರಯಾಸಪಡುತ್ತಿದ್ದರು, ಕೆಲವೊಮ್ಮೆ ಕೆಲಸದಲ್ಲಿ ಸಮತೋಲನವಿರಲಿಲ್ಲ.  ಸ್ಟುಡಿಯೊದಲ್ಲಿ ಧ್ವನಿಮುದ್ರಣ ಪ್ರಗತಿಯಲ್ಲಿದ್ದ ಸಂದರ್ಭದಲ್ಲಿ ವಾಟರ್ಸ್‌ ತಾಳ್ಮೆ ಕಳೆದುಕೊಂಡು ಕಮೆನ್‌ರೊಂದಿಗೆ ಏರುದನಿಯಲ್ಲಿ ಮಾತನಾಡಿದ್ದಲ್ಲದೆ, ಸ್ಟುಡಿಯೊದ ನಿಯಂತ್ರಣ ಕೊಠಡಿಯಲ್ಲಿದ್ದ ಪುಸ್ತಕದಲ್ಲಿ, "ಐ ಮಶ್ಟ್ ನಾಟ್ ಫಕ್ ಶೀಪ್" ಎಂದು ಪುನಃಪುನಃ ಬರೆಯುತ್ತಿದ್ದರು. ಆಲ್ಬಮ್‌ನಲ್ಲಿ ಬಳಸುವುದಕ್ಕಾಗಿ ಹೊಸ ಹೊಲೊಫೋನಿಕ್‌ ವ್ಯವಸ್ಥೆಯ ಧ್ವನಿ ಪರಿಣಾಮಗಳ ಪ್ರಯೋಗಗಳ  ಧ್ವನಿಮುದ್ರಣದಲ್ಲಿ ತೊಡಗಿದ್ದ ಕಾರಣ ಆಲ್ಬಮ್‌ನಲ್ಲಿ ಮೇಸನ್‌ರ ಪಾತ್ರ ತೀರಾ ಕಡಿಮೆಯಿತ್ತು.  ಅಂತಿಮ ಚರ್ಚೆಯ ನಂತರ, ನಿರ್ಮಾಪಕ ಗಿಲ್ಮೊರ್‌ ಹೆಸರನ್ನು ಕೊಡುಗೆ ನೀಡಿದವರ ಪಟ್ಟಿಯಿಂದ ತೆಗೆದುಹಾಕಲಾಯಿತು, ಆಲ್ಪಂಗೆ ತಾನು ಸಾಹಿತ್ಯ ನೀಡದೇ ಇದ್ದುದಕ್ಕೆ ತಮ್ಮನ್ನು ವಾಟರ್ಸ್‌ ತೆಗೆದಿರಬಹುದೆಂದು ಭಾವಿಸಿದರು.

ಈ ಹೊತ್ತಿಗೆ ಹಿಪ್‌ಗ್ನೋಸಿಸ್‌ ಕೂಡ ತಂಡದಿಂದ ಹೊರಗೆ ಉಳಿದಿದ್ದರು, ಮತ್ತೆ ಥೋರ್ಜರ್ಸನ್‌ ರಕ್ಷಾಕವಚದ ವಿನ್ಯಾಸ ಮಾಡಬೇಕಾಗಿ ಬಂತು. ವಾಟರ್ಸ್‌ ತಮಗೆ ಬೇಕಾದ ವಿನ್ಯಾಸ ಆಯ್ಕೆಮಾಡಿಕೊಂಡರು. ಆಲ್ಬಮ್‌ಗೆ ಚಿತ್ರಗಳನ್ನು ತೆಗೆಯಲು ಅವರ ಭಾವ ವಿಲ್ಲಿ ಕ್ರಿಸ್ಟೀಯನ್ನು ನಿಯೋಜಿಸಲಾಯಿತು..

#### "ಸ್ಪೆಂಟ್ ಫೋರ್ಸ್‌" 
right|thumb|1984ರಲ್ಲಿ ಗಿಲ್ಮೊರ್‌ ತಮ್ಮ ಎಬೌಟ್ ಫೇಸ್‌ ಪ್ರವಾಸದಲ್ಲಿರುವಾಗ ಬ್ರುಸ್ಸೆಲ್ಸ್‌ನಲ್ಲಿ ಕಾರ್ಯಕ್ರಮ ನೀಡಿದರು
1984ರಲ್ಲಿ ಗಿಲ್ಮೊರ್‌ ತಮ್ಮ ಎರಡನೇ ಸೋಲೋ ಆಲ್ಬಮ್‌*ಎಬೌಟ್ ಫೇಸ್‌* ನ ಧ್ವನಿಮುದ್ರಣ ಮಾಡಿದರು. ಜಾನ್ ಲೆನನ್‌ರ ಹತ್ಯೆಯಿಂದ ಹಿಡಿದು ವಾಟರ್ಸ್‌ರೊಂದಿಗಿನ ಸಂಬಂಧದವರೆಗಿನ ತಮ್ಮ ಭಾವನೆಗಳನ್ನು ವ್ಯಕ್ತಪಡಿಸಲು ಇದನ್ನು ಬಳಸಿಕೊಂಡರು. ಪಿಂಕ್‌ ಫ್ಲಾಯ್ಡ್‌ನಿಂದ ದೂರ ಉಳಿಯುವುದಕ್ಕಾಗಿ ಈ ಆಲ್ಬಂನ್ನು ಬಳಸಿಕೊಂಡಿದ್ದನ್ನು ಗಿಲ್ಮೊರ್ ಒಪ್ಪಿಕೊಂಡರು.  ಅದೇ ಸಮಯದಲ್ಲಿ, ವಾಟರ್ಸ್‌ ತಮ್ಮ ಹೊಸ ಸೋಲೋ ಆಲ್ಬಮ್‌ *ದಿ ಪ್ರೋಸ್‌ ಆಂಡ್ ಕಾನ್ಸ್‌ ಆಫ್‌ ಹಿಚ್ ಹೈಕಿಂಗ್‌* ನ್ನು ಪ್ರಸ್ತುತಪಡಿಸಲು ಪ್ರವಾಸವನ್ನು ಕೈಗೊಂಡರು. ಆ ಹೊತ್ತಿಗೆ, ರಿಚರ್ಡ್‌ ರೈಟ್‌ ಡೇವ್‌ ಹ್ಯಾರಿಸ್‌ನೊಂದಿಗೆ ಸೇರಿ Zee ರಚಿಸಿದ್ದರು. ರೈಟ್ ಆಲ್ಬಮ್‌ನಲ್ಲಿ ಫೇರ್‌ಲೈಟ್‌ CMIಯನ್ನು ಅತಿಯಾಗಿ ಬಳಸಿಕೊಂಡಿದ್ದರಿಂದ ಸಮಾಜದಲ್ಲಿ ತಮ್ಮ *ಅಸ್ತಿತ್ವವನ್ನು ಕಂಡುಕೊಂಡರು*  (1980ನೇ ದಶಕದಲ್ಲಿ ಪ್ರಸಿದ್ಧ ಸಂಗೀತ ಸಂಯೋಜಕರಾಗಿದ್ದರು). ಆಲ್ಬಮ್‌ ಬಿಡುಗಡೆಯಾದ ನಂತರ ಅಭಿಮಾನಿಗಳ ಗಮನ ಸೆಳೆಯುವಲ್ಲಿ ವಿಫಲವಾಯಿತು. ರೈಟ್‌ ಕೂಡ ವಿಚ್ಛೇದನದ ಬಿಕ್ಕಟ್ಟಿನಲ್ಲಿ ಸಿಲುಕಿದ್ದರು, "…ನಾನು ಈ ಆಲ್ಬಮ್‌ನ್ನು ನನ್ನ ಜೀವನದ ಕಷ್ಟ ಕಾಲದಲ್ಲಿ ಮಾಡಿದ್ದೇನೆ" ಎಂದು ಹೇಳಿದರು. 1985ರ ಆಗಸ್ಟ್‌ನಲ್ಲಿ ಮೇಸನ್‌ ತಮ್ಮ ಸೋಲೋ ಆಲ್ಬಮ್‌ ‌*ಪ್ರೋಫೈಲ್ಸ್‌*  ಬಿಡುಗಡೆಗೊಳಿಸಿದರು. ಅದರಲ್ಲಿನ "ಲೈ ಫಾರ್‌ ಎ ಲೈ"ನಲ್ಲಿ ಗಿಲ್ಮೊರ್‌ ಪಾಲ್ಗೊಂಡಿದ್ದರು. ಪಿಂಕ್‌ ಫ್ಲಾಯ್ಡ್‌ ಹಿಂದೆ ಸ್ಪೆಂಟ್ ಫೋರ್ಸ್‌ ಆಗಿತ್ತು ಎಂದು ವಾಟರ್ಸ್‌ ಭಾವಿಸಿದ್ದರು, ಅವರು ಮುಂದೆ ರಾಜಧನ ಪಾವತಿಯ ಕುರಿತು ಮಾತುಕತೆ ನಡೆಸುವುದಕ್ಕಾಗಿ ಒ'ರೂರ್ಕ್‌ರನ್ನು ಸಂಪರ್ಕಿಸಿದ್ದರು. ಒ'ರೂರ್ಕ್‌ ಇದನ್ನು ಮೇಸನ್‌ ಮತ್ತು ಗಿಲ್ಮೊರ್‌ರಿಗೆ ತಿಳಿಸಿದರು, ವಾಟರ್ಸ್‌ ಇದಕ್ಕೆ ಪ್ರತಿಯಾಗಿ ಒ'ರೂರ್ಕ್‌ರನ್ನು ವಜಾಮಾಡಲು ಪ್ರಯತ್ನಿಸಿದರು.  ನಂತರ ವಾಟರ್ಸ್‌ ಪಿಂಕ್‌ ಫ್ಲಾಯ್ಡ್‌ ಹೆಸರು ಬಳಸುವುದನ್ನು ತಡೆಯಲು ಉಚ್ಚ ನ್ಯಾಯಾಲಯದ ಮೆಟ್ಟಿಲೇರಿದರು.
ವಾಟರ್ಸ್‌ EMI ಮತ್ತು ಕೊಲಂಬಿಯಾಕ್ಕೆ ಬರೆದರು, ಅಲ್ಲದೆ ನಂತರ ತಮ್ಮನ್ನು ಕರಾರಿನಿಂದ ಮುಕ್ತಿಗೊಳಿಸುವಂತೆ ಕೇಳಿ ತಂಡವನ್ನು ತ್ಯಜಿಸುವ ನಿರ್ಧಾರವನ್ನು ಪ್ರಕಟಿಸಿದರು.  ಪಿಂಕ್‌ ಫ್ಲಾಯ್ಡ್‌ನ್ನು ಮುಳುಗಿಸಲೆಂದೇ ವಾಟರ್ಸ್‌ ಅವಸರ ಅವಸರವಾಗಿ ಬಿಡುತ್ತಿದ್ದಾರೆ ಎಂದು ಗಿಲ್ಮೊರ್‌ ಭಾವಿಸಿದರು. ಪಿಂಕ್ ಫ್ಲಾಯ್ಡ್‌ನ ಹೊಸ ಆಲ್ಬಮ್‌ನಲ್ಲಿ ಕೆಲಸ ಮಾಡದೇ ಇರುವುದರಿಂದ ಕರಾರನ್ನು ವಾಟರ್ಸ್ ಉಲ್ಲಂಘಿಸಿದಂತಾಗಿದೆ - ಇದರಿಂದಾಗಿ ಅವರಿಗೆ ಸಂದಾಯವಾಗುವ ರಾಜಧನ ನಿಲ್ಲುತ್ತದೆ ಎಂದು ಗಿಲ್ಮೊರ್‌ ಘೋಷಿಸಿದರು. ತಂಡದ ಇತರ ಸದಸ್ಯರು ಮೊಕದ್ದಮೆ ಬೆದರಿಕೆ ಹಾಕಿದ್ದರಿಂದಾಗಿ ಅವರು ಅನಿವಾರ್ಯವಾಗಿ ಹೊರಹೋಗಬೇಕಾಯಿತು.  ನ್ಯಾಯಾಲಯದಲ್ಲಿ ಮೊಕದ್ದಮೆ ಬಾಕಿಯಿರುವುದರಿಂದ, ಒ'ರೂರ್ಕ್‌ ವಾಟರ್ಸ್‌ ಇಲ್ಲದೆ ತಂಡವನ್ನು ನಿಭಾಯಿಸುತ್ತಿದ್ದರು. ತಮ್ಮ ವ್ಯವಹಾರಗಳನ್ನು ನೋಡಿಕೊಳ್ಳಲು ಪೀಟರ್‌ ರೂಜ್‌ರನ್ನು ಒ'ರೂರ್ಕ್‌ ನೇಮಿಸಿಕೊಂಡರು. ಅದಾದ ನಂತರ ಅವರು ತಮ್ಮ ಎರಡನೇ ಸೋಲೋ ಆಲ್ಬಮ್‌ *ರೇಡಿಯೊ K.A.O.S.* ನ ಧ್ವನಿಮುದ್ರಣದಲ್ಲಿ ತೊಡಗಿಸಿಕೊಂಡರು. ಒಬ್ಬ ಕಿವುಡನು ರೇಡಿಯೊವನ್ನು ಕೇಳುವ ಸಂಗತಿಯನ್ನು ಈ ಆಲ್ಬಮ್‌ ಒಳಗೊಂಡಿದೆ.

### ಗಿಲ್ಮೊರ್‌-ಮುಂದಾಳತ್ವದ ಕಾಲ (1985–1994) 
#### *ಎ ಮೂಮೆಂಟರಿ ಲ್ಯಾಪ್ಸ್ ಆಫ್ ರಿಸನ್‌* 
right|thumb|ಆಸ್ಟೊರಿಯಾ
1987ರ ಜೂನ್‌ನಲ್ಲಿ *ರೇಡಿಯೊ K.A.O.S.* ನ್ನು ಬಿಡುಗಡೆಯಾಯಿತು. ರೈಟ್‌ರ ಹಾಲಿ ಪತ್ನಿ ಫ್ರಾಂಕಾ ಜೊತೆ ಗಿಲ್ಮೊರ್‌ ಒಪ್ಪಂದವನ್ನು ಮಾಡಿಕೊಂಡಿದ್ದರು. ಗಿಲ್ಮೊರ್ ಹೊಸ ಯೋಜನೆಯಲ್ಲಿ ಕೆಲಸ ಮಾಡುತ್ತಿದ್ದಾರೆ ಎಂದು ತಿಳಿದ ಫ್ರಾಂಕಾ, ರೈಟ್‌ ಅದರಲ್ಲಿ ಕೆಲಸ ಮಾಡಬಹುದೇ ಎಂದು ಕೇಳಿದ್ದರು. ಗಿಲ್ಮೊರ್‌ ಈ ವಿನಂತಿಯನ್ನು ಪರಿಗಣಿಸಿದರಾದರೂ, ಆದರೆ ರೈಟ್‌ ತಂಡಕ್ಕೆ ಮರಳಲು ಹಲವು ಅಡಚಣೆಗಳಿದ್ದವು. ಆದರೆ ಹ್ಯಾಂಪ್‌ಸ್ಟೆಡ್‌ನಲ್ಲಿ ಸಭೆ ಸೇರಿದ ನಂತರ ರೈಟ್‌ ತಂಡಕ್ಕೆ ವಾಪಾಸಾದರು. ತಂಡದಲ್ಲಿ ಅವರಿಗೆ ಕೆಲಸ ಕಡಿಮೆಯಿತ್ತು. ಕಾರ್ಲ್‌ ದಲಾಸ್‌ಗೆ ನೀಡಿದ ಸಂದರ್ಶನದಲ್ಲಿ "…&nbsp;ಇದು ಕಾನೂನು ಬದ್ಧವಾಗಿ ಮತ್ತು ಸಂಗೀತದಲ್ಲಿ ನಮ್ಮನ್ನು ಬಲಿಷ್ಠಗೊಳಿಸಿದೆ" ಎಂದು ಗಿಲ್ಮೊರ್‌ ತಿಳಿಸಿದರು. ಸಂದರ್ಶನದ ವೇಳೆ ರೈಟ್‌ರ ಉಪಸ್ಥಿತರಿದ್ದರು. ರಿವರ್‌ ಥೇಮ್ಸ್‌ನಲ್ಲಿರುವ ಗಿಲ್ಮೊರ್‌ರ ದೋಣಿ ಮನೆ *ಆಸ್ಟೊರಿಯಾ* ದಲ್ಲಿ ಆಲ್ಬಮ್‌ನ ಧ್ವನಿಮುದ್ರಣವನ್ನು ಮಾಡಲಾಯಿತು. ಆಂಡಿ ಜಾಕ್ಸನ್‌ (ಗುತ್ರಿಯ ಸಹೋದ್ಯೋಗಿ)ರನ್ನು ಇಂಜಿನಿಯರ್ ಆಗಿ ಸೇರಿಸಿಕೊಳ್ಳಲಾಯಿತು. ಎರಿಕ್ ಸ್ಟೆವರ್ಟ್‌ ಮತ್ತು ರೊಜರ್‌ ಮ್ಯಾಕ್‌ಗಾಫ್‌ರಂತಹ ವಿವಿಧ ಸಾಹಿತಿಗಳೊಂದಿಗೆ ಗಿಲ್ಮೊರ್‌ ಸಂಗೀತ ಪ್ರಯೋಗಗಳನ್ನು ನಡೆಸಿದರು, ಆದರೆ ಅಂತಿಮವಾಗಿ ಅಂಥೋನಿ ಮೂರೆ ಅವರನ್ನು ತಂಡದ ಸಾಹಿತಿಯನ್ನಾಗಿ ನೇಮಿಸಿದರು. ಹಿಂದಿನ ಸಂಗೀತ ಆವೃತ್ತಿಗಳು ಎಜ್ರಿನ್‌ ಮತ್ತು CBS ಪ್ರತಿನಿಧಿ ಸ್ಟೀಫನ್ ರಾಲ್ಬೊಸ್ಕಿಯನ್ನು ನಿರಾಶೆಗೊಳಿಸಿದ್ದವು. ಏಕೆಂದರೆ ತಾವು ಕೇಳಿದ ಸಂಗೀತ ಪಿಂಕ್‌ ಫ್ಲಾಯ್ಡ್‌ ಸಂಗೀತದಂತಿರಲಿಲ್ಲ ಎಂದು ಅವರು ಅಭಿಪ್ರಾಯಪಟ್ಟಿದ್ದರು. ವಾಟರ್ಸ್‌ರ ಅನುಪಸ್ಥಿತಿ ತಮಗೆ ಸಮಸ್ಯೆಯಾಗಿದೆ ಮತ್ತು ಹೊಸ ಯೋಜನೆ ತಮಗೆ ಕಷ್ಟವಾಯಿತು ಎಂದು ಗಿಲ್ಮೊರ್‌ ನಂತರ ಒಪ್ಪಿಕೊಂಡರು. ಇದರ ನಂತರ ಗಿಲ್ಮೊರ್‌ ಆ ವಿಷಯದ ಮೇಲೆ ಮತ್ತೊಮ್ಮೆ ಕೆಲಸ ಮಾಡಲು ಒಪ್ಪಿಕೊಂಡರು ಮತ್ತು ಕಾರ್ಮಿನ್‌ ಎಪ್ಪಿಸ್‌ ಮತ್ತು ಜಿಮ್‌ ಕೆಲ್ಟ್‌ನರ್‌ರನ್ನು ಹೆಚ್ಚುವರಿ ಸಂಗೀತಗಾರರನ್ನಾಗಿ ನೇಮಿಸಿಕೊಂಡರು. ಇವರಿಬ್ಬರೂ ಡ್ರಮ್‌ ಬಾರಿಸುವವರಾಗಿದ್ದು, ನಂತರ ಹೆಚ್ಚಿನ ಹಾಡುಗಳಲ್ಲಿ ಇವರಿಬ್ಬರ ಜಾಗಕ್ಕೆ ನಿಕ್‌ ಮೇಸನ್‌ರನ್ನು ನೇಮಿಸಲಾಯಿತು. ಆಲ್ಬಮ್‌ನಲ್ಲಿ ಭಾಗವಹಿಸಲೋಸುಗ ನಿಕ್‌ ಮೇಸನ್‌ ಹೆಚ್ಚು ಅಭ್ಯಾಸ ಮಾಡುತ್ತಿದ್ದರು. ಆಲ್ಬಮ್‌ಗೆ ಧ್ವನಿಯ ಪ್ರಭಾವಗಳನ್ನು ನೀಡುವುದರಲ್ಲಿ ಅವರು ತೊಡಗಿಸಿಕೊಳ್ಳುತ್ತಿದ್ದರು. ಹಿಂದಿನ ಫ್ಲಾಯ್ಡ್‌ ಆಲ್ಬಮ್‌ *ಎ ಮೂಮೆಂಟರಿ ಲ್ಯಾಪ್ಸ್‌* ನಲ್ಲಿ ಹೆಚ್ಚಿನ ಬದಲಾವಣೆಗಳನ್ನು ಮಾಡಲಾಯಿತು. ಬಳಿಕ ಅದನ್ನು 32-ಚ್ಯಾನಲ್ ಮಿತ್ಸುಬಿಸಿ ಡಿಜಿಟಲ್‌ ರೆಕಾರ್ಡರ್‌ನಲ್ಲಿ ಧ್ವನಿಮುದ್ರಿಸಲಾಗಿತ್ತು ಮತ್ತು Apple ಮ್ಯಾಕಿಂತೋಷ್‌ ಕಂಪ್ಯೂಟರ್‌ನ ನೆರವಿನೊಂದಿಗೆ MIDIಯನ್ನು ಇದರಲ್ಲಿ ಸರಿಹೊಂದಿಸಲು ಬಳಸಲಾಯಿತು.

ಒಂದು ವಿಶೇಷ ಸಂದರ್ಭದಲ್ಲಿ ವಾಟರ್ಸ್‌ ಎಜ್ರಿನ್‌, ಕ್ರಿಸ್ಟಿ ಮತ್ತು ತಮ್ಮ ಮಾಜಿ ಪತ್ನಿಯನ್ನು ನೋಡಲು *ಆಸ್ಟೊರಿಯಾ* ಕ್ಕೆ ಭೇಟಿ ನೀಡಿದ್ದರು. ಆಗಲೂ ಅವರು ಪಿಂಕ್‌ ಫ್ಲಾಯ್ಡ್‌ ಸಂಗೀತ ತಂಡದ ಷೇರುದಾರ ಮತ್ತು ನಿರ್ದೇಶಕರಾಗಿರುವುರಿಂದ, ಅವರು ತಮ್ಮ ಹಿಂದಿನ ತಂಡದ ಸದಸ್ಯರು ಮಾಡಿದ ಯಾವುದೇ ನಿರ್ಣಯಗಳನ್ನು ತಡೆಯಬಹುದಾಗಿತ್ತು. ಧ್ವನಿಮುದ್ರಣ ಕಾರ್ಯ ಮೇಫೇರ್‌ ಆಂಡ್ ಆಡಿಯೋ ಇಂಟರ್‌ನ್ಯಾಷನಲ್‌ ಸ್ಟುಡಿಯೊಸ್‌‌ಗೆ ಸ್ಥಳಾಂತರಗೊಂಡಿತು, ನಂತರ ಲಾಸ್‌ ಎಂಜಲೀಸ್‌ನಲ್ಲಿ ವಾಟರ್ಸ್‌ ಹೀಗೆ ಹೇಳಿದರು—"ಇದು ಅದ್ಭುತವಾಗಿದೆ ಏಕೆಂದರೆ&nbsp;…&nbsp;ವಕೀಲರು ಮಧ್ಯರಾತ್ರಿ ಕರೆ ಮಾಡಿದರೇ ಹೊರತು ಧ್ವನಿಮುದ್ರಣದ ನಡುವೆ ಅವರಿಗೆ ಕರೆ ಮಾಡಲು ಸಾಧ್ಯವಾಗಲಿಲ್ಲ." ವಾಟರ್ಸ್‌ ಅವರು USನಲ್ಲಿರುವ ಪ್ರತಿಯೊಬ್ಬರ ಪ್ರಾಯೋಜಕರನ್ನು ಸಂಪರ್ಕದಲ್ಲಿಟ್ಟುಕೊಂಡು, ಒಂದು ವೇಳೆ ಅವರು ಪಿಂಕ್‌ ಫ್ಲಾಯ್ಡ್‌ ಹೆಸರನ್ನು ಬಳಸಿದರೆ ಮೊಕದ್ದಮೆ ದಾಖಲಿಸುವುದಾಗಿ ಬೆದರಿಸಿ, ಉದ್ದೇಶಿತ ಪಿಂಕ್‌ ಫ್ಲಾಯ್ಡ್‌ ಪ್ರವಾಸವನ್ನು ರದ್ದುಪಡಿಸಲು ಪ್ರಯತ್ನಿಸುತ್ತಿದ್ದರು. ಗಿಲ್ಮೊರ್‌ ಮತ್ತು ಮೇಸನ್‌ ತಂಡದ ಆರಂಭಿಕ ವೆಚ್ಚಗಳನ್ನು ಭರಿಸಲು ಆರ್ಥಿಕ ಸಹಕಾರ ನೀಡಿದರು (ತಮ್ಮ ಪತ್ನಿಯಿಂದ ಬೇರ್ಪಟ್ಟಿದ್ದ ಮೇಸನ್, ಫೆರಾರಿ 250 GTO ಒತ್ತೆಯಿಡುವುದಕ್ಕೆ ಬಳಸಿದ್ದರು). ಕೆಲವು ಪ್ರಾಯೋಜಕರು ವಾಟರ್ಸ್‌ರ ಬೆದರಿಕೆಯಿಂದ ಮನನೊಂದಿದ್ದರು. ಹಲವು ತಿಂಗಳ ನಂತರ ಟೊರೊಂಟೊದಲ್ಲಿ ಕಾರ್ಯಕ್ರಮದ ಟಿಕೇಟುಗಳನ್ನು ಮಾರಲಾಗಿತ್ತು (ಮತ್ತು ಅವು ಕೆಲವೇ ಗಂಟೆಗಳಲ್ಲಿ ಮಾರಾಟವಾಗಿದ್ದವು). ವೇದಿಕೆ ವಿನ್ಯಾಸವನ್ನು ಮಾಡಲು ಸ್ಟ್ರೋಮ್‌ ಥೋರ್ಜರ್ಸನ್‌ರನ್ನು ನೇಮಿಸಲಾಯಿತು.  "ಯೆಟ್ ಅನದರ್ ಮೂವೀ" ಎಂಬ ಉಕ್ತಿಯಿಂದ ಸ್ಫೂರ್ತಿಗೊಂಡು, ಆಸ್ಪತ್ರೆಯನ್ನು ಪ್ಲೆತರ ಕಡಲ ಕಿನಾರೆಯಲ್ಲಿ ಜೋಡಿಸಿದ ತಮ್ಮ ವಿನ್ಯಾಸವನ್ನು ಪೂರ್ಣಗೊಳಿಸಿದರು. ಮೆಡಿಟರೇನಿಯನ್‌ನಲ್ಲಿರುವ ಮನೆಯ ಹಾಸಿಗೆ ಮತ್ತು ಬೇರ್ಪಟ್ಟ ಸಂಬಂಧಗಳ ಅಸ್ಪಷ್ಟ ಸುಳಿವನ್ನು ಗಿಲ್ಮೊರ್‌ ವಿನ್ಯಾಸವು ನೀಡುತ್ತಿತ್ತು. ಆಲ್ಬಮ್‌ಗೆ ಹೆಸರನ್ನಿಡುವಾಗ ತುಂಬಾ ಜಾಗ್ರತೆ ವಹಿಸಲಾಗಿತ್ತು. *ಸೈನ್ಸ್‌ ಆಫ್‌ ಲೈಫ್‌*, *ಆಫ್‌ ಪ್ರೋಮಿಸಸ್‌ ಬ್ರೋಕನ್‌*  ಮತ್ತು *ಡೆಲ್ಯುಷನ್ಸ್‌ ಆಫ್‌ ಮ್ಯಾಚುರಿಟಿ*  ಮೊದಲ ಮೂರು ಆಯ್ಕೆಗಳಾಗಿದ್ದವು. ***ಈ ಆಲ್ಬಮ್ ಗಿಲ್ಮೊರ್‌ ಒಬ್ಬರ ಪ್ರಯತ್ನವಾಗಿದೆ ಎಂದು Q ನಿಯತಕಾಲಿಕೆಗಳು ವರದಿ ಮಾಡಿವೆ.** * 

ಟಾವೊಟಿಕ್‌ ಪ್ರವಾಸಕ್ಕೆ ನಡೆದ ಅಭ್ಯಾಸದಿಂದ ಮೇಸನ್‌ ಮತ್ತು ರೈಟ್‌ ಸಂಪೂರ್ಣವಾಗಿ ಹೊರಗಿದ್ದರು, ಗಿಲ್ಮೊರ್‌ಗೆ ತಾವು ಅತಿ ಹೆಚ್ಚು ಕೆಲಸ ಮಾಡುತ್ತಿದ್ದೇನೆ ಎಂದೆನಿಸಿ, ಬಾಬ್‌ ಎಜ್ರಿನ್‌ಗೆ ಕೆಲವು ಕೆಲಸವನ್ನು ವಹಿಸಿಕೊಳ್ಳಲು ತಿಳಿಸಿದರು. ಹೊಸ ತಂಡವು ಉತ್ತರ ಅಮೆರಿಕಾದಾದ್ಯಂತ ಪ್ರವಾಸ ಕೈಗೊಂಡ ಕಾರಣ, ವಾಟರ್ಸ್‌ರ *ರೇಡಿಯೊ K.A.O.S.*  ಪ್ರವಾಸವು ಸ್ಥಗಿತಗೊಂಡಿತು.  ಈ ಹಿಂದೆ ತಂಡ ಭಾಗವಹಿಸುತ್ತಿದ್ದ ಸ್ಥಳಗಳಿಗಿಂತ ಚಿಕ್ಕ ಸ್ಥಳದಲ್ಲಿ ವಾಟರ್ಸ್‌ ಸಂಗೀತ ಕಾರ್ಯಕ್ರಮವನ್ನು ಸಂಘಟಿಸಲಾಗಿತ್ತು, ಈ ಕಾರ್ಯಕ್ರಮದಲ್ಲಿ ಭಾಗವಹಿಸದಂತೆ ಬೇಸ್ ವಾದ್ಯಗಾರರು ಪಿಂಕ್‌ ಫ್ಲಾಯ್ಡ್‌ನ ಎಲ್ಲಾ ಸದಸ್ಯರಿಗೆ ನಿಷೇಧ ಹೇರಿದ್ದರು. ಪಿಂಕ್‌ ಫ್ಲಾಯ್ಡ್‌ ತಂಡ ಫ್ಲೈಯಿಂಗ್ ಪಿಗ್‌ ಬಳಸಿದ್ದಕ್ಕಾಗಿ ಹಕ್ಕುಸ್ವಾಮ್ಯ ದಂಡ ಪಾವತಿಸುವಂತೆ ವಾಟರ್ಸ್‌ ರಿಟ್ ಅರ್ಜಿ ನೀಡಿದರು, ಇದಕ್ಕೆ ಪ್ರತಿಯಾಗಿ ಪಿಂಕ್‌ ಫ್ಲಾಯ್ಡ್‌ ತಮ್ಮ ಸಂಗೀತ ಚಿಹ್ನೆಯನ್ನು ಬಳಸಿಕೊಳ್ಳಲು ಅನುಮತಿ ನೀಡದೆ ತಮ್ಮ ಚಿಹ್ನೆಗೆ ಮೂಲ ರೂಪವನ್ನು ಕೊಟ್ಟಿಲ್ಲ ಎಂಬುದು ಅವರ ತಕರಾರು. ಆದರೂ, 1987ರ ನವೆಂಬರ್ ಹೊತ್ತಿಗೆ ವಾಟರ್ಸ್‌ಗೆ ಸೋಲಾಗುವ ಲಕ್ಷಣ ಕಾಣುತ್ತಿತ್ತು. ಡಿಸೆಂಬರ್ 23ರಂದು ಕಾನೂನು ತೀರ್ಮಾನ ಅಂತಿಮ ಹಂತ ತಲುಪಿತು. ಶಾಶ್ವತವಾಗಿ ಪಿಂಕ್‌ ಫ್ಲಾಯ್ಡ್‌ ಹೆಸರನ್ನು ಬಳಸಲು ಮೇಸನ್‌ ಮತ್ತು ಗಿಲ್ಮೊರ್‌ರಿಗೆ ಅನುಮತಿ ನೀಡಲಾಯಿತು ಮತ್ತು *ದಿ ವಾಲ್‌* ನಂತಹ ಇತರ ಅಂಶಗಳಿಗೂ ವಾಟರ್ಸ್‌ ಒಪ್ಪಿಗೆ ಸೂಚಿಸಿದರು. ವಾಟರ್ಸ್‌ ಮತ್ತು ಅವರ ಹಿಂದಿನ ಗೆಳೆಯರ ಜಗಳವು ಮುಂದುವರಿದಿತ್ತು, ತಾನಿಲ್ಲದೆ ಕಾರ್ಯಕ್ರಮ ನೀಡಲು ಪಿಂಕ್ ಫ್ಲಾಯ್ಡ್ ಕಾರ್ಯಕ್ರಮ ಯಶಸ್ವಿಯಾಗದು ಎಂಬ ವಾಟರ್ಸ್ ಹೇಳಿಕೆಗೆ ಗಿಲ್ಮೊರ್‌ ಮತ್ತು ಮೇಸನ್‌ ಲಘುವಾಗಿ ಪ್ರತಿಕ್ರಿಯಿಸಿದರು. ಪ್ರತಿ ಹಾಳೆಯಲ್ಲಿ ಗಿಲ್ಮೊರ್‌ ಮುಖದ ಚಿತ್ರವಿರುವ 150 ಶೌಚಾಲಯ ಸುರುಳಿಯನ್ನು ರಚಿಸಲು ವಾಟರ್ಸ್‌ ಒಬ್ಬ ಕಲಾಕಾರನಿಗೆ ಹಣ ಪಾವತಿಸಿದರು ಎಂಬ ಲೇಖನವನ್ನು *ದಿ ಸನ್‌*  ಪತ್ರಿಕೆ ಪ್ರಕಟಿಸಿತು. ವಾಟರ್ಸ್‌ ಇದರ ಬಗ್ಗೆ ತೀವ್ರವಾಗಿ ಪ್ರತಿಕ್ರಿಯಿಸಿದರು. ಈ ಎರಡು ಗುಂಪುಗಳು ಎಷ್ಟು ದೊಡ್ಡ ಪ್ರಮಾಣದಲ್ಲಿ ಬೇರ್ಪಟ್ಟಿದೆ ಎನ್ನುವುದನ್ನು ಇದು ತೋರಿಸುತ್ತದೆ. ಸಂಗೀತ ಕಾರ್ಯಕ್ರಮದ ಪ್ರವಾಸವು 1988 ಮತ್ತು 1989ರವರೆಗೆ ಮುಂದುವರಿಯಿತು. ವೆನಿಸ್‌ನ ಪಿಯಾಜಾ ಸ್ಯಾನ್ ಮಾರ್ಕೊದಲ್ಲಿ ಪಿಂಕ್ ಫ್ಲಾಯ್ಡ್ ತಂಡ 200,000&nbsp;ಅಭಿಮಾನಿಗಳ ಎದುರು ಕಾರ್ಯಕ್ರಮ ನೀಡಿತು.  ನಗರದಲ್ಲಿ ಶೌಚಾಲಯ ವ್ಯವಸ್ಥೆ, ಪ್ರಥಮ ಚಿಕಿತ್ಸೆ ಮತ್ತು ವಸತಿ ಸೌಕರ್ಯದ ಕೊರತೆಯ ಕಾರಣಕ್ಕಾಗಿ ನಡೆದ ಪ್ರತಿಭಟನೆಯಿಂದಾಗಿ ಮೇಯರ್‌ ಅಂಟೊನಿಯೊ ಕ್ಯಾಸೆಲೆಟಿ ಮತ್ತು ಅವರ ಸರಕಾರ ರಾಜೀನಾಮೆ ನೀಡಿತು. ಪಿಂಕ್‌ ಫ್ಲಾಯ್ಡ್‌ ಪ್ರವಾಸದ ಕೊನೆಯಲ್ಲಿ *ಡೆಲಿಕೇಟ್‌ ಸೌಂಡ್‌ ಆಫ್‌ ಥಂಡರ್‌*  ಆಲ್ಬಮ್‌ನ್ನು ಬಿಡುಗಡೆ ಮಾಡಲಾಯಿತು. 1989ರಲ್ಲಿ *ಡೆಲಿಕೇಟ್‌ ಸೌಂಡ್‌ ಆಫ್‌ ಥಂಡರ್‌*  ಸಂಗೀತ ವೀಡಿಯೊವನ್ನೂ ಬಿಡುಗಡೆ ಮಾಡಲಾಯಿತು. ಗಿಲ್ಮೊರ್‌ರು ಜಿಂಜರ್ ಗಿಲ್ಮೊರ್‌ರಿಂದ ವಿಚ್ಛೇದನವನ್ನು ಪಡೆದರು ಮತ್ತು ಮೇಸನ್‌ ನಟಿ ಅನ್ನೆಟ್ಟೆ ಲಿಂಟನ್‌ರನ್ನು ಮದುವೆಯಾದರು. 1993ರ ಜನವರಿಯಂದು ಅವರು ಹೊಸ ಆಲ್ಬಮ್‌ನ ನಿರ್ಮಾಣದಲ್ಲಿ ತೊಡಗಿದರು. ಮರುವಿನ್ಯಾಸಗೊಂಡ ಬ್ರಿಟಾನಿಯಾ ರೊ ಸ್ಟುಡಿಯೊಸ್‌ನಲ್ಲಿ ಹಲವು ದಿನಗಳ ಕಾಲ ಗಿಲ್ಮೊರ್‌, ಮೇಸನ್‌ ಮತ್ತು ರೈಟ್‌ ಜತೆಗೂಡಿ ಕೆಲಸ ಮಾಡಿದರು. ಒಂದೆಡೆ ಆಂಡಿ ಜಾಕ್ಸನ್‌‌ರೊಂದಿಗೆ ಹೊಸ ಸಾಹಿತ್ಯ ಬರೆಯುವುದರಲ್ಲಿ ತೊಡಗಿದರೆ, ಇನ್ನೊಂದೆಡೆ ಎರಡು ಪಥದ ಧ್ವನಿಮುದ್ರಣ ಏಕಕಾಲಕ್ಕೆ ನಡೆಯಿತು. ಹೊಸ ಹಾಡುಗಳನ್ನು ರಚಿಸುವುದನ್ನು ಪ್ರಾರಂಭಿಸುವ ಬಗ್ಗೆ ತಂಡವು ಸಾಕಷ್ಟು ವಿಷಯವನ್ನು ಹೊಂದಿರುವುದರಿಂದ, ಎರಡು ವಾರಗಳ ನಂತರ ಗೇ ಪ್ರಾಟ್‌ ಬೇಸ್‌ನ್ನು ನುಡಿಸಲು ನೇಮಿಸಲಾಯಿತು. ಬಾಬ್‌ ಎಜ್ರಿನ್‌ ಆಲ್ಬಮ್ ಕೆಲಸಕ್ಕೆ ಮರಳಿದರು ಮತ್ತು *ಆಸ್ಟೊರಿಯಾ* ದಲ್ಲಿ ತಂಡವು 1993ರ ಫೆಬ್ರುವರಿಯಿಂದ ಮೇ ತಿಂಗಳವರೆಗೆ ಇಪ್ಪತೈದು ಮಾದರಿಗಳಲ್ಲಿ ಕೆಲಸಮಾಡಿತು. ಹಾಡನ್ನು ಅಂಕಗಳ ಆಧಾರದ ಮೇಲೆ ಆಯ್ಕೆ ಮಾಡಲಾಗುತ್ತಿತ್ತು — ಈ ಮೂರು ಸದಸ್ಯರಲ್ಲಿ ಪ್ರತಿಯೊಬ್ಬರ ಹಾಡಿಗೆ ಹತ್ತು ಅಂಕಗಳನ್ನು ನೀಡಲಾಗುತ್ತಿತ್ತು— ರೈಟ್‌ರ ನಿರ್ಣಯದಿಂದ ಈ ವ್ಯವಸ್ಥೆಯನ್ನು ಸ್ವಲ್ಪ ತಿರುಚಿ, ತಮ್ಮ ಪ್ರತಿ ಹಾಡಿಗೆ ಹತ್ತು ಅಂಕಗಳು ಮತ್ತು ಇತರ ಹಾಡುಗಳು ಯಾವುದೇ ಅಂಕಗಳನ್ನು ನೀಡಲಿಲ್ಲ. ಒಪ್ಪಂದದನ್ವಯ, ರೈಟ್‌ ಇನ್ನೂ ಸಂಗೀತ ತಂಡದ ಪೂರ್ಣ ಸದಸ್ಯರಲ್ಲ: "ಆಲ್ಬಮ್‌ನ್ನು ರಚಿಸುವ ಪರಿಸ್ಥಿತಿಯಲ್ಲಿರಲ್ಲಿಲ್ಲ ಎಂಬ ಹಂತಕ್ಕೆ ಬಂದಿತ್ತು." ಆ ಸನ್ನಿವೇಶ ಕೀಬೋರ್ಡ್‌ ವಾದಕರ ಮನನೋಯಿಸಿತು. 1975ರಲ್ಲಿ *ವಿಷ್‌ ಯು ವರ್‌ ಹಿಯರ್‌*  ಎಂಬ ಪಿಂಕ್‌ ಫ್ಲಾಯ್ಡ್‌ ಆಲ್ಬಮ್‌ನಲ್ಲಿ ಮೊದಲ ಬಾರಿಗೆ ಸಾಹಿತ್ಯಕ್ಕಾಗಿ ತಮ್ಮ ಹೆಸರನ್ನು ರೈಟ್ ಹಾಕಿಸಿಕೊಂಡರು.  ಗಿಲ್ಮೊರ್‌ರ ಹೊಸ ಗೆಳತಿ ಪೊಲ್ಲಿ ಸ್ಯಾಮಸನ್‌ ಕೂಡ ಆಲ್ಬಮ್‌ಗೆ ಹಾಡುಗಳನ್ನು ಬರೆದಿದ್ದರು. ಆರಂಭದಲ್ಲಿ ಆತಂಕದ ವಾತವರಣವಿದ್ದರೂ ಇತರೆ ಹಲವು ಪಥಗಳೊಂದಿಗೆ "ಹೈ ಹೋಪ್ಸ್‌"ನಲ್ಲಿ ಸಹ ಗಿಲ್ಮೊರ್‌ನೊಂದಿಗೆ ಪೊಲ್ಲಿ ಕೆಲಸ ಮಾಡಿದ್ದರು. ಎಜ್ರಿನ್‌ ಹೇಳುವ ಪ್ರಕಾರ "ಸಂಪೂರ್ಣ ಈ ಆಲ್ಬಮ್‌ನಲ್ಲಿ ನಾವು ಒಂದಾಗಿ ಕೆಲಸ ಮಾಡಿದ್ದೇವೆ". ಅವರು ಗಿಲ್ಮೊರ್‌ಗೂ ಸಹ ಸಹಾಯ ಮಾಡಿದ್ದರು. ಗಿಲ್ಮೊರ್‌ ತಮ್ಮ ವಿಚ್ಛೇದನದ ನಂತರ ಕೊಕೇನು ಸೇವನೆಯ ಅಭ್ಯಾಸವನ್ನು ಮಾಡಿಕೊಂಡರು. ತಂಡವು ಒಲಿಂಪಿಯಾ ಸ್ಟುಡಿಯೊಸ್‌ಗೆ ಹೋಗಿ, ಒಂದು ವಾರದ ಸಮಯದಲ್ಲಿ ಹೆಚ್ಚಿನ 'ಯಶಸ್ವಿ' ಹಾಡುಗಳನ್ನು ಧ್ವನಿಮುದ್ರಿಸಿಕೊಂಡಿತು. ಬೇಸಿಗೆಯ ನಂತರ, ಹೆಚ್ಚಿನ ಹಿನ್ನೆಲೆ ಸಂಗೀತವನ್ನು ಧ್ವನಿಮುದ್ರಿಸಿಕೊಳ್ಳಲು ಅವರು *ಆಸ್ಟೊರಿಯಾ* ಕ್ಕೆ ತೆರಳಿದರು ಮತ್ತು ಆಲ್ಬಮ್‌ನ ವಿವಿಧ ತಂತಿ ವಾದ್ಯಗಳನ್ನು ಜೋಡಿಸುವುದಕ್ಕಾಗಿ ಮೈಕಲ್‌ ಕಾಮೆನ್‌ರನ್ನು ತಂಡಕ್ಕೆ ಸೇರಿಸಿಕೊಳ್ಳಲಾಯಿತು.

ಇತರ ಆಲ್ಬಮ್‌ಗಳ ಬಿಡುಗಡೆಯಿಂದಾಗಿ (*ಎ ಮೂಮೆಂಟರಿ ಲ್ಯಾಪ್ಸ್‌* ನ ಬಿಡುಗಡೆಯಾದ ಸಂದರ್ಭದಂತೆ) ಉಂಟಾಗುವ ಸ್ಪರ್ಧೆಯನ್ನು ತಪ್ಪಿಸುವುದಕ್ಕಾಗಿ, ತಂಡವು 1994ರ ಎಪ್ರಿಲ್‌ನಲ್ಲಿ ಆಲ್ಬಮ್ ಕೆಲಸವನ್ನು ಅಂತಿಮಗೊಳಿಸಲು ತೀರ್ಮಾನಿಸಿತು. ಈ ಸಂದರ್ಭದಲ್ಲಿ ಅವರು ಮತ್ತೆ ಪ್ರವಾಸ ಕೈಗೊಂಡರು. ಆ ವರ್ಷದ ಜನವರಿಯಲ್ಲಿ ತಂಡ ಆಲ್ಬಮ್‌ನ ಹೆಸರನ್ನು ನಿರ್ಧರಿಸಿರಲಿಲ್ಲ. *ಪೋವ್‌ ವೋವ್‌*  ಮತ್ತು *ಡೌನ್‌ ಟೂ ಅರ್ಥ್‌*  ಆಲ್ಬಮ್‌ಗಳನ್ನು ಪರಿಗಣಿಸಿ, ಸಾಹಿತಿ ಡೊಗ್ಲಾಸ್‌ ಆಡಮ್ಸ್‌ ತಮ್ಮ ನೆಚ್ಚಿನ ಸಂಸ್ಥೆಗೆ ಹಣದ ಪಾವತಿಯ ಭರವಸೆಯಿಂದ ಪ್ರೇರೆಪಿತರಾಗಿ, *ದಿ ಡಿವಿಸನ್ ಬೆಲ್‌*  ಹೆಸರನ್ನು ಸೂಚಿಸಿದರು ಮತ್ತು ಆ ಹೆಸರನ್ನೇ ಉಳಿಸಿಕೊಳ್ಳಲಾಯಿತು. ಮತ್ತೊಮ್ಮೆ ಸ್ಟ್ರೋಮ್‌ ಥೋರ್ಜರ್ಸನ್‌ ಕಲಾವಿನ್ಯಾಸವನ್ನು ಒದಗಿಸಿದರು ಮತ್ತು ಎಲಿಯ ಪಕ್ಕದಲ್ಲಿರುವ ಸ್ಥಳದಲ್ಲಿ ಎರಡು ದೊಡ್ಡ ಲೋಹದ ಮುಖದಂತಹ ಭಾಗವನ್ನು ನಿರ್ಧರಿಸಲಾಯಿತು. ಎರಡು ಮುಖಗಳನ್ನು ಒಂದು ಮುಖವಾಗಿ ಕಾಣುವಂತೆ ವಿನ್ಯಾಸಗೊಳಿಸಲಾಗಿತ್ತು. 1994ರ ಮಾರ್ಚ್‌ರಲ್ಲಿ ಆಲ್ಬಮ್‌ನ್ನು ಬಿಡುಗಡೆಯಾಗಿ, UK ಮತ್ತು USನಲ್ಲಿ #1 ಸ್ಥಾನ ಪಡೆಯಿತು. ಪ್ರವಾಸದ ಚಿತ್ರದ ಆರು ಹೊಸ ಮುಖಗಳನ್ನು ಥೋರ್ಜರ್ಸನ್‌ ಒದಗಿಸಿದ್ದರು. ಪಿಂಕ್ ತಂಡ *ಮೊಮೆಂಟರಿ ಲ್ಯಾಪ್ಸ್‌ ಆಫ್‌ ರಿಸನ್‌*  ಪ್ರವಾಸದಲ್ಲಿದ್ದ ತಂಡದೊಂದಿಗೆ 1994ರ ಮಾರ್ಚ್‌ 29ರಂದು ಮಿಯಾಮಿದಲ್ಲಿ ಕಾರ್ಯಕ್ರಮ ನೀಡುವ ಮೊದಲು ಉತ್ತರ ಕ್ಯಾಲಿಫೋರ್ನಿಯಾದ US ವಾಯುನೆಲೆಯಲ್ಲಿ ಮೂರು ವಾರಗಳ ಅಭ್ಯಾಸವನ್ನು ನಡೆಸಿತು. ಅವರು ಪಿಂಕ್‌ ಫ್ಲಾಯ್ಡ್‌ ನೆಚ್ಚಿನ ಹಾಡುಗಳ ಮಿಶ್ರಣವನ್ನು ಹಾಡಿದರು. ಆದರೆ ನಂತರ ಪೂರ್ಣವಾಗಿ *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌*  ಸೇರಿಸಿಕೊಳ್ಳಲು ತಮ್ಮ ಹಾಡುಗಳ ಪಟ್ಟಿಯನ್ನು ಬದಲಿಸಿದರು. ಪೀಟರ್‌ ವೈನ್ನೆ ವಿಲ್ಸನ್‌ರನ್ನು ತಂಡವು ಹೊಸದಾಗಿ ಪರಿಚಯಿಸಿಕೊಂಡಿತು. ತಂಡವು ಯುರೋಪ್‌ ತಲುಪಿದಾಗ, ವಾಟರ್ಸ್‌ರಿಗೆ ತಂಡವನ್ನು ಸೇರಲು ಆಮಂತ್ರಿಸಲಾಗಿತ್ತು. ಆದರೆ ಕೆಲವು ಪ್ಲಾಯ್ಡ್‌ ಹಾಡುಗಳನ್ನು ಪ್ರಸಿದ್ಧ ಸ್ಥಳಗಳಲ್ಲಿ ಪ್ರದರ್ಶಿಸುತ್ತಿರುವುದರ ಬಗ್ಗೆ ತಮ್ಮ ಕಳವಳವನ್ನು ವ್ಯಕ್ತಪಡಿಸಿ, ಅಮಂತ್ರಣವನ್ನು ತಿರಸ್ಕರಿಸಿದರು. ಯುರೋಪಿಯನ್‌ ಲೆಗ್‌ನ ಮೊದಲ ರಾತ್ರಿ‌ 1,200 ಜನರ ಸಾಮರ್ಥ್ಯದ ವೇದಿಕೆಯು ಕುಸಿಯಿತು. ಆದರೂ ಯಾವುದೇ ಗಂಭೀರ ಹಾನಿ ಸಂಭವಿಸಲಿಲ್ಲ, ಇದರ ಬೆನ್ನಿಗೆ ಕಾರ್ಯಕ್ರಮವನ್ನು ಮುಂದೆ ಹಾಕಲಾಯಿತು. ಇರ್ಲ್ಸ್‌ ಕೋರ್ಟ್‌ನಲ್ಲಿ ಪ್ರವಾಸವು ಕೊನೆಗೊಂಡಿತು. 2009ರ ಪಿಂಕ್‌ ಫ್ಲಾಯ್ಡ್‌ ಪ್ರವಾಸದ ಅಂಗವಾಗಿ ಗುಂಪಿನ ಅಂತಿಮ ಕಾರ್ಯಕ್ರಮವಾಗಿತ್ತು. ನಂತರ ಅವರು *ಪಲ್ಸ್‌ ಆಲ್ಬಮ್‌ನ್ನು ಮತ್ತು ಸ್ವಲ್ಪ ಸಮಯದ ನಂತರ * ಪಲ್ಸ್‌*ನ ವೀಡಿಯೊ ಆಲ್ಬಮ್‌ನ್ನು ಬಿಡುಗಡೆ ಮಾಡಿದರು.*

### ಇತ್ತೀಚಿನ ಇತಿಹಾಸ 
### ಲೈವ್‌ 8ನಲ್ಲಿ ಪುನರ್ಮಿಲನ 
right|thumb|ರೊಜರ್‌ ವಾಟರ್ಸ್‌ (ಬಲಗಡೆ ಚಿತ್ರದಲ್ಲಿರುವಂತೆ) ಲೈವ್‌ 8ನಲ್ಲಿ ತಮ್ಮ ತಂಡದ ಸದಸ್ಯರನ್ನು ಮತ್ತೆ ಸೇರುತ್ತಾರೆ
2003ರ ಅಕ್ಟೋಬರ್‌ 30ರಲ್ಲಿ ಸ್ಟೀವ್‌ ಒ'ರೂರ್ಕ್‌ ನಿಧನರಾದರು.   ಚಿಚೆಸ್ಟರ್‌ ಕ್ಯಾಥೆಡ್ರಲ್‌ನಲ್ಲಿ ನಡೆದ ಅವರ ಅಂತ್ಯಕ್ರಿಯೆಯಲ್ಲಿ ಗಿಲ್ಮೊರ್‌, ಮೇಸನ್‌ ಮತ್ತು ರೈಟ್‌ "ಫ್ಯಾಟ್‌ ಒಲ್ಡ್‌ ಸನ್‌" ಮತ್ತು "ದಿ ಗ್ರೇಟ್‌ ಗಿಗ್‌ ಇನ್‌ ದಿ ಸ್ಕೈ" ಕಾರ್ಯಕ್ರಮ ನೀಡಿದರು. 2002ರ ಜನವರಿಯಲ್ಲಿ ಮೇಸನ್‌ ಅವರು ಮುಸ್ಟಿಕ್‌ನಲ್ಲಿ ರಜಾದಿನದಲ್ಲಿದ್ದಾಗ ಆಶ್ಚರ್ಯಕರವಾಗಿ ವಾಟರ್ಸ್‌‌ರನ್ನು ಭೇಟಿಯಾದರು.  ಈ ಭೇಟಿಯ ಫಲಶ್ರುತಿಯಾಗಿ ವೆಂಬ್ಲಿ ಅರೆನಾದಲ್ಲಿ ನಡೆದ ವಾಟರ್ಸ್‌' 2002ರ ಪ್ರವಾಸಕ್ಕೆ ವಿಶೇಷ ಅತಿಥಿಯಾಗಿ ಮೇಸನ್‌ರನ್ನು ಆಮಂತ್ರಿಸಲಾಗಿತ್ತು. ಲೈವ್‌ 8 ಕಾರ್ಯಕ್ರಮಕ್ಕಾಗಿ ತಂಡವನ್ನು ಮತ್ತೆ ಒಂದುಗೂಡಿಸುವ ನಿಟ್ಟಿನಲ್ಲಿ ಚರ್ಚಿಸಲು ಬಾಬ್‌ ಗೆಲ್ಡೊಫ್‌‌ ಆಮಂತ್ರಿಸಿದಾಗ, ಮೇಸನ್‌ರಿಗೆ ಅದು ಇನ್ನೊಂದು ಆಶ್ಚರ್ಯಕರ ವಿಷಯವಾಗಿತ್ತು. ಗೆಲ್ಡೊಫ್‌‌ ಆಗಲೇ ಗಿಲ್ಮೊರ್‌ರನ್ನು ಕೇಳಿದ್ದರು, ಆದರೆ ನಕಾರಾತ್ಮಕ ಪ್ರತಿಕ್ರಿಯೆ ಬಂದಿತ್ತು. ಈ ಹಿನ್ನೆಲೆಯಲ್ಲಿ  ಗಿಲ್ಮೋರ್ ಬದಲಿಗೆ ಮೇಸನ್‌ರನ್ನು ಕೇಳಿದರು.  ಮೇಸನ್‌ ಕೂಡ ನಿರಾಕರಿಸಿದರು, ಆದರೆ ವಾಟರ್ಸ್‌‌ರನ್ನು ಸಂಪರ್ಕಿಸಿದಾಗ ಅವರು ತಕ್ಷಣ ಉತ್ಸಾಹ ತೋರಿದರು.  ಕಾರ್ಯಕ್ರಮಕ್ಕೆ ಕೇವಲ ಒಂದು ತಿಂಗಳಿರುವಾಗ ವಾಟರ್ಸ್‌ ಅದರ ಬಗ್ಗೆ ಚರ್ಚಿಸಲು ಗೆಲ್ಡೊಫ್‌‌ರನ್ನು ಕರೆದರು. ಎರಡು ವಾರದ ನಂತರ, ವಾಟರ್ಸ್‌ ಗಿಲ್ಮೊರ್‌ರನ್ನೂ ಕರೆದರು. ಇದು ಎರಡು ವರ್ಷಗಳ ನಂತರ ಅವರ ಮಧ್ಯೆ ನಡೆದ ಮೊದಲ ಮಾತುಕತೆಯಾಗಿತ್ತು. ಮರುದಿನವೇ ಇದಕ್ಕೆ ಗಿಲ್ಮೊರ್‌ರಿಂದ ಒಪ್ಪಿಗೆ ಸಿಕ್ಕಿತು. ರೈಟ್‌ ಇವರನ್ನು ಸಂಪರ್ಕಿಸಿ, ತಮ್ಮ ಒಪ್ಪಿಗೆಯನ್ನು ಸೂಚಿಸಿದರು. ನಂತರ ಒಂದು ಪತ್ರಿಕಾ ಹೇಳಿಕೆಯನ್ನು ನೀಡಲಾಯಿತು. ಅದರಲ್ಲಿ ಲೈವ್‌ 8 ಕಾರ್ಯಕ್ರಮದ ವಿಷಯಕ್ಕೆ ಹೋಲಿಸಿದಾಗ, ತಂಡವನ್ನು ಆಮದು ಮಾಡಿಕೊಳ್ಳುವುದು ಸಮಸ್ಯೆಯಾಗಿತ್ತು ಎನ್ನುವುದನ್ನು ಒತ್ತಿಹೇಳಲಾಗಿತ್ತು. ಲಂಡನ್‌ನ ಕನೋಟ್‌ ಹೋಟೆಲ್‌ನಲ್ಲಿ ಹಾಡುಗಳ ಪಟ್ಟಿಯನ್ನು ಯೋಜಿಸಲಾಯಿತು, ನಂತರದ ಮೂರು ದಿನ ಬ್ಲಾಕ್‌ ಐಲ್ಯಾಂಡ್‌ ಸ್ಟುಡಿಯೊಸ್‌ನಲ್ಲಿ ಅಭ್ಯಾಸ ನಡೆಯಿತು. ಅವರು ಅಭ್ಯಾಸ ಮಾಡುತ್ತಿದ್ದ ಹಾಡುಗಳ ಶೈಲಿ ಮತ್ತು ಗತಿಯಲ್ಲಿನ ಭಿನ್ನಾಪ್ರಾಯದಿಂದಾಗಿ, ಅಭ್ಯಾಸದ ವೇಳೆ ಸಮಸ್ಯೆಗಳು ಎದುರಾದವು.  ವಾಟರ್ಸ್‌ ತಾವು ರಚಿಸಿದ ವಿನ್ಯಾಸಗಳನ್ನು ವಿವರಿಸಲು ಈ ಸಂದರ್ಭಗಳನ್ನು ಬಳಸಿಕೊಂಡರು, ಆದರೆ ವೀಕ್ಷಕರು ನಿರೀಕ್ಷಿಸುವ ರೀತಿಯಲ್ಲೇ ಹಾಡುಗಳನ್ನು ಹಾಡಲು ಗಿಲ್ಮೊರ್‌ ಬಯಸುತ್ತಿದ್ದರು. ಅಂತಿಮ ಹಾಡುಗಳ ಪಟ್ಟಿ ಮತ್ತು ಹಾಡುಗಳ ಕ್ರಮಾಂಕಗಳನ್ನು ಕಾರ್ಯಕ್ರಮದ ಹಿಂದಿನ ದಿನ ನಿರ್ಧರಿಸಲಾಗಿತ್ತು. 2005ರ ಜುಲೈ 2ರ ಶನಿವಾರದಂದು ಹನ್ನೊಂದು ಗಂಟೆಯ ಹೊತ್ತಿಗೆ 25 ವರ್ಷಗಳ ನಂತರ ಪಿಂಕ್‌ ಫ್ಲಾಯ್ಡ್‌ ತಂಡ ವೇದಿಕೆಯಲ್ಲಿ ಒಟ್ಟಾಗಿ ಕಾರ್ಯಕ್ರಮ ನೀಡಿತು. "ಸ್ಪೀಕ್‌ ಟು ಮಿ/ಬ್ರೀದೆ/ಬ್ರೀದೆ (ಪುನರಾವರ್ತನೆ)", "ಮನಿ", "ವಿಷ್‌ ಯು ವರ್‌ ಹಿಯರ್‌" ಮತ್ತು ಕೊನೆಯಲ್ಲಿ "ಕಂಫರ್ಟ್ಯಾಬಲಿ ನಂಬ್‌" ಎಂಬ ಹಾಡುಗಳ ಸರಣಿಯೊಂದಿಗೆ ತಂಡ ಕಾರ್ಯಕ್ರಮವನ್ನು ಪ್ರಾರಂಭಿಸಿತು.  ಗಿಲ್ಮೊರ್‌ ಮತ್ತು ವಾಟರ್ಸ್‌ ಪ್ರಮುಖ ಗಾಯನವನ್ನು ಹಂಚಿಕೊಂಡರು. "ವಿಷ್‌ ಯು ವರ್‌ ಹಿಯರ್‌" ಹಾಡಿನ ಆರಂಭದಲ್ಲಿ, ವಾಟರ್ಸ್‌ ವೀಕ್ಷಕರಿಗೆ "ಈ ಕಾರ್ಯಕ್ರಮ ಭಾವನಾತ್ಮಕವಾಗಿದೆ. ಏಕೆಂದರೆ ಹಲವು ವರ್ಷಗಳ ನಂತರ ನಾವು ಮೂವರು ಇಲ್ಲಿ ಒಟ್ಟು ಸೇರಿದ್ದೇವೆ" ಎಂದರು.  ಕಾರ್ಯಕ್ರಮದ ಕೊನೆಯಲ್ಲಿ ಗಿಲ್ಮೊರ್‌ ವೀಕ್ಷಕರಿಗೆ ಕೃತಜ್ಞತೆಯನ್ನು ಸಲ್ಲಿಸಿ, ವೇದಿಕೆಯಿಂದ ಹೊರನಡೆದರು. ಆದರೆ ವಾಟರ್ಸ್‌ ಅವರನ್ನು ಮತ್ತೆ ವೇದಿಕೆಗೆ ಕರೆದಾಗ, ಇಡೀ ತಂಡ ಸಾಮೂಹಿಕವಾಗಿ ಅಪ್ಪಿಕೊಂಡಿತು. ಇದೊಂದು ಲೈವ್‌ 8 ಕಾರ್ಯಕ್ರಮದ ಗಮನಾರ್ಹ ಸಂಗತಿಗಳಲ್ಲಿ ಒಂದಾಗಿತ್ತು.

ಈ ಕಾರ್ಯಕ್ರಮದ ನಂತರ ಪಿಂಕ್‌ ಫ್ಲಾಯ್ಡ್‌ನಲ್ಲಿನ ಆಸಕ್ತಿಯು ಮರುಹುಟ್ಟು ಪಡೆಯಿತು. HMVಯ ಪ್ರಕಾರ, ನಂತರದ ವಾರದಲ್ಲಿ  *ಎಕೋಸ್‌: ದಿ ಬೆಸ್ಟ್‌ ಆಫ್‌ ಪಿಂಕ್‌ ಫ್ಲಾಯ್ಡ್‌*   ಮಾರಾಟ 1343%ರಷ್ಟು ಹೆಚ್ಚಾಗಿತ್ತು, ಅಂತೆಯೇ *ದಿ ವಾಲ್‌* ನ ಮಾರಾಟದಲ್ಲಿಯೂ ಗಮನಾರ್ಹ ಬೆಳವಣಿಗೆಯಾಗಿದೆ ಎಂದು Amazon.com ವರದಿ ಮಾಡಿತು.  ಈ ಮಾರಾಟದಿಂದ ತಮ್ಮ ಪಾಲಿಗೆ ಬಂದ ಲಾಭವನ್ನು ಧರ್ಮಾರ್ಥ ಕಾರ್ಯಗಳಿಗೆ ನೀಡುವುದಾಗಿ ಗಿಲ್ಮೊರ್ ಘೋಷಿಸಿದರು, ಅಲ್ಲದೆ ತಮ್ಮ ಹಾದಿಯನ್ನು ಅನುಸರಿಸುವಂತೆ ಲೈವ್‌ 8ನಿಂದ ಲಾಭ ಪಡೆದ ಇತರ ಕಲಾವಿದರು ಮತ್ತು ರೆಕಾರ್ಡ್‌ ಕಂಪನಿಗಳಲ್ಲಿ ಮನವಿ ಮಾಡಿದರು. 
### ಇತ್ತೀಚಿನ ಕಾರ್ಯಕ್ರಮಗಳು 
ಲೈವ್‌ 8ನ ಕಾರ್ಯಕ್ರಮ ತಂಡವನ್ನು ಮತ್ತೆ ಒಂದಾಗಿಸಬಹುದು ಎಂದು ಹಲವು ಅಭಿಮಾನಿಗಳು ಆಶಿಸಿದ್ದರು.  ಈ ಕಾರ್ಯಕ್ರಮದ ನಡೆದ ಒಂದು ವಾರದ ನಂತರ ಸದಸ್ಯರ ನಡುವಿನ ಬಿರುಕು ಸರಿಯಾಗುವಂತೆ ಗೋಚರಿಸಿತು. ಗಿಲ್ಮೊರ್‌ ತಾವು ಮತ್ತು ವಾಟರ್ಸ್‌ "ಸ್ನೇಹಪೂರ್ವಕ ಸಂಬಂಧವನ್ನು ಹೊಂದಿದ್ದೇವೆ" ಎಂದು ದೃಢಪಡಿಸಿದರು. ಅಂತಿಮ ಪ್ರವಾಸಕ್ಕಾಗಿ £136&nbsp;ದಶಲಕ್ಷ (ಸುಮಾರು $250&nbsp;ದಶಲಕ್ಷ) ವ್ಯವಹಾರವನ್ನು ಪ್ರಸ್ತಾಪಿಸಲಾಗಿತ್ತು. ಆದರೆ ಅದು ಕಾರ್ಯಗತಗೊಳ್ಳಲಿಲ್ಲ. ಮುಂದಿನ ಕಾರ್ಯಕ್ರಮಗಳಲ್ಲಿ ವಾಟರ್ಸ್‌ ವಿಶೇಷ ಸಂದರ್ಭಗಳನ್ನು ಹೊರತುಪಡಿಸಿ, ಉಳಿದ ಸಮಯದಲ್ಲಿ ತಂಡದಲ್ಲೇ ಇದ್ದರು. 2006ರಲ್ಲಿ ಗಿಲ್ಮೊರ್‌ *ಲಾ ರಿಪಬ್ಲಿಕಾ* ಕ್ಕೆ ಸಂದರ್ಶನ ನೀಡಿ, ತಾನು ಪಿಂಕ್‌ ಫ್ಲಾಯ್ಡ್‌ ತಂಡದಿಂದ ಹೊರಬಂದು, ಸ್ವಂತ ಯೋಜನೆಗಳು ಮತ್ತು ಕುಟುಂಬದ ಕಡೆ ಗಮನ ನೀಡುತ್ತೇನೆ ಎಂದು ತಿಳಿಸಿದರು.  ಒಟ್ಟು ಉದ್ದೇಶ ಮತ್ತು ವಾಟರ್ಸ್‌ ಜೊತೆ ಸೌಹಾರ್ದ ಸಂಬಂಧ ಮುಂದುವರಿಸುವ ನಿಟ್ಟಿನಲ್ಲಿ  ‌ಲೈವ್‌ 8ನಲ್ಲಿ ಕಾರ್ಯಕ್ರಮದಲ್ಲಿ ಪಾಲ್ಗೊಳ್ಳಲು ಒಪ್ಪಿಕೊಂಡಿದ್ದೆ, ಒಂದು ವೇಳೆ ಪಾಲ್ಗೊಳ್ಳದೇ ಇರುತ್ತಿದ್ದರೆ ವಾಟರ್ಸ್‌ ನೊಂದುಕೊಳ್ಳುತ್ತಿದ್ದರು ಎಂದರು.  ಆದರೂ 2006ರಲ್ಲಿ ಮೇಸನ್ ನೀಡಿದ ಸಂದರ್ಶನದಲ್ಲಿ ಇಸ್ರೇಲ್‌ ಮತ್ತು ಪ್ಯಾಲಿಸ್ತಿನ್‌ ನಡುವೆ ಶಾಂತಿಯನ್ನು ಬೆಂಬಲಿಸುವ ಸಂಗೀತ ಕಾರ್ಯಕ್ರಮವನ್ನು ನಡೆಸಲು ಪಿಂಕ್‌ ಫ್ಲಾಯ್ಡ್‌ ಬಯಸುತ್ತದೆ ಎಂದು ತಿಳಿಸಿದರು. ಬಿಲ್‌ಬೋರ್ಡ್‌ರೊಂದಿಗೆ ಮಾತುಕತೆ ಮಾಡಿದ ನಂತರ, ಗಿಲ್ಮೊರ್ "ಯಾರಿಗೆ ಗೊತ್ತು" ಎನ್ನುವ ಮೂಲಕ "ಪಿಂಕ್‌ ಫ್ಲಾಯ್ಡ್‌ನಿಂದ ಹಿಂದೆ ಸರಿಯುವ" ತಮ್ಮ ನಿರ್ಧಾರವನ್ನು ಬದಲಿಸಿದರು. 2006ರ ಮಾರ್ಚ್‌ 6ರಂದು ಡೇವಿಡ್‌ ಗಿಲ್ಮೊರ್‌ ತಮ್ಮ ಮೂರನೇ ಸೋಲೋ ಆಲ್ಬಮ್‌ *ಆನ್ ಯಾನ್ ಐಲ್ಯಾಂಡ್‌*  ಬಿಡುಗಡೆ ಮಾಡಿದರು.  ಈ ಆಲ್ಬಮ್‌ಗಾಗಿ ಎಕ್ಸ್‌-ಜೋಕರ್ಸ್‌ ವೈಲ್ಡ್‌ ಡ್ರಮ್ಮರ್‌ ವಿಲ್ಲಿ ವಿಲ್ಸನ್‌ ಮತ್ತು ಮೂಲ ಪಿಂಕ್‌ ಫ್ಲಾಯ್ಡ್‌ ಗಿಟಾರ್ ವಾದಕ ಬಾಬ್‌ ಕ್ಲೋಸ್‌ ಕೆಲಸ ಮಾಡಿದ್ದರು. ಗಿಲ್ಮೊರ್‌ ಯುರೋಪ್‌, ಕೆನಡಾ ಮತ್ತು U.Sನ ಚಿಕ್ಕ ಸ್ಥಳಗಳಲ್ಲಿ ಸಂಗೀತ ಕಾರ್ಯಕ್ರಮ ನೀಡಲು ಪ್ರವಾಸವನ್ನು ಕೈಗೊಂಡರು. ವಾಟರ್ಸ್‌ ನಂತರ ಪಿಂಕ್‌ ಫ್ಲಾಯ್ಡ್‌ ಪ್ರವಾಸಗಳಲ್ಲಿದ್ದ ರೈಟ್‌ ಹಾಗೂ ಇತರ ಸಂಗೀತಗಾರರನ್ನು ಈ ಪ್ರವಾಸ ತಂಡದಲ್ಲಿ ಸೇರಿಸಿಕೊಳ್ಳಲಾಗಿತ್ತು.  ಪ್ರವಾಸದ ಕೊನೆ ರಾತ್ರಿಯ ಕಾರ್ಯಕ್ರಮಕ್ಕೆ ಗಿಲ್ಮೊರ್‌ ಮತ್ತು ರೈಟ್‌ರೊಂದಿಗೆ ಮೇಸನ್‌ ಕೂಡ ಸೇರಿದರು,  ಇಲ್ಲದಿದ್ದರೆ ಅವರು ವಾಟರ್ಸ್‌ರ 2006 ಯುರೋಪ್‌/U.S. ಪ್ರವಾಸನಲ್ಲಿ ಮಾತ್ರ ಪಾಲ್ಗೊಳ್ಳುತ್ತಿದ್ದರು.  ಪಿಂಕ್‌ ಫ್ಲಾಯ್ಡ್‌ನ ಲೈವ್‌ 8 ಕಾರ್ಯಕ್ರಮದ ನಂತರ "ವಿಷ್‌ ಯು ವರ್‌ ಹಿಯರ್‌" ಮತ್ತು "ಕಂಫರ್ಟ್ಯಾಬಲಿ ನಂಬ್‌"ನ ಮರುಕಾರ್ಯಕ್ರಮ ಗಿಲ್ಮೊರ್‌, ರೈಟ್‌ ಮತ್ತು ಮೇಸನ್‌ರ ಒಟ್ಟು ಸೇರಿ ನಡೆಸಿಕೊಟ್ಟ ಮೊದಲ ಕಾರ್ಯಕ್ರಮವಾಗಿತ್ತು. ಪಿಂಕ್ ಫ್ಲಾಯ್ಡ್ ತಂಡದ ಮಾಜಿ ಸದಸ್ಯ ಸಿಡ್‌ ಬ್ಯಾರೆಟ್‌ 2006ರ ಜುಲೈ 7ರಂದು ತಮ್ಮ 60ನೇ ವಯಸ್ಸಿನಲ್ಲಿ ಕ್ಯಾಂಬ್ರಿಡ್ಜ್‌ಶೈರ್‌ನಲ್ಲಿನ ತಮ್ಮ ನಿವಾಸದಲ್ಲಿ ನಿಧನರಾದರು. 2006ರ ಜುಲೈ 18ರಂದು ಕ್ಯಾಂಬ್ರಿಡ್ಜ್‌ ಕ್ರೆಮಟೋರಿಯಮ್‌ನಲ್ಲಿ ಅವರ ಅಂತ್ಯಕ್ರಿಯೆ ನಡೆಯಿತು. ಆದರೆ ಇದರಲ್ಲಿ ಯಾವುದೇ ತಂಡ ಭಾಗವಹಿಸಲಿಲ್ಲ. ಬ್ಯಾರೆಟ್‌ 35&nbsp;ವರ್ಷಗಳ ಹಿಂದೆ ತೆರೆಯಮರೆಗೆ ಸರಿದಿದ್ದರೂ, ಸಂಗೀತಕ್ಕೆ ಅವರ ಕೊಡುಗೆಗಳನ್ನು ಮಾಧ್ಯಮಗಳು ಹೊಗಳಿದವು. ಅವರು ನಿಧನರಾದಾಗ ಅವರ ಹೆಸರಲ್ಲಿ £1.25Mನಷ್ಟು ಆಸ್ತಿಯಿತ್ತು, ಅದನ್ನು ಮರಣಪತ್ರದಂತೆ ಅವರ ಕುಟುಂಬದಲ್ಲಿ ಹಂಚಲಾಯಿತು. ಅವರ ಕೆಲವು ಆಸ್ತಿ ಮತ್ತು ಕಲಾವಿನ್ಯಾಸಗಳನ್ನು ಹರಾಜು ಹಾಕಲಾಯಿತು. ಮಾಜಿ ಪಿಂಕ್‌ ಫ್ಲಾಯ್ಡ್‌ ತಾರೆಯ ನೆನಪಿನ ವಸ್ತುಗಳನ್ನು ಹೊಂದಲು ಅಭಿಮಾನಿಗಳು ದೊಡ್ಡ ಪ್ರಮಾಣದಲ್ಲಿ ಹರಾಜಿನಲ್ಲಿ ಭಾಗವಹಿಸಿ ಕೊಂಡುಕೊಂಡರು. 

ಫ್ರೆಂಚ್ ಕ್ರಾಂತಿಯ ಐತಿಹಾಸಿಕ ವಿಷಯವನ್ನು ಆಧರಿತ ಫ್ರೆಂಚ್‌ ಲಿಬ್ರೆಟ್ಟೊದ ಮೂರು ದೃಶ್ಯಗಳಿರುವ ಬಹುನಿರೀಕ್ಷಿತ ಗೀತನಾಟಕ *ಕಾ ಈರಾ* ವನ್ನು ವಾಟರ್ಸ್‌ 2006ರ ಸಪ್ಟೆಂಬರ್‌ರಂದು ಬಿಡುಗಡೆ ಮಾಡಿದರು.  *ರೋಲಿಂಗ್ ಸ್ಟೋನ್‌*  ವಿಮರ್ಶೆಯಲ್ಲಿ ಮೆಚ್ಚುಗೆ ವ್ಯಕ್ತವಾಯಿತು,"ಯುದ್ಧ ಮತ್ತು ಶಾಂತಿ, ಪ್ರೀತಿ ಮತ್ತ ಹಾನಿಯೊಂದಿಗೆ ಮಾನವನ ದೀರ್ಘಕಾಲದ ಗೀಳನ್ನು ಈ ಗೀತನಾಟಕ ಪ್ರತಿಫಲಿಸುತ್ತದೆ" ಎಂದು ಬರೆಯಲಾಗಿತ್ತು. 2007ರಲ್ಲಿ ಪಿಂಕ್‌ ಫ್ಲಾಯ್ಡ್‌ನ EMIಯೊಂದಿಗಿನ ಒಪ್ಪಂದದ 40ನೇ ವರ್ಷದ ವಾರ್ಷಿಕೋತ್ಸವವಾಗಿತ್ತು, ಮತ್ತು ಅವರ ಮೊದಲ ಆಲ್ಬಮ್‌ *ದಿ ಪೈಪರ್‌ ಎಟ್‌ ದಿ ಗೇಟ್ಸ್‌ ಆಫ್‌ ಡಾನ್‌*  ಬಿಡುಗಡೆಯಾಗಿ 40 ವರ್ಷಗಳಾಗಿತ್ತು. ಇದರ ಗುರುತಾಗಿ ಈವರೆಗಿನ ಆಲ್ಬಮ್‌ಗಳ ಮೊನೊ ಮತ್ತು ಸ್ಟಿರಿಯೊ ಮಿಶ್ರಣಗಳು ಮತ್ತು ಏಕಮಾತ್ರ ಹಾಗೂ ಇತರ ಅಪೂರ್ವ ಧ್ವನಿಮುದ್ರಣಗಳ ಹಾಡುಗಳನ್ನು ಒಳಗೊಂಡಿರುವ ಮಿತ ಸಂಖ್ಯೆಯ ಆವೃತ್ತಿಗಳನ್ನು ಬಿಡುಗಡೆ ಮಾಡಲಾಯಿತು. 2007 ಮೇ 10ರಂದು ಲಂಡನ್‌ನ ಬಾರ್ಬಿಕನ್ ಸೆಂಟರ್‌ನಲ್ಲಿ ನಡೆದ ಸಿಡ್‌ ಬ್ಯಾರೆಟ್‌ ಗೌರವ ಸಮಾರಂಭದಲ್ಲಿ ಡ್ಯಾಮನ್‌ ಅಲ್ಬಾರ್ನ್‌ ಮತ್ತು ರೊಬಿನ್‌‌ ಹಿಚ್‌ಕಾಕ್‌ರಂತಹ ಕಲಾವಿದರೊಂದಿಗೆ ವಾಟರ್ಸ್‌ ಮತ್ತು ಪಿಂಕ್‌ ಫ್ಲಾಯ್ಡ್‌ ಪ್ರತ್ಯೇಕವಾಗಿ ಕಾರ್ಯಕ್ರಮ ನೀಡಿದರು. ಈ ಕಾರ್ಯಕ್ರಮವನ್ನು ಜೊಯಿ ಬಾಯ್ಡ್‌ ಮತ್ತು ನಿಕ್‌ ಲಾಯಿರ್ಡ್‌-ಕ್ಲಾವ್ಸ್ ಆಯೋಜಿಸಿದ್ದರು. "ಬೈಕ್‌" ಮತ್ತು "ಅರ್ನಾಲ್ಡ್ ಲೇನ್‌"ನಂತಹ ಬ್ಯಾರೆಟ್‌ರ ಯಶಸ್ವಿ ಆಲ್ಬಮ್‌ಗಳನ್ನು ಕಾರ್ಯಕ್ರಮದಲ್ಲಿ ಪ್ರದರ್ಶಿಸಲಾಗಿತ್ತು. ಕಾರ್ಯಕ್ರಮದಲ್ಲಿ ಪಿಂಕ್‌ ಫ್ಲಾಯ್ಡ್‌ ತಂಡದ ಸದಸ್ಯರ ಹೆಸರನ್ನು ಘೋಷಿಸದೇ ಇದ್ದರೂ, ಅವರು ಪ್ರೇಕ್ಷಕರಿಂದ ಭಾವಪರವಶ ಸ್ವಾಗತವನ್ನು ಪಡೆದರು. ಆದರೆ ತಂಡದೊಂದಿಗೆ ಸೇರಿ ಕಾರ್ಯಕ್ರಮ ನೀಡಲು ವಾಟರ್ಸ್‌ ಹಿಂಜರಿದಾಗ, ಹಿಂದಿನಂತೆ ತಂಡ ಮತ್ತೆ ಒಂದಾಗುವ ನಂಬಿಕೆ ಮುರಿದುಬಿತ್ತು. ರೊಜರ್‌ ವಾಟರ್ಸ್‌ ವೇದಿಕೆ ಏರಿದಾಗ ಪ್ರೇಕ್ಷಕರು "ಪಿಂಕ್‌ ಫ್ಲಾಯ್ಡ್‌!" ಎಂದು ಒಕ್ಕೊರಲಿನಿಂದ ಕೂಗಿದರು. "ನಂತರ" ಇದರ ಬಗ್ಗೆ ಅವರು ಪ್ರತಿಕ್ರಿಯಿಸಿದರು. "ರೊಜರ್‌ ವಾಟರ್ಸ್‌" ಕೊನೆಯ ಹಾಡಿನಲ್ಲಿ ಗಿಲ್ಮೊರ್‌, ಮೇಸನ್‌ ಮತ್ತು ರೈಟ್‌ ವೇದಿಕೆಯನ್ನು ಹಂಚಿಕೊಂಡರು! ಇದಕ್ಕೆ ಗಿಲ್ಮೊರ್‌, "ಹೌದು, ಅವರು ಇಲ್ಲಿರುವುದರಿಂದ, ನಮಗಿದು ವಿಶ್ರಾಂತಿ ಸಮಯ" ಎಂದು ನಯವಾಗಿ ಪ್ರತಿಕ್ರಿಯಿಸಿದರು
right|thumb|ಫ್ರ್ಯಾಂಕ್‌ಪರ್ಟ್‌ 2006ರಲ್ಲಿ ಕಾರ್ಯಕ್ರಮ ನೀಡುತ್ತಿರುವ ಗಿಲ್ಮೊರ್‌
2007ರ ಜನವರಿಯ ಸಂದರ್ಶನದಲ್ಲಿ ಪಿಂಕ್‌ ಫ್ಲಾಯ್ಡ್‌ ತಂಡದ ಜೊತೆ ಮತ್ತೆ ಸೇರಿಕೊಳ್ಳುವ ಆಯ್ಕೆಯನ್ನು ಮುಕ್ತವಾಗಿರಿಸಿದ್ದೇನೆ ಎಂದು ವಾಟರ್ಸ್‌ ಹೇಳಿದರು; “ಇತರರು ಒಂದುಗೂಡಲು ಬಯಸಿದರೆ ನನಗೆ ಯಾವುದೇ ಸಮಸ್ಯೆಯಿಲ್ಲ. ಇದರಿಂದಾಗಿ ಜಗತ್ತಿನ ಅಭಿಮಾನಿಗಳನ್ನು ಉಳಿಸಿದಂತೆ ಆಗದಿರಬಹುದು. ಇದು ನನಗೆ ಸಂತೋಷವನ್ನು ನೀಡುವುದು ಮತ್ತು ಜನರು ಸಹ ಇಷ್ಟಪಡುತ್ತಾರೆ.” ಆ ವರ್ಷದ ನಂತರ ಗಿಲ್ಮೊರ್‌ ಹೀಗೆ ಹೇಳಿದರು: "ನಾನು ಹಿಂದೆ ನಡೆದ ವಿಷಯಗಳನ್ನು ಏಕೆ ಕೆದುಕುತ್ತಿದ್ದೇನೆಂದು ತಿಳಿಯದು.  ಅದೊಂದು ನನ್ನ ಜೀವನದ ಅವನತಿಯ ಕಾಲವಾಗಿತ್ತು. ನಾನು ಭವಿಷ್ಯದ ಬಗ್ಗೆ ಚಿಂತಿಸಲು ಇಷ್ಟಪಡುತ್ತೇನೆ ಮತ್ತು ಹಿಂದೆ ನಡೆದ ವಿಷಯಗಳ ಬಗ್ಗೆ ಮಾತನಾಡುವುದರಿಂದ ನನಗೆ ಯಾವುದೇ ರೀತಿಯ ಸಂತೋಷವಾಗುವುದಿಲ್ಲ." 2008ರ ಮೇನಲ್ಲಿ BBC 6Musicಗೆ ನೀಡಿದ ಸಂದರ್ಶನದಲ್ಲಿ ಡೇವಿಡ್‌ ಗಿಲ್ಮೊರ್‌, ತಮಗೆ ಇನ್ನೊಮ್ಮೆ ಒಟ್ಟಾಗಿ ಕಾರ್ಯಕ್ರಮ ನೀಡುವ ಮನಸ್ಸಿತ್ತು, ಆದರೆ ಪ್ರವಾಸವೇ ರದ್ದಾಯಿತು ಎಂದರು. ಹೊಸ ಲೈವ್ ಆಲ್ಬಮ್‌ನ ಬಿಡುಗಡೆಯ ಸಮಾರಂಭದಲ್ಲಿ ಅಸೋಸಿಯೆಟೆಡ್‌ ಪ್ರೆಸ್‌‌ನೊಂದಿಗೆ ಮಾತನಾಡುತ್ತಾ ಡೇವಿಡ್‌ ಗಿಲ್ಮೊರ್‌, ತಂಡ ಮತ್ತೆ ಒಂದಾಗದು ಎಂದರು. ಗಿಲ್ಮೊರ್‌ ಮುಂದುವರಿಸುತ್ತಾ: "ಆಲ್ಬಮ್‌ಗಾಗಿ ನಡೆಸಿದ ಅಭ್ಯಾಸ ಅಷ್ಟೊಂದು ಸಂತಸಕರವಾಗಿರಲಿಲ್ಲ. ನಾನು ಮಾಡಬೇಕೆಂದುಕೊಂಡಿದ್ದರಲ್ಲಿ, ಕೆಲವನ್ನು ಮಾತ್ರ ಅಭ್ಯಾಸ ಮಾಡಲಾಯಿತು… ಈ ಬಗೆಯ ಬೀಳ್ಗೊಡುಗೆ ಸಂದರ್ಭದಲ್ಲಿ ಜನರ ಜೀವನ ಮತ್ತು ವೃತ್ತಿ ಸಮಸ್ಯೆಗಳನ್ನು ಬಗೆಹರಿಸಲಾಯಿತು. ಆದರೆ ನಾನು ಭಾಗವಹಿಸಬಹುದಾದ ಯಾವುದೇ ಪ್ರವಾಸವಿಲ್ಲವೆಂದು ನಾನು ಸ್ಪಷ್ಟವಾಗಿ ಹೇಳಬಹುದು. ನನಗೆ ಅನಾರೋಗ್ಯದ ಸಮಸ್ಯೆಯಿಂದಾಗಿ ನಾನು ಈ ನಿರ್ಧಾರ ತೆಗೆದುಕೊಳ್ಳುತ್ತಿಲ್ಲ. ಈ ನಿರ್ಣಯವನ್ನು ನಾನು ತೆಗೆದುಕೊಂಡಾಗಿದೆ. ನಾನು ಆ ತಂಡದಲ್ಲಿದ್ದು, ಉತ್ತಮ ಕೆಲಸ ಮಾಡಿದ್ದೇನೆ."
ಬ್ಯಾರೆಟ್‌ ತೀರಿಕೊಂಡ ಎರಡು ವರ್ಷಗಳ ನಂತರ, ಅಂದರೆ 2008ರ ಸಪ್ಟೆಂಬರ್‌ 15ರಲ್ಲಿ ರಿಚರ್ಡ್‌ ರೈಟ್‌ ಕ್ಯಾನ್ಸರ್‌ನಿಂದ ನಿಧನರಾದರು. ಅವರಿಗೆ 65 ವರ್ಷ ವಯಸ್ಸಾಗಿತ್ತು. ಪಿಂಕ್‌ ಫ್ಲಾಯ್ಡ್‌ ತಂಡಕ್ಕೆ ರೈಟ್‌ ನೀಡಿದ ಕೊಡುಗೆಯನ್ನು ತಂಡದ ಸದಸ್ಯರು ನೆನಪಿಸಿಕೊಂಡರು, ವಿಶೇಷವಾಗಿ ಗಿಲ್ಮೊರ್‌ ಮೆಚ್ಚುಗೆ ವ್ಯಕ್ತಪಡಿಸಿದ್ದರು.

ರಾಜಧನ ಪಾವತಿಸಲು ವಿಫಲವಾದಕ್ಕಾಗಿ EMI ವಿರುದ್ಧ ತಂಡವು ಮೊಕದ್ದಮೆ ದಾಖಲಿಸಿತ್ತು ಎನ್ನುವುದು 2009ರ ಎಪ್ರಿಲ್‌ನಲ್ಲಿ ಬಹಿರಂಗಗೊಂಡಿತು. ಟೆರ್ರಾ ಫರ್ಮಾ ಕ್ಯಾಪಿಟಲ್ ಪಾರ್ಟನರ್ಸ್‌ ಮತ್ತು 2007ರಲ್ಲಿ EMIಯ ಮಾಲಿಕತ್ವ ಪಡೆದ  ಖಾಸಗಿ ಈಕ್ವಿಟಿ ಸಂಸ್ಥೆಯ ನಡುವಿನ ವಿವಾದದೊಂದಿಗೆ ಅಂಟಿಕೊಂಡಿದೆ ಎಂದು ವರದಿಯಾಯಿತು.
## ಪರಂಪರೆ 
### ಪ್ರಶಂಸೆ ಮತ್ತು ಗೌರವಗಳು 
thumb|alt="A photo, divided into four frames, shows four men, each in a separate frame and standing alone. The frames are arranged two by two. All the men are in their older years, and have grey hair and weathered faces. The men in the top two frames are holding guitars (the top left an electric, the top right a bass), and are shown from the waist up. The men in the bottom two frames are shown from the chest/shoulders up, and appear to not be behind an instrument."|ರೊಜರ್‌ ವಾಟರ್ಸ್‌, ಡೇವಿಡ್‌ ಗಿಲ್ಮೊರ್‌, ರಿಚರ್ಡ್‌ ರೈಟ್‌, ಮತ್ತು ನಿಕ್‌ ಮೇಸನ್‌ರಾದ (ಮೇಲಿನಿಂದ ಪ್ರದಕ್ಷಿಣವಾಗಿ) ಹಿಂದಿನ ಪಿಂಕ್‌ ಫ್ಲಾಯ್ಡ್‌ನ ತಂಡದ ನಾಲ್ವರು ಸದಸ್ಯರು ಸ್ಪರ್ಧೆಯಲ್ಲಿ ಕಾರ್ಯಕ್ರಮ ನೀಡುತ್ತಿರುವಾಗ ತೆಗೆದ ಪ್ರತ್ಯೇಕ ಛಾಯಾಚಿತ್ರಗಳು
1980ರಲ್ಲಿ *ದಿ ವಾಲ್‌*  'ಉತ್ತಮ ಇಂಜಿನಿಯರಿಂಗ್, ಆದರೆ ಶಾಸ್ತ್ರೀಯವಲ್ಲದ ಆಲ್ಬಮ್‌'ಗಾಗಿ ಗ್ರಾಮಿ ಪ್ರಶಸ್ತಿ ಗೆದ್ದಿತು 1995ರಲ್ಲಿ "ಮರೂನ್ಡ್‌" ಚಿತ್ರ 'ರಾಕ್‌ ವಾದ್ಯ ಸಂಗೀತ'ಕ್ಕಾಗಿ ಗ್ರಾಮಿ ಪ್ರಶಸ್ತಿ ಗೆದ್ದಿತು. 1996 ಜನವರಿ 17ರಂದು ಪಿಂಕ್‌ ಫ್ಲಾಯ್ಡ್‌‌ಅನ್ನು ರಾಕ್‌ ಆಂಡ್ ರೋಲ್ ಹಾಲ್ ಆಫ್ ದಿ ಫೇಮ್‌ಗೆ ಸೇರಿಸಿಕೊಳ್ಳಲಾಯಿತು. ಬಿಲ್ಲಿ ಕೊರ್ಗಾನ್‌ ಅವರು "ವಿಷ್‌ ಯು ವರ್‌ ಹಿಯರ್‌"ನಲ್ಲಿನ ತಡೆರಹಿತ ಗಾಯನಕ್ಕಾಗಿ ಗಿಲ್ಮೊರ್‌ ಮತ್ತು ರೈಟ್‌ಗೆ ಪ್ರಶಸ್ತಿಯನ್ನು ನೀಡಿ ಗೌರವಿಸಿದರು. 2008ರಲ್ಲಿ ಆಧುನಿಕ ಸಂಗೀತಕ್ಕೆ ಗಿಲ್ಮೊರ್‌ ನೀಡಿದ ಕೊಡುಗೆಗಾಗಿ ಅವರಿಗೆ ಪೋಲಾರ್ ಸಂಗೀತ ಪ್ರಶಸ್ತಿ ನೀಡಲಾಯಿತು. ಕಾರ್ಯಕ್ರಮದಲ್ಲಿ ವಾಟರ್ಸ್‌ ಮತ್ತು ಮೇಸನ್‌ ಹಾಜರಿದ್ದು ಸ್ವೀಡನ್‌ನ ಕಿಂಗ್‌ ಕರ್ಲ್‌ XVI ಗುಸ್ಟಾಫ್‌ರಿಂದ ಪ್ರಶಸ್ತಿ ಸ್ವೀಕರಿಸಿದರು. ಅಷ್ಟೊತ್ತಿಗೆ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ 74.5 ದಶಲಕ್ಷ ಪ್ರಮಾಣಿತ ಪ್ರತಿಗಳು ಸೇರಿದಂತೆ ವಿಶ್ವದಾದ್ಯಂತ 200 ದಶಲಕ್ಷ ಆಲ್ಬಮ್‌ ಪ್ರತಿಗಳು ಮಾರಾಟವಾಗಿದ್ದವು. ತಂಡದ ಸಂಗೀತ ಚಟುವಟಿಕೆಯಿಂದ ತಂಡದ ಸದಸ್ಯರು ಲಾಭವನ್ನು ಹೊಂದುತ್ತಿದ್ದರು. *ಸಂಡೇ ಟೈಮ್ಸ್‌ ಶ್ರೀಮಂತರ ಪಟ್ಟಿ 2009* ಯಲ್ಲಿ £85m ಮೌಲ್ಯದ ಅಂದಾಜು ಆಸ್ತಿಯೊಂದಿಗೆ 657 ಸ್ಥಾನದಲ್ಲಿ ವಾಟರ್ಸ್‌, £78mನೊಂದಿಗೆ 742 ಸ್ಥಾನದಲ್ಲಿ  ಗಿಲ್ಮೊರ್‌, ಮತ್ತು £50mನೊಂದಿಗೆ 1077ನೇ ಸ್ಥಾನದಲ್ಲಿ ಮೇಸನ್‌ ವಿರಾಜಮಾನರಾಗಿದ್ದರು. ಪಟ್ಟಿಯಲ್ಲಿ ರೈಟ್‌ ಹೆಸರು ಎಲ್ಲೂ ಕಾಣಿಸಿಕೊಳ್ಳಲಿಲ್ಲ.
### ಪ್ರಭಾವ 
ವಿವಿಧ ಶೈಲಿಯ ಸಂಗೀತಗಾರರು ಮತ್ತು ತಂಡಗಳು ಪಿಂಕ್‌ ಫ್ಲಾಯ್ಡ್‌ನ ಸಂಗೀತ ಪ್ರಭಾವಕ್ಕೆ ಒಳಗಾಗಿದ್ದರು. ಇದರಲ್ಲಿ ಡೇವಿಡ್‌ ಬೊವೀ, ಬ್ಲರ್‌, ಟ್ಯಾಂಗರಿನ್‌ ಡ್ರಿಮ್‌, ನೈನ್‌ ಇಂಚ್ ನೈಲ್ಸ್‌, ಡ್ರೀಮ್ ಥೀಟರ್‌, ಮೈ ಕೆಮಿಕಲ್‌ ರೋಮ್ಯಾನ್ಸ್‌, ನಾಜ್‌, ಕ್ವೀನ್‌, ದಿ ಮಾರ್ಸ್‌ ವೋಲ್ಟ್‌, ಫಿಶ್‌, ರೇಡಿಯೊಹೆಡ್‌, ಪೊರ್ಕುಪಿನ್‌ ಟ್ರಿ, ಮತ್ತು ಸ್ಮಾಶಿಂಗ್ ಪಂಪ್ಕಿನ್ಸ್‌ ತಂಡಗಳು ಸೇರಿದ್ದವು. ಇಟಲಿಯ ಸಂಗೀತ ನಿರ್ದೇಶಕ ಮತ್ತು ಸಂಯೋಜಕರಾದ ಮಾರ್ಟಿನೊ ಟ್ರ್ಯಾವೆರ್ಸಾ ತಮ್ಮ ಹದಿವಯಸ್ಸಿನಲ್ಲೇ ಈ ತಂಡದ ಸಂಗೀತವನ್ನು ಕೇಳುತ್ತಿದ್ದರು. ಬೋಸ್ಟನ್‌ನಲ್ಲಿನ ಕಾರ್ಯಕ್ರಮ ನಡೆಯುತ್ತಿದ್ದ ವೇಳೆ *ದಿ ವಾಲ್‌* ಗೆ ಪೆಟ್‌ ಶಾಪ್‌ ಬಾಯ್ಸ್‌ ಗೌರವ ಸಲ್ಲಿಸಿದರು. 1995ರ ಫೆಬ್ರುವರಿ 8ರಂದು STS-63 ಬಾಹ್ಯಕಾಶ ಯಾತ್ರಿಗಳನ್ನು ಹುರಿದುಂಬಿಸಲು "ಟೈಮ್‌"ನ ಮೊದಲ ಸನ್ನಿವೇಶವನ್ನು ಪ್ರಸ್ತುತಪಡಿಸಲಾಯಿತು..

## ಲೈವ್‌ ಕಾರ್ಯಕ್ರಮ 
ಲೈವ್‌ ಸಂಗೀತ ಕಾರ್ಯಕ್ರಮದಲ್ಲಿ ಮುಂಚೂಣಿಯಲ್ಲಿದ್ದ ಹೆಗ್ಗಳಿಕೆ ಪಿಂಕ್‌ ಫ್ಲಾಯ್ಡ್‌ ತಂಡದ್ದು, ಅಲ್ಲದೆ ತಂಡ ಕಾರ್ಯಕ್ರಮ ನೀಡುವ ವೇದಿಕೆ ಅತ್ಯಾಕರ್ಷಕವಾಗಿರುತ್ತಿತ್ತು ಮತ್ತು ಕಾರ್ಯಕ್ರಮದ ವೇಳೆ ಏನಿದ್ದರೂ ಸಂಗೀತಗಾರರಿಗೆ ಎರಡನೇ ಸ್ಥಾನವೆನ್ನಬಹುದು.  ಅಂತೆಯೇ ನವೀನ ಧ್ವನಿ ಪರಿಣಾಮಗಳು ಮತ್ತು ಚತುರ್ದಿಕ್ಕಿನ ಹರಡಿದ ಸ್ಪೀಕರ್‌ ಸಿಸ್ಟಮ್‌ಗಳ ಬಳಕೆಯೊಂದಿಗೆ ಧ್ವನಿಯ ಗುಣಮಟ್ಟವನ್ನು ಹೊಂದಿಸಿ ಚಿತ್ರ ಪರಿಣಾಮಗಳನ್ನು ಪ್ರಭಾವಿಯಾಗಿ ಪ್ರಸ್ತುತಪಡಿಸುವಲ್ಲಿ ಪಿಂಕ್‌ ಫ್ಲಾಯ್ಡ್‌ ಹೆಸರುವಾಸಿಯಾಗಿತ್ತು. ಆರಂಭದ ದಿನದಿಂದಲೂ ಲಂಡನ್‌ನಲ್ಲಿರುವ UFO ಕ್ಲಬ್‌ನಂತಹ ಸ್ಥಳಗಳಲ್ಲಿ ಕಾರ್ಯಕ್ರಮ ನೀಡುವಾಗ ವಿಚಿತ್ರ ರಾಕ್‌ ಮುಖಗಳೊಂದಿಗೆ ಚಿತ್ರ ಪರಿಣಾಮಗಳ ಅಳವಡಿಕೆಗಳಿಂದಾಗಿ ಅವರು ಚಿರಪರಿಚಿತರಾಗಿದ್ದರು.ಲೈವ್ ಕಾರ್ಯಕ್ರಮ ಅಥವಾ ಧ್ವನಿಮುದ್ರಿಸಿದ ಕಾರ್ಯಕ್ರಮವಾಗಿದ್ದರೂ ಅದರ ಗುಣಮಟ್ಟವೇ ಮುಖ್ಯ ಎಂಬುದನ್ನು ಪಿಂಕ್ ಫ್ಲಾಯ್ಡ್ ಮನಗಂಡಿತ್ತು; ಇದಕ್ಕೆ ಒಂದು ಉದಾಹರಣೆ, PA ಸಿಸ್ಟಮ್‌‌ ಗುಣಮಟ್ಟ ಕಳಪೆಯಾಗಿದ್ದ ಕಾರಣ *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌*  ಆಲ್ಬಮ್‌ನ್ನು ಬಿಡುಗಡೆ ಮಾಡಲು ನಿರಾಕರಿಸಿದರು. ತಂಡವು UK, ಜಪಾನ್‌, ಉತ್ತರ ಅಮೆರಿಕಾ, ಮತ್ತು ಯುರೋಪ್‌ ಪ್ರವಾಸದಲ್ಲಿದ್ದಾಗ, ಈ ಆಲ್ಬಮ್‌ನ ಹೆಚ್ಚಿನ ಭಾಗವನ್ನು ಮತ್ತೆ ರಚಿಸಿ, ಪರಿಷ್ಕರಿಸಲಾಯಿತು. ಡೊರ್ಟ್‌‌ಮಂಡ್‌ನಿಂದ ಆರಂಭವಾದ ಪಿಂಕ್ ಫ್ಲಾಯ್ಡ್‌ನ *ಇನ್‌ ದಿ ಫ್ಲೆಶ್‌*  ಪ್ರವಾಸದಲ್ಲಿ *ಅನಿಮಲ್ಸ್‌*  ಮುಖ್ಯ ಅಂಶವಾಗಿತ್ತು. ಪ್ರವಾಸವು ಯುರೋಪ್‌ನಿಂದ UKಗೆ ಮುಂದುವರಿಯಿತು ಮತ್ತು USನಲ್ಲಿ ಎರಡು ಪ್ರವಾಸ ಕೈಗೊಳ್ಳಲಾಯಿತು. ಹಂದಿ ಹೆಸರಿನ *ಆಲ್ಜೀ*  ನಂತರದ ಅಸಂಖ್ಯಾತ ಹಂದಿ ಪರಿಕಲ್ಪನೆಗಳಿಗೆ ಸ್ಪೂರ್ತಿಯಾಯಿತು. ಗಾಳಿ ತುಂಬಿದ ಹಂದಿಯ ಆಕೃತಿ ಪ್ರೇಕ್ಷಕರ ನಡುವೆ ತೇಲಾಡಿತು. ನಂತರದ ದಿನಗಳಲ್ಲಿ ಇದರ ಬದಲು ಕಡಿಮೆ ಮೊತ್ತದ, ಸಿಡಿಮದ್ದುಗಳಿಂದ ಕೂಡಿದ ಆಕೃತಿಯನ್ನು ಬಳಸಲಾಯಿತು. ಒಮ್ಮೆ ಆಮ್ಲಜನಕ-ಎಸಿತಿಲೆನ್‌ ಮಿಶ್ರಣದ ಬದಲಿಗೆ ದುರ್ಬಲವಾದ ಪ್ರೋಪೇನ್‌ ಅನಿಲವನ್ನು ಬಳಸಲಾಗಿತ್ತು. ಇದು ಭಾರೀ ಪ್ರಮಾಣದ (ಮತ್ತು ಅಪಾಯಕಾರಿಯಾದ) ಸ್ಪೋಟದ ಶಬ್ದವನ್ನು ಮಾಡುವುದು.ಪಿಂಕ್‌ ಫ್ಲಾಯ್ಡ್‌ ತಂಡಕ್ಕೆ ಲೈವ್ ಕಾರ್ಯಕ್ರಮ ನೀಡಿ ಸಾಕಷ್ಟು ಅನುಭವವಿದ್ದರೂ, *ಇನ್‌ ದಿ ಫ್ಲೆಶ್‌*  ಪ್ರವಾಸದಲ್ಲಿ ಪ್ರೇಕ್ಷಕರ ಪ್ರತಿಕ್ರಿಯೆ ಮತ್ತು ಅವರು ಕಾರ್ಯಕ್ರಮ ನೀಡಿದ ಸ್ಥಳಗಳ ಗಾತ್ರಗಳು ರಾಕ್‌ ಒಪೆರಾ, *ದಿ ವಾಲ್‌* ಮೇಲೆ ಭಾರೀ ಪ್ರಭಾವ ಬೀರಿದವು.   *ದಿ ವಾಲ್‌ ಪ್ರವಾಸ* ದಲ್ಲಿ ಪ್ರೇಕ್ಷಕರು ಮತ್ತು ವಾದ್ಯವೇಳದ ನಡುವೆ ಕಾರ್ಡ್‌ಬೋರ್ಡ್‌ ಇಟ್ಟಿಗೆಗಳಿಂದ ನಿರ್ಮಿಸಿದ ಎತ್ತರದ ಗೋಡೆಯನ್ನು ನಿರ್ಮಿಸಲಾಗಿತ್ತು. ಕಥೆಯ ವಿವಿಧ ದೃಶ್ಯಗಳನ್ನು ನಡುವಿನ ಖಾಲಿ ಜಾಗದಲ್ಲಿ ಪ್ರದರ್ಶಿಸಲಾಯಿತು ಮತ್ತು ಸ್ಕ್ಯಾರ್‌ಫೆರ ಆನಿಮೇಷನ್‌ ಪ್ರದರ್ಶಿಸಲು ಈ ಗೋಡೆಯನ್ನೇ ಪರದೆಯಂತೆ ಬಳಸಿಕೊಳ್ಳಲಾಗಿತ್ತು. ಗಾಳಿ ತುಂಬಿದ ದೊಡ್ಡ ದೊಡ್ಡ ಆಕೃತಿಗಳಂತೆ ಕಥೆಯ ವಿವಿಧ ಪಾತ್ರಗಳನ್ನು ಪ್ರದರ್ಶಿಸಲಾಗಿತ್ತು, ಜೊತೆಗೆ  ಸುತ್ತಿಗೆಯ ಲೋಗೋವನ್ನು ಹೊಂದಿರುವ ಗಾಳಿ ತುಂಬಿದ ಹಂದಿ ಆಕೃತಿಯೂ ಇತ್ತು.  1980ರ ಫೆಬ್ರುವರಿ 7ರಂದು ಲಾಸ್‌ ಏಂಜಲೀಸ್ ಮೆಮೊರಿಯಲ್ ಸ್ಪೋರ್ಟ್ಸ್‌ ಅರೇನಾದಲ್ಲಿ ಪ್ರವಾಸ ಆರಂಭವಾಯಿತು. "ಕಂಫರ್ಟ್ಯಾಬಲಿ ನಂಬ್‌"ನ ಕಾರ್ಯಕ್ರಮವು ಈ ಪ್ರವಾಸದ ಗಮನಾರ್ಹ ಅಂಶವಾಗಿತ್ತು. ವಾಟರ್ಸ್‌ ಆರಂಭದ ಸಾಲುಗಳನ್ನು ಹಾಡುತಿದ್ದಾಗ, ಗಿಲ್ಮೊರ್‌ ಪರದೆಯ ಹಿಂದೆ ತಮ್ಮ ಸರದಿಗಾಗಿ ಕಾಯುತ್ತಿದ್ದರು. ನಂತರ ಹಠಾತ್ತನೆ ನೀಲಿ ಮತ್ತು ಬಿಲಿ ಬೆಳಕಿನೊಂದಿಗೆ ಬಂದ ಅವರು ಪ್ರೇಕ್ಷಕರನ್ನು ನಿಬ್ಬೆರಗುಗೊಳಿಸಿದರು. ಕಾರ್ಯಕ್ರಮದ ವೇಳೆ ಗಿಲ್ಮೊರ್‌ ಅಪಾಯಕಾರಿ ಕ್ಯಾಸ್ಟರ್‌ನ ಹಾರುವ ವೇದಿಕೆಯಲ್ಲಿ ನಿಂತುಕೊಂಡರು, ಇದಕ್ಕೆ ತಂತ್ರಜ್ಞರ ನೆರವನ್ನು ಪಡೆದಿದ್ದರು. ಇವುಗಳೆರಡು ಹೈಡ್ರಾಲಿಕ್ ವೇದಿಕೆಯನ್ನು ಹೊಂದಿದ್ದವು.
ತಂಡದ *ಡಿವಿಸನ್‌ ಬೆಲ್‌*  ಪ್ರವಾಸದ ಸಂದರ್ಭದಲ್ಲಿ ಪಬ್ಲಿಯಸ್‌ ಎಂಬ ಅನಾಮಧೇಯ ವ್ಯಕ್ತಿಯೊಬ್ಬ ಇಂಟರ್ನೆಟ್‌ ಸುದ್ದಿಗುಂಪಿನಲ್ಲಿ ಇದ್ದಕ್ಕಿದ್ದಂತೆ ಕಾಣಿಸಿಕೊಂಡು, ಹೊಸ ಆಲ್ಬಮ್‌ನಲ್ಲಿ ಕಾಣಿಸದ  ಹಿಂದಿನ ರಹಸ್ಯಗಳನ್ನು ಬಯಲುಮಾಡುವಂತೆ ಅಭಿಮಾನಿಗಳನ್ನು ಆಹ್ವಾನಿಸಿ ಸಂದೇಶವನ್ನು ಕಳುಹಿಸಿದ್ದ. ಈಸ್ಟ್‌ ರುಥರ್‌ಫೋರ್ಡ್‌ನಲ್ಲಿ ಪಿಂಕ್‌ ಫ್ಲಾಯ್ಡ್‌ ತಂಡ ಸಂಗೀತ ಕಾರ್ಯಕ್ರಮ ನೀಡುತ್ತಿದ್ದ ವೇಳೆ ವೇದಿಕೆಯ ಎದುರು ಬಿಳಿಯ ಬೆಳಕು ಹಾಯಿಸಿದಾಗ ಸತ್ಯ ಸಂಗತಿ ಬೆಳಕಿಗೆ ಬಂತು, ಎನಿಗ್ಮಾ ಪಬ್ಲಿಯಸ್‌ ಎಂಬ ಪದವೂ ಹಿನ್ನೆಲೆಯಲ್ಲಿ ಕಾಣಿಸಿಕೊಂಡಿತು.  1994ರ ಅಕ್ಟೋಬರ್‌ರಲ್ಲಿ ಇರ್ಲ್ಸ್‌ ಕೋರ್ಟ್‌ನಲ್ಲಿ ನಡೆದ ಟಿವಿ ಸಂಗೀತ ಕಾರ್ಯಕ್ರಮದ ಸಂದರ್ಭದಲ್ಲಿ ವೇದಿಕೆಯ ಹಿನ್ನೆಲೆ ಪರದೆಯಲ್ಲಿ ಎನಿಗ್ಮಾ ಪದವನ್ನು ಬರೆಯಲಾಗಿತ್ತು. ಪಬ್ಲಿಯಸ್‌ ಎನಿಗ್ಮಾ ಹಿಂದೆ ಅಸ್ತಿತ್ವದಲ್ಲಿತ್ತು, ಮತ್ತು ವಾದ್ಯ ವೃಂದದ ಬದಲಾಗಿ ಧ್ವನಿಮುದ್ರಣ ಕಂಪೆನಿ ಮಾಡುವಂತೆ ಅದು ಪ್ರೇರೇಪಿಸಿತ್ತು ಎಂಬುದನ್ನು ಮೇಸನ್ ಒಪ್ಪಿಕೊಂಡರು. 2009 ಮುಗಿಯುತ್ತಾ ಬಂದರೂ ಈ ವಿಷಯ ಇನ್ನೂ ಪರಿಹಾರ ಕಾಣದೆ ಹಾಗೆಯೇ ಉಳಿದಿದೆ.

## ಧ್ವನಿಮುದ್ರಿಕೆ ಪಟ್ಟಿ 
### ಆಲ್ಬಮ್‌ಗಳು 
* *ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌* (1967)
* *ಎ ಸಾಸರ್‌ಫುಲ್ ಆಫ್ ಸಿಕ್ರೆಟ್ಸ್‌*  (1968)
* *ಸೌಂಡ್‌ಟ್ರ್ಯಾಕ್‌ ಫ್ರಮ್ ದಿ ಫಿಲ್ಮ್ ಮೊರ್‌*  (1969)
* *ಉಮ್ಮಾಗುಮ್ಮಾ*  (1969) ಲೈವ್‌/ಸ್ಟುಡಿಯೊ
* *ಅಟಮ್ ಹಾರ್ಟ್ ಮದರ್‌*  (1970)
* *ಮೆಡಲ್‌*  (1971)
* *ಒಬ್ಸ್‌ಕರ್ಡ್‌ ಬೈ ಕ್ಲೌಡ್ಸ್‌*  (1972)
* *ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌*  (1973)
* *ವಿಷ್‌ ಯು ವರ್‌ ಹಿಯರ್‌*  (1975)
* *ಎನಿಮಲ್ಸ್‌*  (1977)
* *ದಿ ವಾಲ್‌*  (1979)
* *ದಿ ಫೈನಲ್‌ ಕಟ್‌*  (1983)
* *ಎ ಮೂಮೆಂಟರಿ ಲ್ಯಾಪ್ಸ್ ಆಫ್ ರಿಸನ್‌*  (1987)
* *ಡೆಲಿಕೇಟ್‌ ಸೌಂಡ್‌ ಆಫ್‌ ಥಂಡರ್‌*  (1988) ಲೈವ್
* *ದಿ ಡಿವಿಸನ್ ಬೆಲ್‌*  (1994)
* *ಪಲ್ಸ್‌*  (1995) ಲೈವ್‌
* *ಇಸ್‌ ದೆರ್‌ ಎನಿಬಡಿ ಔಟ್ ದೆರ್‌?? * *ದಿ ವಾಲ್‌ ಲೈವ್‌ 1980–81*  (2000) ಲೈವ್

### ವೀಡಿಯೊಗಳು 
* ''ಲಂಡನ್‌ '66-'67*  (1967)
* *ಲೈವ್‌ ಅಟ್‌ ಪೊಂಪೀ*  (1972)
* *ಪಿಂಕ್‌ ಫ್ಲಾಯ್ಡ್‌ ದಿ ವಾಲ್‌*  (1982)
* *ಡೆಲಿಕೇಟ್‌ ಸೌಂಡ್‌ ಆಫ್‌ ಥಂಡರ್‌*  (1988)
* *ಲಾ ಕರೆರಾ ಪೇನಾಮೇರಿಕಾನ*  (1991)
* *ಪಲ್ಸ್''  (1995)

## ಟಿಪ್ಪಣಿಗಳು 
## ಆಕರಗಳು 
;ಅಡಿಟಿಪ್ಪಣಿಗಳು

;ಗ್ರಂಥಸೂಚಿ

* 
* 
* 
* 
* 
* 
* 
* 
* 

;ಹೆಚ್ಚಿನ ಓದಿಗಾಗಿ

* 
* 
*  
* 
* 
* 
* 
*  
*  
* 

## ಹೊರಗಿನ ಕೊಂಡಿಗಳು 
* ಪಿಂಕ್‌ ಫ್ಲಾಯ್ಡ್‌ನ UK ಜಾಲತಾಣ 
* ಪಿಂಕ್‌ ಫ್ಲಾಯ್ಡ್‌ನ US ಜಾಲತಾಣ
* ಡೇವಿಡ್‌ ಗಿಲ್ಮೊರ್‌ ಅಧಿಕೃತ ಜಾಲತಾಣ
* ರೊಜರ್‌ ವಾಟರ್ಸ್‌ ಅಧಿಕೃತ ಜಾಲತಾಣ
* ಸಿಡ್‌ ಬ್ಯಾರೆಟ್‌ ಅಧಿಕೃತ ಜಾಲತಾಣ
* 

ವರ್ಗ:ಪಿಂಕ್ ಫ್ಲಾಯ್ಡ್
ವರ್ಗ:1965ರಲ್ಲಿ ಸ್ಥಾಪನೆಯಾದ ಸಂಗೀತ ಸಮೂಹಗಳು
ವರ್ಗ:1996ರಲ್ಲಿ ಅಸ್ತಿತ್ವ ಕಳೆದುಕೊಂಡ ಸಂಗೀತ ಸಮೂಹಗಳು
ವರ್ಗ:ಇಂಗ್ಲಿಷ್‌ ರಾಕ್‌ ಸಂಗೀತ ಸಮೂಹಗಳು
ವರ್ಗ:ಇಂಗ್ಲಿಷ್‌ ಪ್ರಗತಿಪರ ರಾಕ್‌ ಸಮೂಹಗಳು
ವರ್ಗ:ವಿಚಿತ್ರ ರಾಕ್‌
ವರ್ಗ:ವಿಚಿತ್ರ ಸಂಗೀತ ಸಮೂಹಗಳು
ವರ್ಗ:1960ರ ಸಂಗೀತ ಸಮೂಹಗಳು
ವರ್ಗ:1970ರ ಸಂಗೀತ ಸಮೂಹಗಳು
ವರ್ಗ:1980ರ ಸಂಗೀತ ಸಮೂಹಗಳು
ವರ್ಗ:1990 ಸಂಗೀತ ಸಮೂಹಗಳು
ವರ್ಗ:ಕ್ಯಾಂಬ್ರಿಡ್ಜ್‌ನ ಸಂಗೀತ
ವರ್ಗ:ನಾಲ್ಕು ಜನರ ಸಂಗೀತ ತಂಡ
ವರ್ಗ:ರಾಕ್‌ ಆಂಡ್ ರೋಲ್ ಹಾಲ್ ಆಫ್ ದಿ ಫೇಮ್ ಸೇರಿದವರು
ವರ್ಗ:ಗ್ರ್ಯಾಮ್ಮಿ ಅವಾರ್ಡ್‌ ವಿಜೇತರು
ವರ್ಗ:ಕ್ಯಾಪಿಟೋಲ್ ರೆಕಾರ್ಡ್ಸ್‌ ಕಲಾವಿದರು
ವರ್ಗ:ಪೋಲಾರ್ ಸಂಗೀತ ಪ್ರಶಸ್ತಿ ಪಡೆದವರು
ವರ್ಗ:ರಾಕ್ ಶೈಲಿಯ ಸಂಗೀತಗಾರರು